
Introducere 


Floricultura este o ştiinţă horticolă care studiază 
plantele erbacee cultivate afară (câmp, grădini) şi toate 
plantele decorative (erbacee şi lemnoase) cultivate în sere şi 
locuinţe. 

Plantele denumite „flori” pot fi ornamentale prin 
oricare din organele lor: flori, frunze, tulpini şi lăstari, fructe. 

Speciile floricole aşa-zise „de grădină” se cultivă afară, 
în condiţii naturale de climă şi sol. Acestea, în marea lor 
majoritate, sunt decorative prin flori. Unele dintre ele au 
nevoie, pentru perioade scurte, de spaţii încălzite, fie pentru 
producerea răsadurilor, fie pentru protejarea lor de frigul din 
cursul iernii. 

De la această categorie de plante se pot obține 
următoarele tipuri de producţii pentru vânzarea pe piaţă: flori 
tăiate proaspete, flori tăiate uscate (imortele), răsaduri pentru 
amenajarea de parcuri şi grădini decorative, a teraselor, 
scărilor, balcoanelor, de asemenea se pot vinde bulbi, rizomi 
şi rădăcini tuberozate, seminţe. 

Multe dintre florile de grădină servesc ca materie primă 
pentru fabricarea medicamentelor (lăcrămioara, gălbeneaua, 
bujorul, degetelul, nalba, busuiocul, craita etc.), a produselor 
cosmetice (crinul,  stânjenelul,  levănţica, tuberoza, 
mărgăritarul etc.) sau a tincturilor colorante (dalia, fluturasii, 
mărăriţele, rudbechia etc.). Iată de ce, din punct de vedere 
economic, practicarea floriculturii poate reprezenta una dintre 
cele mai bune surse de câştiguri. 

Lucrarea de faţă se adresează celor care au o suprafaţă 
de pământ mai mare sau mai mică (chiar de câteva zeci sau 
sute de m?) şi vor să practice floricultura nu numai pentru 


plăcerea proprie, dar şi pentru obținerea unor produse 
destinate vânzării. Florile pentru care vom prezenta metodele 
de cultivare vor fi prezentate fac parte din sortimentul 
speciilor de grădină, deci care cresc şi înfloresc afară. 

Întrucât reuşita unei culturi depinde în mare măsură de 
însuşirea anumitor particularităţi ale plantelor cu privire la 
biologia lor, la exigenţele față de factorii de mediu şi 
înmulțire, primele patru capitole vor oferi cunoştinţele 
minime necesare pentru o bună orientare în practicarea 
floriculturii. 

Sortimentul floricol de grădină fiind foarte bogat, ne- 
am oprit doar la acele specii care sunt mai solicitate pe piața 
cu flori tăiate (laleaua, gladiola, tuberoza, dalia, garoafa, 
crizantema, ochiul boului etc.). Deoarece imortelele au o 
largă utilizare în aranjamentele specifice sezonului de iarnă 
sau la confecționarea de mărțişoare, ilustrate şi chiar tablouri, 
am considerat că este util să prezentăm şi această categorie de 
plante. 

Cu menţiunea că, în spaţiul pe care l-am avut la 
dispoziţie, am putut cuprinde doar o parte a cunoştinţelor 
strict necesare în domeniul floriculturii, subliniem faptul că 
acestea pot constitui un început de drum în însuşirea şi 
practicarea profesiei de floricultor. 

Sperăm că cei ce vor parcurge cu atenţie paginile ce 
urmează şi se vor strădui să aplice în practică cunoştinţele 
acumulate vor reuşi să obţină rezultate pe măsura efortului 
depus şi se vor convinge — dacă mai este necesar acest lucru — 
că florile nu sunt numai frumoase, dar pot fi şi o sursă 
minunată de asigurare a existenţei noastre. 


1. GENERALITĂŢI CU PRIVIRE 
LA MORFOLOGIA, BIOLOGIA ȘI ECOLOGIA 
SPECIILOR FLORICOLE DE GRĂDINĂ 


1.1. Morfologia plantei 


Calitățile decorative ale plantei sunt legate, în principal, 
de însuşirile ei morfologice. Sub acest aspect, nu numai 
floarea sau inflorescenta sunt luate în considerare, ci şi alte 
organe, precum frunzele, lăstarii şi chiar rădăcinile adventive 
la unele plante de cameră. 

Floarea este organul cel mai analizat din punct de 
vedere estetic. 

Ea poate fi solitară, când o singură floare se află fie în 
vârful tulpinii (lalea, ghiocel), fie la subsuoarele frunzelor 
(violete) sau grupate mai multe, alcătuind o inflorescenta. 

Părțile componente ale unei flori sunt: pedunculul 
(codita), axa florală sau receptaculul (locul pe care se prind 
organele propriu-zise ale florii), corola (totalitatea petalelor), 
androceul (totalitatea staminelor, ce constituie partea 
bărbătească a florii) şi gineceul (partea femeiască a florii). 
Petalele, ca şi sepalele, pot fi libere sau concrescute. Forma 
petalelor şi corolelor este diferită, cum se poate vedea şi din 
figura 1. 

Majoritatea speciilor decorative au însă florile grupate 
în inflorescențe de diferite tipuri (figura 2). 


Fig. 1 - Tipuri de corole: 
| a) tubuloasă; b) ligulataé (futuraşi); 2 - campanulată (clopoței): 3 - perigon 
petaloid (stânjenel); 4 - infundibuliforma (zorea); 5 - hipocrateriforma (Hox); 
O- perigon gamotepal cu coronulă (narcisă); 7 - personată (gura leului): 
8 - oare cu o sepală pintenată (conduraş) 


Fig. 2 - Tipuri de inflorescențe: 


corimb (flox); 4 - spadix (anthuri- 


um); 5 - umbelă (clivia); 6 - cima (violetă africană); 7 - antodiu (crizantemă); 


- spic (gladiold); 2 - racem (mărgăritar): 3 


8 - capitul (scabiosa) 

Frunzele prezintă, de asemenea, interes ornamental la 
numeroase specii (gazania, astilbe, bujor). Frumuseţea 
frunzei este exprimată prin formă, mărime, consecinţă şi, mai 
ales, colorit. 

Frunza este formată din lamina (limb sau foliolă) — 
partea latita şi pețiol — codita cu care se prinde de lăstar. La 
baza petiolului se pot afla două frunzulite mici, numite stipele 
(de exemplu la crizantemă). La rândul ei, frunza poate fi 
simplă sau compusă, când pe un ax comun (rahis) sunt 
inserate mai multe foliole (penat compusă) ori foliolele 
pleacă din același punct (palmat compusă). În figurile 3 şi 4 
sunt prezentate tipurile de frunze, forma lor, însuşirile 
marginii şi ale vârfului limbului. 

Tulpina şi ramificatiile plantei contribuie la întregirea 
aspectului estetic. La acestea sunt importante gradul de 
ramificare, lungimea şi flexibilitatea lăstarilor, grosimea lor. 
Unele plante de grădină prezintă, pe lângă tulpinile normale, 
aeriene, tulpini subterane de tipul rizomilor, tuberculilor, 
bulbilor şi tuberobulbilor, care sunt adaptate la depozitarea 
substanţelor de rezervă şi la înmulţirea vegetativă. Alte 
specii, ca de exemplu Lilium tigrium şi Lilium bulbiferum, au 
pe tulpina aeriană muguri transformați în bulbi care, de 
asemenea, pot fi folosiţi la înmulţire. 

s Pn 
PAYL 


Fig. 3 - Forme de frunze: 
| - lanceolată; 2 - oblonga; 3 - obovată; 4 - spatulată: 5 - hastată; 6 - romboidală: 
7 - eliptică; 8 - reniformă; 9 - cordată; 10 - lineară; 1] - ensiforma 

Fig. 4 - Marginea frunzei: 
| - dinţată; 2 - cuspidată: 3 - crenelată: 4 - lirată; 5 - palmatfidata: 6 - palmatlo- 
bată; 7 - palmatsectată: 8 - penatpartită; 9 - bipenatfidată 


În ceea ce priveşte rădăcina, există la acest organ o 
serie de modificări, în afara însuşirilor normale. Astfel, la 
dalie rădăcinile se îngroaşă mult şi capătă aspectul unor 
tuberculi de cartofi, cu deosebirea că mugurii sunt plasați în 
zona coletului. Aceste rădăcini se constituie în depozite de 
hrană şi servesc la înmulţirea plantei. La alte specii, 
rădăcinile prezintă muguri adventivi din care se formează 
lăstarii numiţi drajoni (Crizantema, de exemplu). Un număr 
restrâns de specii (iedera, de exemplu) sunt capabile să 
formeze rădăcini pe tulpinile şi lăstarii plantei şi au rolul de a 
le ajuta să se fixeze de pământ sau alte plante. 


1.2. Biologia specii10r floricole 


Reuşita unei culturi floricole depinde foarte mult de 
modul cum sunt respectate anumite însuşiri biologice şi 
ecologice ale plantelor în tehnicile lor de cultură. 

Însuşirile biologice ale plantelor s-au format de-a 
lungul existenței lor şi sunt exprimate prin metoda de înmul- 
tire, durata vitalitatii semințelor, facultatea germinativă a 
seminţelor, durata de viata a plantelor, epoca de înflorire, 
rezistenţa la boli, rezistenţa la condiţiile de mediu excesive 
(frig, căldură, secetă, ploi torențiale). Deci se referă la tot 
ceea ce tine de îndeplinirea funcţiilor plantei pe parcursul 
vieţii ei. Cunoaşterea lor prezintă o importanță deosebită în 
aplicarea tehnologiilor de cultivare a florilor pentru a se putea 
obţine rezultatele dorite. 

În funcţie de aceste însuşiri se pot face diverse clasifi- 
cări ale speciilor floricole. 

Durata vieţii plantei constituie criteriul cel mai folosit 
în gruparea plantelor floricole de grădină. După acest criteriu, 

speciile floricole sunt reunite în trei grupe: speciile anuale, 
bisanuale si perene. 

Plantele floricole anuale. La această categorie de 
plante, durata de vârstă este de 4-10 luni, desfăşurată pe 
parcursul unui singur an. Ele înfloresc abundent, vara, şi 
dispar toamna, la apariţia primelor brume. Acestea asigură 
decorul grădinilor din mai până în septembrie-octombrie. 
Unele dintre ele (garoafa, ochiul boului, centaurea, nemti- 
şorul etc.) furnizează florile tăiate pentru comercializarea pe 
piață. Altele sunt excelente pentru ronduri, platbande, 
jardiniere, coşuri suspendate şi alte tipuri de amenajări ale 
grădinilor şi fațadelor clădirilor. 

Florile anuale se înmulţesc în special prin semințe şi 
mai rar prin alte procedee. Majoritatea se pot semăna direct în 
grădină, afară deci, mai devreme sau mai târziu (aprilie-mai). 
în funcţie de exigentele lor fata de căldură. Câteva dintre ele 
(nemtisorul, macul, latirusul, floarea miresei) se seamănă 
numai afară, direct în teren, în prima parte a primăverii, 
pentru că răsadurile lor nu suportă mutarea, iar pentru a creşte 
bine necesită o vreme mai răcoroasă şi zile ceva mai scurte. 
Semănatul, însă, se face cel mai adesea în spaţii încălzite 
(camere, sere, răsadniţe, solarii) pentru producerea de 
răsaduri, cu scopul de a se realiza înflorirea mai devreme. 

Plantele floricole bisanuale. Sunt plantele care îşi 
eşalonează creşterea pe parcursul a doi ani consecutiv şi 
înfloresc o singură dată. 

Ele se seamănă în mod obişnuit vara, în iunie-iulie, în 
risadnite sau pe brazde afară. În luna august, răsadurile se 
repică o singură dată. Plantarea la locul definitiv se face în 
toamna aceluiaşi an sau în primăvara anului următor (martie). 
Important este că plantele iernează sub protecţia stratului de 
zăpadă. Înflorirea se produce în al doilea an, primăvara şi la 

începutul verii. Panseaua este singura specie care poate 
înflori din toamnă. După înflorire, plantele bisanuale sunt 
scoase şi înlocuite cu răsaduri de specii anuale, care vor 
asigura decorul pe durata verii. Dacă sunt lăsate pe loc şi pe 
perioada de vară, ele cresc şi înfloresc din ce in ce mai putin, 
îşi pierd treptat însuşirile decorative, iar menţinerea lor mai 
departe în grădină nu este justificată din punct de vedere 
ornamental. 

Plantele floricole perene (vivace). Sunt acelea care 
înfloresc repetat, mai multi ani la rând. În fiecare an ele trec 
printr-o perioadă de repaus, care se datorează fie căldurii 
excesive din timpul verii, fie frigului din perioada de iarnă. 
Înflorirea lor depinde de această trecere anuală prin repaus. 

La rândul lor, plantele perene pot fi împărțite în două 
categorii, în funcţie de organele care le asigură supraviețuirea 
de la un an la altul (muguri, bulbi, rizomi etc.). 

a. Specii hemicriptofite sunt cele ce prezintă muguri la 
colet sau pe rădăcini, care rezistă la temperaturile scăzute din 
timpul iernii, iar primăvara servesc la refacerea părţilor 
aeriene (tulpini cu frunze şi flori) ale plantei. Înmulțirea lor se 
face în diverse moduri şi la date diferite, în relaţie directă cu 
perioada de înflorire şi exigenţele fata de factorii de mediu. 

Scoaterea şi fragmentarea tufei se practică la cele mai 
multe dintre ele, la interval de 3-5 ani o dată. Timpul optim 
este toamna (octombrie) şi primăvara devreme, pentru 
majoritatea lor. 

Butăşirea se aplică la speciile cu tije subțiri şi 
numeroase (garofița, aubretia). Butaşii se fac la începutul 
verii, după înflorire, şi se pun să înrădăcineze în rasadnite sau 
chiar pe brazde afară. 

Plantele noi obţinute prin butăşire şi divizarea tufei se 
cresc un an şi numai după aceea se folosesc la plantările 

definitive. Semănatul este folosit, de asemenea, la înmulţirea 
lor. El se face cel mai adesea pe brazde afară, la începutul 
verii. 

Înfiinţarea culturilor de flori perene hemicriptofite se 
face toamna şi primăvara devreme. Numai câteva dintre ele 
se plantează vara (bujorul, căldăruşa). 

b. Specii perene geofite sunt cele care au în pământ 
organe specializate în depozitarea de substanţe de rezervă şi 
în asigurarea perpetuării şi inmultirii plantei. Aceste organe 
specifice sunt: bulbii (lalea, zambilă, narcisă, crin), 
tuberobulbii (gladiolă, brânduşă), rizomii (stânjenei, cana) şi 
rădăcinile tuberizate (dalia). O parte din speciile perene 
geofite nu rezistă peste iarnă afară (dalia, gladiola, tuberoza, 
cana), caz în care organele lor subterane se scot toamna din 
teren pentru a fi depozitate în încăperi cu temperatura de 5- 
9°C, iar în primăvara următoare se replantează afară. 


1.3. Ecologia speciilor floricole 


Viaţa normală a plantei este posibilă numai în contextul 
unor condiţii de mediu favorabile. De aceea, la fiecare specie 
şi uneori Chiar la fiecare soi este necesar să fie cunoscute 
pretenţiile fata de căldură, lumină, apă, sol pentru a se 
interveni corect în asigurarea şi ameliorarea lor. 

Căldura. Creşterea şi înflorirea plantelor sunt 
influențate de regimul termic al mediului (sol şi aer), căldura 
fiind factorul determinant în declanşarea principalelor 
fenofaze, ca: germinarea seminţelor, înrădăcinarea butaşilor, 
creşterea şi înflorirea plantelor, pornirea în vegetaţie şi 
repausul speciilor perene, legarea şi maturarea seminţelor. 
Toate aceste procese au loc numai la anumite praguri de 
temperatură. De exemplu, garoafa de vară şi gălbeneaua cresc 

bine la temperaturi ceva mai scăzute, specifice sezoanelor de 
primăvară şi toamnă; centaurea nu suportă căldura excesivă 
din timpul verii, bulbii de gladiole şi tuberoze nu răsar dacă 
temperatura solului nu atinge pragul de minimum 8-10°C; 
dalia îşi întrerupe creşterea şi intră în repaus toamna, când 
temperatura scade mult etc. 

Nevoia plantei fata de căldură variază în funcție de 
locul de origine al speciei. Astfel, begonia şi petunia, 
originare din America de Sud, necesită multă căldură încă de 
la semănare, în timp ce gura-leului şi mixandra, care provin 
din zona mediteraneană, sunt mai putin pretentioase. 

Unele specii floricole sunt foarte receptive la diferențele 
de temperatură între zi şi noapte. Aşa, de exemplu, dalia îşi 
îngroaşă mai bine rădăcinile toamna, când ziua este cald şi 
noaptea răcoare, sau, şi mai bine, în zonele de deal şi munte, 
unde aceste diferenţe de căldură se constată şi vara. 

Lumina. În ceea ce priveşte cerințele faţă de lumină, 
speciile floricole se împart în două categorii: 

e Specii iubitoare de lumină cum sunt cârciumăreasa, 
petunia, gladiola, tuberoza, garoafa etc., care se cultivă numai 
în locuri bine însorite. Cultura lor se planifică astfel ca 
înflorirea să se producă vara când intensitatea luminoasă este 
maximă. Aceste plante, la lumină insuficientă, formează 
lăstari subțiri, flori mici şi decolorate, puţine la număr, sunt 
mai sensibile la boli. 

e Specii iubitoare de semiumbră şi chiar umbră sunt 
mai puţine la număr şi nu suportă acțiunea directă a soarelui 
(insolatia). Exemple: crinul de toamnă, hortensia, mărgări- 
tarul, primula. Plantele ombrofile (care suportă umbra) se 
amplasează în locuri ferite de radiaţia solară, cel mai adesea 
în apropierea vegetației lemnoase. 

Lumina influenţează creşterea şi înflorirea plantelor şi 
prin durata zilei. Cele mai multe plante de grădină înfloresc 
în condiţii de zile lungi (durata zilei mai mare de 13-14 ore), 
deci de la sfârşitul primăverii până toamna. Câteva dintre ele 
au, însă, înflorirea condiţionată de scurtarea zilelor sub 13 
ore. Acestea sunt numite plante de zile scurte, cum este, de 
exemplu, crizantema, care înfloreşte toamna. Ştiindu-se acest 
lucru, culturile se vor începe şi se vor conduce astfel ca ele să 
ajungă la înflorire în acea perioadă din an când zilele au 
lungimea corespunzătoare cu cerinţele lor. 

Apa. Necesarul de apă al plantelor floricole diferă în 
funcție de originea acestora, de mărimea lor, de faza de 
creştere şi înflorire, de nivelul celorlalţi factori de mediu, de 
modul de cultură etc. 

Speciile originare din regiunile umede şi calde solicită 
multă apă (tuberoza, de exemplu) şi se recunosc după 
frunzişul bogat şi intens colorat. Cele care provin din zonele 
secetoase se mulţumesc cu mai puţină apă (cârciumăreasa) şi 
au frunzele de cele mai multe ori cu perişori sau sunt 
îngroşate. 

Plantele originare din ținuturile periodic secetoase s-au 
adaptat acestei situaţii intrând în repaus (laleaua, narcisa, 
zambila, crinul etc.) sau îşi încheie mai repede creşterea, 
înflorirea, fructificarea (nemţişorul, floarea miresei, macul 
californian etc.). 

Florile, în general, au nevoie de apă multă în fazele de 
creştere şi formare a bobocilor. Cantitatea de apă se asigură 
proportional cu creşterea plantei. Frecvența udării se 
stabileşte in funcție de nevoile plantei, dar şi de 
caracteristicile solului şi de căldură. Pe solurile grele 
(lutoase) se udă mai rar, cu cantităţi mari de apă. Dimpotrivă, 
apa se administrează des pe solurile uşoare (nisipoase). În 

perioadele cu temperaturi scăzute (primăvara, toamna) se udă 
mai rar şi cu cantităţi mici de apă. Vara, când lumina intensă 
şi căldura măresc procesul de transpiratie, nevoia de apă este 
mare. În general, este bine ca udarea să se facă mai rar şi 
consistent, în dorinţa de a păstra mai bine calitățile solului. 

În ceea ce priveşte calitatea apei, apa de ploaie şi cea 
din bazinele de acumulare se consideră cele mai bune, ele 
având un conţinut mai redus în săruri şi o temperatură 
apropiată mediului în care cresc plantele. Apa rece provoacă 
multe neajunsuri plantelor (diminuarea creşterii, întârzierea 
înfloririi, căderea bobocilor, putrezirea rădăcinilor etc.). 
Strădania de a procura sau construi un rezervor pentru apă, 
care să servească la udare, cel putin în anumite etape, va fi 
răsplătită generos de către plante. 

Timpul de udare se apreciază în funcţie de sezon şi, mai 
ales, de căldura de afară. Bine este ca apa să se dea dimineața 
ŞI seara, evitându-se pe cât posibil orele din timpul prânzului, 
când soarele străluceşte cu putere. Picăturile de apă în 
prezența căldurii excesive provoacă arsuri pe frunze şi flori. 

Administrarea apei se poate realiza cu furtunul şi 
stropitoarea, prin turnare direct pe sol sau prin pulverizare. La 
unele culturi, ca, de exemplu, dalia, instalaţia de udare cu 
picătura dă rezultate foarte bune. 

Pentru economisirea apei, atunci când este cazul, după 
udare se procedează la afânarea solului prin spargerea crustei 
ce se formează. 

Solul. Solurile de pe teritoriul ţării noastre corespund 
cerințelor majorității plantelor de grădină. În plus, 
cultivatorul are posibilitatea să aleagă speciile potrivite 
pentru anumite tipuri de sol sau să îmbunătăţească unele 
însuşiri ale solurilor, corespunzătoare unor cerinţe speciale 

(adaus de gunoi de grajd, mraniță, îngrăşăminte minerale 
etc.). 

Majoritatea plantelor floricole preferă solurile mijlocii 
(nisipo-lutoase). Unele dau rezultate bune şi pe soluri ceva 
mai grele, ca, de exemplu, crizantema, garoafa, mixandra, 
stânjenelul, nalba decorativă. Altele (gladiola, tuberoza, 
centaurea) solicită soluri uşoare. În general, plantele cu bulbi 
şi cele cu rădăcini subţiri, dezvoltate în stratul de pământ de 
la suprafaţă, au nevoie de soluri uşoare, cu o bună afânare şi 
capacitate de scurgere a apei. 

Reacţia solului (pH-ul) influenţează toleranța plantelor 
faţă de concentrația acestuia în săruri. Astfel, mediul acid 
sensibilizează plantele şi le face să nu suporte îngrăşăminte în 
cantitate mare, pe când cel alcalin măreşte rezistenţa lor la 
eventualele excese de săruri solubile. 

Majoritatea plantelor floricole cresc şi se dezvoltă 
normal în soluri uşor acide sau neutre (pH=6,5-7). Corectarea 
pH-ului în sensul pretențiilor plantei se realizează prin 
utilizarea de carbonati, floare de sulf şi prin alegerea corectă 
a îngrășămintelor. 

Pământuri horticole. La producerea răsadurilor de 
flori este nevoie de o serie de pământuri (mranita, pământ de 
frunze, țelină etc.) care se prepară în gospodărie. Amestecate 
în diferite proporţii şi cu adaus de nisip, acestea servesc la 
pregătirea substratului în care se seamănă şi se repică 
răsadurile speciilor mai pretentioase. 

Mranita se obţine pe parcursul a 2-3 ani din 
fermentarea gunoiului de grajd, care se transformă într-un 
pământ foarte gras şi de culoare aproape neagră. 

Pământul de frunze rezultă din descompunerea 
frunzelor adunate toamna şi aşezate în gropi, gramezi sau 
sire. Durata de ajungere la stadiul de pământ este de 2-3 ani. 

Telina rezultă din brazdele intelenite natural sau de la 
defrişarea lucernierelor şi a trifoiştilor. Brazdele inierbate se 
scot la adâncimea de circa 10-12 cm şi se clădesc în gramezi 
sau şire. După 8-12 luni, pământul rezultat se cerne şi se 
foloseşte. 

Pământul de pădure se ia, de sub copaci, până la 
adâncimea de circa 10 cm împreună cu o parte din resturile 
vegetale de deasupra sa (frunze, lăstari, ramuri subțiri). 
Acesta se foloseşte imediat sau, mai bine, după 1-2 ani de 
depozitare. 

Nisipul se foloseşte în amestecurile de pământuri sau la 
înrădăcinarea butaşilor;, trebuie să provină din albia râurilor, 
deoarece nisipul de carieră, conține deseori o serie de oxizi 
toxici pentru plante. 

Ingrăşămintele. Plantele floricole solicită, în general, 
cantități mari de elemente nutritive pentru o creştere şi 
dezvoltare armonioasă. Consumul sporit este motivat de 
capacitatea mare de vegetaţie şi înflorire a plantelor, udările 
dese care conduc la epuizarea mai rapidă a cantităților de 
hrană, desimile mari la care se cultivă florile. Iată de ce solul, 
oricât de bogat ar fi în hrană, trebuie ajutat prin adaosul de 
îngrăşăminte organice şi minerale. 

Cerinţele plantei faţă de hrană diferă în funcție de 
etapele de creştere şi dezvoltare. Ele sunt mai mari în 
fenofazele de creştere vegetativă, formarea lăstarilor şi a 
bobocilor florali. Speciile cu creştere rapidă se îngraşă des. 
Vara, îngrăşămintele se dau mai frecvent şi în cantităţi mai 
mari. 

Dozele de îngrăşăminte depind de tipul de sol şi 
fertilitatea naturală a lui. Cel mai adesea, toamna, se 
administrează gunoi de grajd 5-10 kg/m? şi îngrăşăminte 

chimice pe bază de fosfor şi potasiu, în cantități de 30-60 
g/m? sare potasică sau sulfat de potasiu. 

Pe parcursul vegetației şi înfloririi plantelor, se fac mai 
multe îngrăşări faziale. Îngrășămintele minerale se pot aplica 
fie sub formă solidă, prin împrăştiere, în doze de circa 10-20 
g/m? azotat de amoniu, 10-15 g/m? superfosfat şi 5-6 g/m? sare 
potasica, fie sub forma de solutie in concentratie de 0,1-0,3% 
(1-3 g/litru apă), în funcţie de specie şi frecvenţa îngrăşărilor. 

Este foarte important ca florile perene să nu se îngraşe 
la începutul toamnei, pentru a li se da posibilitatea să se 
pregătească pentru repausul de iarnă. Fertilizarea lor se face 
la sfârşitul toamnei, primăvara şi vara. 


2. PRODUCEREA RĂSADURILOR DE 
FLORI ANUALE 


Plantele anuale de grădină se pot obţine fie prin 
semănare direct în teren, fie prin realizarea, mai întâi, a 
răsadurilor. 

Producerea răsadurilor este obligatorie la speciile cu 
pretenţii foarte mari față de căldură, ca, de exemplu, begonia; 
după cum semănarea direct în teren se impune numai la 
speciile ale căror plante nu suportă să fie mutate (deranjate), 
ca, de exemplu, floarea miresei, macul, nemţişorul. În marea 
lor majoritate, însă, florile anuale se produc prin ambele 
metode. 

Răsadurile de flori, constituie un produs ce poate fi 
valorificat pe piaţa oraşelor, cel mai adesea către sfârşitul 
primăverii, pentru ornamentarea balcoanelor, ferestrelor, 
teraselor şi grădinilor. În privinţa producătorilor de flori 

tăiate, aceştia recurg, destul de rar, la cumpărarea răsadurilor, 
deoarece, în general, şi le produc singuri. 

Înmulțirea este una din etapele cele mai importante ale 
culturilor floricole. Reuşita lor depinde in mare măsură mai 
întâi de calitatea seminţelor şi apoi de cea a răsadurilor. Dar 
unde, cum şi când se produc răsadurile de flori? 

Serele, rasadnitele, solariile şi chiar încăperile obis- 
nuite, mai mult sau mai putin încălzite, în functie de preten- 
tiile speciei şi timpul de afară, servesc ca spaţii în care se 
seamănă sau se aşază vasele cu semănături. 

Timpul optim de semănare a florilor anuale se stabileşte 
în funcție de specia la care vrem să producem răsaduri, de 
data când se doreşte vânzarea sau plantarea afară, de spațiul 
şi sursa de încălzire de care dispunem. Perioada în care se 
înscrie semănarea florilor anuale pentru producerea de 
răsaduri începe cu lunile decembrie-ianuarie şi sfârşeşte în 
lunile martie-aprilie (tabelul 1). 

În privinţa tehnicii de producere a răsadurilor se disting 
două proceduri: semănatul in lădiţe şi semănatul direct în 
pământul aşezat în rasadnita sau solariu. 


2.1. Semanatul în ladite 


Întrucât seminţele de flori sunt, în general, mici, iar 
semănăturile necesită îngrijiri mai atente, semănatul in ladite 
este cel mai practicat. În locul lădiţelor pot fi folosite gi alte 
tipuri de vase, ca, de exemplu, ghivecele, atunci când este 
vorba de cantități mici de seminţe sau de plante ale căror 
seminţe sunt mari (zorele, latirus, canelute etc.). 

Tabelul 1 
Date orientative pentru semănatul speciilor floricole anuale 


Cantitatea de 
sămânță Durata de Tempermuri 
pentru 3000 răsă pi 
plamte (ze) 
(e) 


Epoca de 


` sul unde 
Numele plantei semănure Loc 


Floarea miresci* 
(Ceypsopnila) 


Floarea de piatrh 


Fluturaş 
(Gaillarida) v râsadoiţă 
afară 

Epoca de 
semanace 
(luna) 


Numele 
planter 


Mărăriţă 
(Cosmos) 


Nemţişor* 
(Delphinium) 


Putuley 
(Ageratum) 


Scabiosa 


Verbena 


Locul unde se 


Cuntuititea de 
sămânță pentru 


seamănă 1000 plante 


răsadniţă 
seră 
solariu 


rdsadniqa 
sera 
solariu 


răsudniţă 
sera 
solarnu 


răsadniţă 
solariu 
afară 


răsadniță 


răsadniţă 
solariu 


scră 
răsadniţă 
solartiu 


seră 
răsadniţă 
solariu 


solariu 
răsadniţă 


solariu 
râsadniţă 


7 Se seamănă direct în grádină. Nu se fac răsaduri. 


Tabelul 1 - continuare 


“Vemperiituria 
optimă de 
germmare 

CCI 


Laditele, cu dimensiunile de 50-60/30-35/5-7 cm 
(lungime, lăţime şi înălțime), se fac din scândură. Între 
scândurile de la fundul laditei se lasă spaţii de circa 2 mm 
prin care să se scurgă apa. În comerţ există tăvi din plastic 
care se pot folosi în acest scop, cu condiţia să li se perforeze 
fundul în câteva locuri (orificii de 0,5-1 cm). În situaţia în 
care aceste cutii din lemn sau din plastic au fost folosite, se 
impune spălarea şi dezinfectarea lor, prin scufundarea timp 
de 12-24 ore într-o soluţie de sulfat de cupru, cu concentraţia 
de 2-3%. 

Substratul (pământul) în care se seamănă trebuie să se 
menţină reavăn un timp cât mai îndelungat şi, totodată, să 
lase să se scurgă repede excesul de apă. El se poate realiza 
prin amestecarea cu nisip a unui pământ de grădină mai 
humos. Dacă se dispune de pământ de frunze, acesta este 
foarte bun, dar tot în amestec cu putin nisip. Aşa cum am mai 
menţionat, nisipul bun este cel din albia râurilor. 

Operatiile premergătoare lucrării propriu-zise de 
semănare sunt: 

* acoperirea spatiilor care permit scurgerea apei cu 
cioburi din ghivece sparte, aşezate cu partea convexă 
(bombată) în sus; 

* aşezarea mai întâi a unui strat de nisip (1-1,5 cm) şi a 
pământului până la aproximativ 2/3 din înălțimea cutiei sau 
direct a pământului. 

e adăugarea sau cernerea, direct deasupra laditei, printr-o 
sită cu ochiurile de 1-2 mm, a unui strat de 2-3 cm de pământ, 
strat în care vor fi semănate seminţele; 

e nivelarea cât mai bună şi tasarea uşoară a pământului 
cu ajutorul unei scândurele numită tasator (lădița trebuie să 
rămână goală pe circa 1-1,5 cm); 

e la semănarea în rânduri este necesară marcarea 
rândurilor cu ajutorul unei rigle, prin efectuarea unor 
santulete orientate perpendicular sau în sensul lungimii 
lădiţelor; distanţele între rânduri şi adâncimea santuletului se 
stabilesc în funcție de mărimea seminţelor (tabelul 2). 


Tabelul 2 
Distanțe şi adâncimi pentru semănatul în lidite 


Adâncimea : Cantitatea 
Pisna rare rânduri Mărimea pi 
mm) 
mici petunia 
gura leului 
flox 
2-+2,5 mijlocii mixandră 
garoafă 
2.533 verbina 
pu cârciumărcasă 


Semănarea. Această = se realizează fie prin 
imprastiere, fie prin distribuirea seminţelor pe santuletele care 
marchează rândurile. Cel mai adesea, semințele se iau cu 
primele trei degete după care, prin frecarea lor, se dă drumul la 
semințe deasupra pământului din ladita. In figura 5 sunt 
prezentate şi alte proceduri: distribuirea seminţelor direct din 
pliculeţ, semănarea cu ajutorul unei bucăți de carton fin îndoită 
sub formă de jgheab, distribuirea semințelor bob cu bob. 

Semințele foarte mici (begonia, lobelia) este bine să se 
amestece, mai întâi, cu putin nisip cernut printr-un ciorap de 
mătase pentru a putea fi distribuite mai uniform. De asemenea, 
se poate recurge la semănarea pe hârtie de servetel pentru a se 
controla uniformitatea semănăturii (figura 6). În urma udărilor, 
hârtia se dezintegrează. 

Cantitatea de seminţe la o adit se apreciază în funcție 
de mărimea seminţelor. Ea poate fi de 0,5-1 gram pentru cele 
mici, de 2-3 grame pentru semințele mijlocii şi de 4-6 grame la 
seminţele mari. În tabelul 1 sunt menționate cantitățile de 

sămânță necesare pentru obținerea, în final, a 1000 răsaduri 
pentru plantarea afară a speciilor floricole anuale. 


Pr 
Iranas 


a) aşezarea 
ciohurilor 


c) nivelarea şi 
tasarea 


meg he ee egy > 
e) semănarea bob cu bob 


er ee 


b) aşezarea pământu- 
lui prosier şi fin 


A 


7 Tt; 


— 
d) semănarea cu ajutorul unei 
hucăţi de carton subțire 


Fig, 6 - Semanarea pe hirtie de servetel 

După semănare, seminţele se acoperă cu un strat subţire 
de pământ, cernut direct deasupra lor. Grosimea stratului de 
pământ acoperitor se apreciază la de două ori şi jumătate 
mărimea semințelor. Semințele de la câteva specii (de 
exemplu, begonia) nu se acoperă cu pământ, deoarece ele 
germinează la lumină. 

Udarea semănăturii se face cu o stropitoare cu o sită 
foarte fină. In cazul seminţelor foarte mici se preferă udarea 
prin infiltratie; ladita se scufundă până la jumătate într-un vas 
cu apă (cadă, tavă mai mare) în care se tine până cand 
pământul de la suprafață se umezeşte. Atenţie! Nu se udă cu 
apă rece, ci uşor calduta. 

Atunci când se seamănă mai multe specii şi, mai ales, 
soiuri ale aceleiaşi specii, nu se va neglija etichetarea, 
deoarece răsadurile seamănă între ele şi se pot amesteca cu 
ocazia repicării şi plantării în ghivece. De asemenea, este 
bine ca într-un caiet să se treacă data semănatului, specia, 
soiul şi alte informații care, la un moment dat, pot fi necesare 
pentru o evaluare corectă a cantității şi calităţii răsadurilor. 

Cutiile cu semănături se aşază pe mese sau polite în 
spaţiile încălzite (sere, camere). Ele se acoperă cu plăci de 
sticlă şi se umbresc cu hârtie de ziar pentru a se menţine cât 
mai constantă umiditatea în stratul superficial care cuprinde 
seminţele. În locul acoperirii cu sticlă, atunci când este vorba 
de un număr mic de lădiţe, se poate proceda la introducerea 
laditei într-un sac din plastic, după ce mai întâi s-au pus nişte 
arcuri de sârmă groasă care vor susţine plasticul. 

În continuare se controlează umiditatea; zilnic se 
îndepărtează condensul de pe folia de sticlă şi cu regularitate 
se udă, după nevoie. Important este ca pământul să nu se 
usuce. În privinţa căldurii, aceasta se menţine în limitele 
solicitate de fiecare specie sau grup de specii (tabelul 1). 

La declanşarea răsăririi se îndepărtează hârtia, sticla, 
plasticul. 

Îngrijirea răsadurilor mai departe constă în următoarele 
operațiuni: udarea regulată, dar numai atunci când pământul de 
la suprafață începe să se usuce, evitându-se, pe cât posibil, 
excesul de umezeală; creşterea treptată a duratei şi volumului 
de aerisire, plivirea buruienilor, tratarea cu soluții de substanțe 
fungicide (Topsin, Benlate, Benagro) în concentrație de 0,1%, 
dacă apar focare de infecție, rărirea pe loc a rasadurilor prin 
smulgerea celor mai slabe sau prin tăiere cu foarfeca, dacă nu 
se doreşte recuperarea lor (figura 7). 


Fig. 7 - Rărirea răsadului prin tăiere cu 
foarfeca 


Repicarea. Este o lucrare de îngrijire care trebuie să se 
facă la răsadurile foarte mici (begonia, lobelia, gura leului 
etc.) şi poate fi omisă în situația speciilor cu răsaduri 
viguroase şi creştere rapidă (crăiță, cârciumăreasă etc.), la 
care semănarea s-a făcut, însă, ceva mai rar. Ea constă în 
transferarea rasadurilor din locul unde s-a făcut semănarea în 
alte ladite, dar la distanțe mai mari cu 1-3 cm între răsaduri, 

sau pe parapete de seră, în rasadnita şi uneori în ghivece. 
Scopul urmărit este de a acorda plantutei un spaţiu mai mare, 
acesta însemnând condiţii mai bune de lumină, aerisire şi 
hrană. Pentru cele mai multe flori anuale, repicarea se face la 
circa 3 săptămâni de la semănare, avându-se în vedere că 
răsărirea se produce în 8-10 zile în cazul unor condiţii 
optime. La begonia, răsadul creşte foarte încet şi atunci 
repicarea este posibilă numai după 4-8 săptămâni. Din acelaşi 
motiv, semănarea se face foarte devreme (decembrie), iar 
repicarea se repetă de 1-2 ori, la interval de 3-6 săptămâni. 

Pământul trebuie să fie reavăn în momentul repicării 
răsadurilor. Asta înseamnă că locul în care se repică se 
pregăteşte şi se udă cu 1-2 zile înainte. De asemenea, răsadul 
se udă bine cu o zi mai devreme. 

La repicare se foloseşte un beţişor cu grosimea de 
câțiva mm, ascuţit la un capăt, numit plantator. Cu acesta se 
face mai întâi o gropita, apoi se îngroapă răsadul până la baza 
frunzelor, după ce mai întâi 1 s-a rupt vârful rădăcinii. Fixarea 
răsadului se realizează cu acelaşi plantator, prin înfigerea lui 
în poziţie oblică, la 5-6 mm distanţă de plantă şi aducerea 
apoi la verticală, presându-se bine pământul pe traiectul 
porțiunii îngropate. 

În cazul răsadurilor neuniforme, se sortează la repicare, 
astfel ca într-o lădiță să se pună răsad de aceeaşi mărime (fig. 
8). Altfel, diferenţele se accentuează, deoarece răsadurile 
mari le vor umbri pe cele mici. Evident, răsadurile atinse de 
Phytium (o ciupercă ce provoacă înmuierea bazei plantei şi 
căderea ei) sau cu aspect anormal se elimină. 

Îngrijirea răsadurilor repicate constă în udarea prin 
pulverizare, plivirea buruienilor şi, eventual, afanarea 
pământului tot cu plantatorul. Fertilizarea cu soluţii foarte 

slabe (0,01%) de îngrăşăminte minerale se poate face de 1-2 
ori, dar nu este obligatorie. 


AEE, 
pee 


a 
Fig. & Repicarea în Lădiţă (a) şi plantarea în ghiveci (b) a răsadurilor 


Ciupirea. Este o lucrare de îngrijire mai specială, care 
constă în îndepărtarea vârfurilor răsadurilor, deasupra a 2-4 
noduri, cu scopul ca ele să ramifice mai bine de la bază şi să 
formeze tufe compacte. De obicei, ruperea vârfului plantei se 
face după circa 2-3 săptămâni de la repicare, uneori o dată cu 
plantarea în ghivece. 

Plantarea în ghivece. După alte trei săptămâni de la 
repicare se trece la plantarea răsadurilor în ghivece. În acest 
moment, răsadurile trebuie să aibă 3-5 frunze bine dezvoltate. 

Răsadurile trecute în ghivece vor dispune de un volum 
mai mare de hrană, rădăcinile lor vor împânzi bine pământul 
în ghivece, vor reuşi să înflorească şi, mai ales, nu vor suferi 
prea mult când vor fi trecute afară, în grădină sau în 
jardiniere. 

Ghivecele folosite sunt de dimensiuni mici (6-8 cm în 
diametru), confecționate din lut sau material plastic. Înainte 
de utilizare, ghivecele noi din lut se introduc în apă timp de 
6-12 ore, iar cele vechi se curăţă şi se dezinfectează. Desigur, 
si ghivecele din plastic se spală şi se dezinfectează, dacă au 

mai fost folosite. Este foarte important ca ele să aibă orificii 
prin care să se scurgă apa de udare în surplus. 

Tehnica plantării în ghivece este următoarea: orificiul 
ghiveciului se acoperă cu un ciob; peste acesta se pune un 
strat de 1-1,5 cm nisip, uşor umezit, care asigură o bună 
drenare a apei (dacă pământul este poros şi lasă să se scurgă 
apa rapid, nu se mai pune nisip), apoi, se aşază pământ până 
la o treime sau jumătate din înălțimea ghiveciului, după care 
urmează aşezarea plantei cu coletul puţin sub marginea 
ghiveciului, cu rădăcinile îndreptate în jos şi adăugarea de 
pământ de jur împrejur până se umple ghiveciul. Fixarea 
plantei se face printr-o tasare uşoară, cu primele două degete 
de la ambele mâini, în apropierea tulpinii. În final, ghiveciul 
rămâne gol pe circa 1 cm. După terminarea plantării, pentru 
ca pământul de la suprafaţă să rămână afânat şi nivelat, se 
loveşte uşor ghiveciul cu una din palme sau de planşeta mesei 
pe care se lucrează. 

Ghivecele cu răsaduri se aşază pe parapete în seră sau 
direct pe solul serei, în rasadnite sau solarii, după care se udă, 
urmărindu-se ca pământul din ghiveci să se îmbibe cu apă. 

Aceasta este întreaga filieră de producere a răsadurilor 
de flori anuale. Producătorii, însă, pot interveni cu unele 
modificări, în funcţie de dotările de care dispun şi, implicit, 
de banii cu care au posibilitatea să susțină cheltuielile 
necesare, precum şi de destinația răsadurilor şi de 
particularitatile anumitor specii. Cine doreşte să vândă rasad 
pentru amenajarea jardinierelor şi grădinilor decorative va 
trebui să se străduiască să respecte toate verigile acestei 
tehnologii. Producătorii de flori tăiate este bine să folosească 
măcar răsad repicat. În privinţa amatorilor, ei se pot opri 
chiar numai la etapa de rărire a răsadului. 

2.2. Semănatul in rasadnita şi solariu 


De la început trebuie precizat că rasadnita şi solariul au 
utilizări multiple, cum sunt: efectuarea semănăturilor, 
repicarea răsadurilor, găzduirea provizorie (pentru călire) a 
răsadurilor produse în seră, executarea de culturi propriu-zise. 

Detaliile legate de construcția acestor spaţii pot fi aflate 
de cei interesaţi în lucrările de legumicultură. 

Este foarte important ca rasadnitele să se amplaseze pe 
un teren care să nu fie situat în bătaia vântului. Tocurile de 
rasadnita trebuie să se instaleze în pantă uşoară, pe direcția 
N-S, pentru a se asigura condiţii bune de lumină, încălzire şi 
scurgerea apei. Stratul de bălegar poate fi aşezat direct pe 
teren sau se sapă mai întâi un şanţ în care se pune apoi 
gunoiul de grajd. Grosimea patului de bălegar se apreciază 
între 10-60 cm, în funcție de timpurictatea semănăturii şi de 
pretenţiile speciei fata de căldură. 

Lucrările implicate în pregătirea rasadnitei în vederea 
semănatului sunt următoarele: 

e curățirea terenului de gunoaie şi nivelarea lui; 

e aşternerea unui strat de paie uscate sau de frunze, în 
grosime de circa 6-8 cm; 

* aşezarea patului de bălegar, care a stat 1-2 săptămâni 
în platforma de preîncălzire, avându-se grijă să se pună un 
strat cât mai uniform şi să se taseze uşor, după fixarea 
tocului, de jur împrejur, se mai adaugă un strat de bălegar 
pentru a se menţine mai bine căldura in interior; 

e aşezarea ferestrelor de răsadniță peste care se pun 
rogojini sau folie din polietilenă, pentru a grăbi încălzirea 
bălegarului; 

e după 4-6 zile de la aşezarea bălegarului se pune 
pământul, în grosime de 10-12 cm, după ce mai întâi s-a 

prăfuit bălegarul cu var, pentru a se împiedica apariţia 
ciupercilor, este foarte important ca deasupra să se pună un 
strat de pământ cernut mai fin, în grosime de 2-3 cm, şi să se 
niveleze bine. 

Semănatul se face prin împrăştiere sau în rânduri 
distantate la 5-10 cm, avându-se în vedere mărimea 
seminţelor şi faptul că răsadurile vor fi repicate sau nu. După 
semănarea prin împrăştiere, se face acoperirea seminţelor 
prin cernerea pământului cu site de mână. Dacă seminţele s- 
au aşezat în santuletele rezultate în urma marcatorului (rigla 
cu care s-au făcut), acoperirea se realizează prin umplerea 
santuletului cu pământ, presărat cu mâna de-a lungul rândului 
sau prin tragerea în şănțuleţ, direct cu mâna sau cu un beţişor, 
a pământului de pe marginile lui. Urmează tasarea 
pământului cu o scândurică (tasator), pentru a se realiza un 
contact mai bun al seminţelor cu acesta. 

Udarea se realizează cu stropitoarea cu sită foarte fină, 
folosindu-se apă uşor încălzită. Frecvența udărilor se 
apreciază astfel ca pământul să fie permanent reavăn. 

Aerisirea este necesară chiar şi în zilele friguroase, 
ştiindu-se că embrionii seminţelor respiră intens în procesul 
de germinare. 

Îndepărtarea condensului, care prin picurare depreciază 
uniformitatea semănăturii, se face atunci când este cazul. 

Plivirea buruienilor se realizează când sunt încă foarte 
mici, deoarece prin smulgerea lor când sunt mai mari se 
deranjează răsadurile. 

Combaterea coropisnitelor şi şoarecilor se face cu 
momeli toxice (Vofatox, Heclotox etc.). 

Aplicarea tratamentelor fitosanitare cu fungicide 
(Orthocid, Topsin, Mycodifol etc.) se impune când apar 
diverse ciuperci specifice răsadurilor, în special Phytium. 

Rărirea, repicarea, ciupirea răsadurilor se fac după 
aceleaşi tehnici ca şi în cazul semănării în seră. 

Desenul din figura 9 prezintă un model de rasadnita cu 
care se pot obține rezultate dintre cele mai bune la repicarea 
răsadurilor. 


fereastră 


luft termometru 
pentru jaluzele 
aerisire 


izolarea ` 7 
cu pamânt 
a tocului 


Fig. 9- Răsudniţă cu pat din pate 


În privința pregătirii solariilor în vederea producerii 
răsadurilor, problemele sunt aceleaşi, cu diferenţa că în locul 
tocurilor şi geamurilor de răsadniță se utilizează folia de 
polietilenă cu care se acoperă solariul. 

Semănăturile târzii, efectuate cel mai adesea în luna 
aprilie, se pot face şi direct în pământul de pe terenurile pe 
care se instalează tocurile de răsadmiță sau solanile, cu 
condiția să se marunteasca bine mai ales în stratul superior. 

3. PRODUCEREA RĂSADURILOR DE FLORI 
BISANUALE 


În primul rând, trebuie precizat că florile bisanuale 
(panseaua, părăluţa, nu-mă-uita, degetelul, clopotelul, nalba 
de grădină, silene, garoafa turcească şi garoafa grenadin) se 
obţin numai prin răsad, deci nu se pune problema semănării 
lor la locul definitiv, în grădină. 

Producerea răsadurilor de la aceste specii se realizează 
fie in rasadnitele şi solariile care au rămas disponibile pe 
perioada de vară, fie direct în teren, pe brazde amenajate 
special. 

Pregătirea locului în care se va semăna se face prin 
maruntirea bună a pământului pe adâncimea de cel putin 10- 
12 cm şi, eventual, aşezarea la suprafață a unui strat în 
grosime de 2-3 cm de pământ de frunze cernut mai fin. 

Marcarea rândurilor se face cel mai adesea la 10 cm 
distanță, perpendicular pe lungimea brazdei. 

Semănarea se execută manual, după aceleaşi procedee 
prezentate în capitolul anterior. 

După semănare, se udă cu o sită fină, ataşată la 
stropitoare sau furtun. În continuare, se are grijă să se 
menţină pământul permanent reavăn. 

De asemenea, este foarte important ca brazdele cu 
semănături sau rasadnitele să se umbrească folosindu-se 
jaluzele din sipci de lemn, rogojini sau sprijinindu-se pe nişte 
tarusi o plasă de sârmă pe care se pune fân ori iarbă. Să nu se 
uite că semănatul se face vara în iunie-iulie, când este foarte 
cald. Umbrirea are rolul de a feri semănăturile de căldura 
excesivă, de uscăciune şi formarea crustei care împiedică 
răsărirea. 

Florie bisanuale răsar în circa două săptămâni, iar 
lucrările de îngrijire curentă sunt udarea şi plivirea 
buruienilor. 

După 3-4 săptămâni de la răsărire este bine să se facă 
repicarea răsadurilor, la distanţele de 10-12 cm între rânduri 
şi 5-10 cm pe rând. Locul de repicare îl constituie tot 
brazdele din teren, din solarii sau rasadnitele. Răsadul 
proaspăt repicat se udă bine şi, eventual, se umbreşte pentru 
câteva zile, după care se descoperă, pentru a beneficia de cât 
mai multă lumină. 

Răsadurile destinate vânzării pot fi repicate chiar în 
ghivece mici, pentru a căpăta un spor de calitate. Este vorba, 
mai ales, de răsadurile de pansele, care sunt capabile să 
înflorească încă din toamnă, perioadă în care se pot vinde 
foarte bine. 

În general, răsadul de flori bisanuale se poate planta la 
locul definitiv, în grădină, fie toamna, în octombrie, fie 
primăvara, foarte devreme (martie). Dacă se pune problema 
producerii de seminţe la această categorie de plante, 
înfiinţarea culturilor semincere se face întotdeauna toamna. 


4. PRODUCEREA MATERIALULUI SĂDITOR 
LA FLORILE PERENE 


4.1. Producerea răsadurilor 


Majoritatea florilor perene se pot inmulti prin seminţe, 
cel mai adesea prin producere de răsaduri. Semănarea se face 
fie în sere, rasadnite şi solarii, fie pe brazde afară, în funcție 
de timpul când se seamănă şi de pretențiile speciei față de 
căldură. Cele mai multe dintre ele se seamănă primăvara şi la 
începutul verii. 

Răsadurile obţinute se repică fie direct pe brazde, fie în 
ghivece mici ce se aşază apoi în tocuri de rasadnita fără 
încălzire. Ele vor rămâne peste iarnă afară. 

Spre deosebire de plantele anuale şi bisanuale, 
răsadurile de flori perene se cresc timp de 1-3 ani, până când 
se formează plantule bine alcătuite, capabile să înflorească 
repede şi din abundență atunci când sunt vândute şi, deci, 
transferate în grădinile decorative. 


4.2. Înmulțirea prin divizarea tufei 


Acest mod de înmulţire este mult folosit la plantele care 
cresc sub formă de tufă de la nivelul suprafeţei solului 
alcătuită din lăstari ori frunze, ca, de exemplu, la bujor, 
margaretă, tufanica etc. Lăstarii şi frunzele se formează din 
mugurii situaţi pe rădăcini sau în zona coletului. 

În acest caz, tufa plantei pe care dorim să o inmultim se 
scoate din pământ cu o casma, după care se fragmentează în 
mai multe bucăţi, astfel ca fiecare dintre ele să posede câţiva 
lăstari sau frunze, cu rădăcini la bază. De multe ori se 
desprind numai porțiunile periferice ale plantei supusă 
inmultirii (ea se numeşte plantă mamă). 

Divizarea este bine să se facă, pe cât posibil, cu mâna 
(cu instrumente de tăiere — cuţit, casma — se intervine numai 
atunci când este absolut necesar). 

Timpul optim de executare a acestei operaţii este în 
perioada de repaus a plantei mamă. Lucrarea se face 
primăvara devreme sau toamna, pentru cele mai multe specii. 

Intervalul de timp după care o plantă este capabilă să fie 
supusă din nou procesului de divizare a tufei este de la 2-3 
ani până la 8-10 ani, în funcţie de specie. 

43. Înmulțirea prin drajoni 


Speciile care drajonează (emit lăstari prin mugurii 
adventivi situați pe rădăcini) se pot inmulti foarte uşor prin 
desprinderea lăstarilor din cadrul plantei mamă şi replantarea 
lor în teren, acolo unde se doreşte. Faza optimă este atunci 
când drajonii sunt foarte bine dezvoltați şi au suficiente 
rădăcini (figura 10). Acest lucru se întâmplă primăvara, după 
pormrea plantelor mamă în vegetație, ca, de exemplu, la 
crizanteme şi tufănele. 


Fig. 10 - Drajon de crizantema 


4.4 Înmulțirea prin marcotaj 


Marcotarea se bazează pe însuşirea pe care o au unele 
specii de a forma plante noi din tulpini şi ramificații laterale, 
atunci când vin în contact cu pământul. Aşa, de exemplu, la 
câteva specii perene de flox şi garofita, tulpinile au creşterea 
târâtoare, iar pe acestea se formează plante noi în zonele de 
contact mai bun cu pământul. La aceste specii, în decursul 
anilor, se produce procesul de invadare a terenului din jurul 

plantei mamă şi cel de degarnisire (chelire) a părții centrale, 
ca urmare şi a îmbătrânirii plantei mamă. 


4.5. Inmultirea prin rizomi 


Rizomii sunt tulpini subterane îngroşate şi alungite. 
Aceştia prezintă muguri, din care rezultă părțile vegetative 
aeriene şi florile. Tot de pe ei pornesc şi rădăcinile. 

Înmulțirea se realizează prin scoaterea rizomilor din 
pământ şi fragmentarea în bucăți cu câte 2-3 muguri, care se 
replantează în teren (figura 11). La stanjenel, lucrarea se 
execută cel mai bine după înflorire, dar se poate face şi 
toamna sau primăvara devreme. Părțile de rizomi imbatranite 
(acestea nu au muguri) se aruncă. 


Fig. 11 - Rizomi de cana (1) şi 
stânjenel (2) 

La cana (Canna indica), rizomii se scot toamna din 
pământ, se păstrează în timpul iernii în pivnițe, iar primăvara 
se separă şi se curăţă, după care se plantează din nou în 
grădină. Dacă se doreşte înflorirea mai timpurie, rizomii se 
pun mai întâi în ghivece cu pământ (luna martie) care se 
aşază într-un spaţiu călduros (16-18*C) şi se udă. 


4.6. Inmulţirea prin rădăcini tuberizate 


Rădăcinile tuberizate, numite impropriu tuberculi, sunt 
rădăcini cărnoase, mult îngroşate datorită acumulărilor de 
substanţe de rezervă, fără muguri pe suprafaţa lor. La unele 
specii, cum este dalia, mugurii sunt plantați la partea 
superioară, în zona coletului. Sunt plante cu o singură 
rădăcină îngroșată (anemone), după cum există şi plante cu 
mai multe rădăcini îngroșate (dalia). 

În situaţia unei singure rădăcini tuberizate se 
procedează la divizarea ei în 2-3 bucăţi, astfel ca fiecare 
dintre ele să aibă măcar un mugure. Pentru ca mugurii să 
devină vizibili, rădăcinile tuberizate se pun, mai întâi, în 
condiţii de căldură şi umezeală, aşezându-se în ladite sau 
ghivece, îngropând rădăcinile pe jumătate într-un pământ de 
frunze sau turbă. 

De exemplu, înmulțirea daliei constă în divizarea ori 
separarea rădăcinilor tuberizate, astfel ca la fiecare fragment 
să revină cel puţin un mugure (figura 12). Această înmulţire 
se practică o dată cu înființarea culturilor sau ceva mai 
devreme. 

Fig. 12 - înmulţirea prin rădăcini tuberizate la dalie: 
a - plantă: b, c - diviziuni de plantă 


4.7. Înmulțirea prin bulbi 


Bulbii sunt organe subterane de rezistență la intemperii 
(uscăciune şi fng) şi care servesc, totodată, la înmulțirea 
plantelor. 

După modul de alcătuire, structură, ciclu de viata, bulbii 
sunt de mai multe felun: 

- bulbi tumeati, cu ciclu de viață anual (lalea — figura 
13a —, tuberoză, stânjenel olandez); 

- bubli tunicati pereni, cu primenirea treptată a tunicilor 
(narcisă, zambilă) (figura 13b,c); 

- bulbi solzoşi pereni (crin); 

- bulbi aerieni, care se formează pe tulpina aeriană 
(Liliul tigrinum). 

Înmulțirea constă în scoaterea din pământ a cuibului de 
bulbi al plantei mamă, după care se execută: curățirea de 
pământ, de rădăcinile, frunzele şi tulpinile uscate, separarea şi 
sortarea pe categorii de mărime. Toate aceste operații se fac 
după ce, mai întâi, bulbii sunt bine uscați pentru ca prin 

curățirea şi separarea lor să nu se provoace răni şi deprecierea 
tunicilor protectoare. 


Fig. 13- Bulbi de: 
a - lalea: b - narcisă: c - zambilă 


Timpul optim de înmulțire a plantelor bulboase este în 
perioada de repaus: vara pentru lalele, narcise, zambile; 
toamna pentru tuberoze. 

La speciile cu bulbi anuali, scoaterea lor din pământ, în 
vederea înmulțirii, se face în fiecare an, iar la cele cu bulbi 
pereni, la 3-4 ani. 


4.8. Înmulțirea prin tuberobulbi 


Tuberobulbul sau cormul este un tubercul cu unul sau 
mai mulți muguri la suprafață, protejat de câteva frunze 
pergamentoase (exemple: gladiola — figura 14 —, brânduşa). 
Tulpinile aeriene cu frunze şi flori pornesc din mugurii de la 
suprafață. La baza tulpinii aeriene se formează tuberobulbi 
noi, cu numeroşi tuberobulbili prinşi de disc. 

Ca şi în cazul plantelor cu bulbi, înmulțirea constă în 
scoaterea din pământ a tuberobulbilor. După uscarea lor se 
face curățirea, separarea şi sortarea. 


Fig. 14 - Tuberobulbi de gladiolă: 
a - cu învelişul de frunze; b - dezbrăcat de frunze 


5. PRODUCEREA FLORILOR 
LA SPECIILE ANUALE 


5.1. Arctotis, margareta africana 
(Fam. Compositae) 


Această floare (figura 15), asemănătoare margaretei 
obişnuită, pare uneori surprinzător de „rece”, datorită 
ligulelor albe, cu o aproape imperceptibilă nuanţă lavand de 
jur împrejurul unui ochi albastru, datorat staminelor. Floarea 
se închide seara şi pe vreme noroasă, fiind unică prin 
contrastul realizat între albul petalelor (corect ligulelor) 
marginale şi mijlocul albastru-lavand. 

Origine. Africa de Sud. 


46 


Fig. 15- Arctotis 


Specii şi soiuri. Arctotis grandis Thunb. are înălțimea 
de 30-40 cm. Tulpina este, în general, scurtă şi ramificată de 
la bază. Frunzele, uşor lobate, formează o rozetă la bază. 
Întreaga plantă este uşor păroasă. Florile sunt dispuse în 
capitule solitare, fiind susținute de tije cu ținuta dreaptă. 
Actualmente există mulți hibrizi ce aparțin speciei Arctotis 
hybridus, cu florile în culori calde, luminoase, precum galben 
strălucitor, oranj, roşu, bronz, roz. 

Cerinţele ecologice. Preferintele plantei sunt pentru 
solul nisipos, bogat în hrană şi bine însorit. Se comportă bine, 
însă, şi într-un sol sărac şi uscat. Ea rezistă bine la secetă. 
Cele mai bune rezultate se realizează în regiunile unde 
nopțile de vară sunt răcoroase. 

Înfiinţarea culturii. Se poate semăna afară, direct în 
grădină, primăvara devreme, dar cel mai bine este să se facă 
răsaduri. În vederea producerii de răsaduri, semănatul se face 

în răsadniţă, seră sau solariu, cu 6-8 săptămâni înainte de 
ultimele geruri târzii de primăvară (perioada programată 
pentru plantarea afară). În general, plantarea răsadurilor afară 
este posibilă către sfârşitul lunii aprilie-mai. Repicarea 
răsadurilor se face sau nu în funcţie de desimea la care s-a 
semănat. De reţinut că semințele îşi pierd repede viabilitatea 
(puterea de a incolti) în timpul stocării. Deci, se vor folosi 
numai seminţe proaspete. 

Distantele care se lasă între plante în câmp sunt de 25- 
30 cm, în ambele sensuri. 

Îngrijirea culturii. Udarea şi fertilizarea sunt lucrări 
care măresc calitatea florilor şi prelungesc perioada de 
înflorire care se produce pe toată durata verii şi toamnei. 

Recoltarea florilor se face la deschiderea completă, prin 
rupere. Eventual, florile fanate (trecute) se rup şi ele pentru a 
spori posibilitatea plantei de a forma noi lăstari cu flori. 


5.2. Calendula, gălbeneaua (Fam. Compositae) 


Calendula este o floare banală la noi, dar cu efect 
„suprinzător” atunci când este folosită ca floare. În plus, are o 
durată bună de păstrare în apă. 

Origine. Europa de Sud şi Africa de Sud. 

Specii şi soiuri. Calendula officinalis L. are talia mica 
(20-40 cm înălțime). Este pubescentă-glandulară, cu lăstari şi 
frunze groase, ce emană un miros caracteristic. Frunzele 
oblong-lanceolate, sesile, cu marginile ciliate au dispoziţie 
alternă. Florile, tipice compozitelor, sunt aşezate în capitule 
terminale (figura 16). Culorile obişnuite sunt galben şi 
portocaliu în tonuri foarte intense, cu deosebire primăvara şi 
toamna, când căldura este moderată, iar umiditatea mai 
ridicată. 

Fig. 16- Calendula 


Cerinţe ecologice. Calendula este o plantă rustică, 
foarte putin pretențioasă. Creşte şi înfloreşte bine la 
temperaturi mai scăzute, specifice primăverii şi toamnei. 
Necesită locuri luminoase şi bine aerisite. Se poate cultiva pe 
orice tip de sol, cu un pH ridicat (7-7,5). Suportă salinitatea 
destul de bine. 

Infiintarea culturii. Semănatul se face direct în teren, 
primăvara devreme, la distanțele de 20-30 cm, punându-se 
câte 2-3 seminţe la un loc. După răsărire este bine să se lase 
câte o singură plantă la cuib; iar cu cele smulse să se execute 
completarea eventualelor goluri. 

Semințele rezistă la frigul din cursul iernii, dacă sunt 
putin acoperite cu pământ, planta autoinsamantandu-se de la 

an la an. Chiar răsadurile ieşite toamna, în urma scuturării 
seminţelor, pot rezista afară în iernile blânde şi, bineînţeles, 
în locurile mai putin expuse frigului. De aceea, semănatul se 
poate face şi toamna, când înflorirea va avea loc mult mai 
devreme în anul următor. 
Tabelul 3 
Soiuri de calendula (gălbenelc) pentru flori tăiate 


Înălţimea 
oranj cu mijlocul brun închis 


Orang 50 


Meteor 
portocaliu | 

Gălbeneaua se poate cultiva şi prin răsad produs în 
rasadmita, în solari uşor încălzite sau chiar reci. Este foarte 
important să nu se întârzie cu plantarea răsadului în grădină, 
pentru ca plantele să prindă din răcoarea primăveri în 
vederea unei mai bune creşteri şi înfloriri. 

Îngrijirea culturii. Udarea, plivirea buruienilor si 
afânarea solului sunt singurele lucrări de îngrijire ce se 
acordă acestei flori. 

Înflorirea începe spre sfârşitul primăverii. Recoltarea 
florilor se face prin rupere sau tăiere, la deschiderea completă 
a inflorescenţei. a 

Cultura în sera-solariu si solariu. Infiintarea culturii 
se face fie prin semănare direct în sol (decada a III-a a lunii 
februarie), fie prin producere de răsaduri şi plantarea lor la 
începutul lunii martie. Distantele de semănare/plantare sunt 
de 25x25 cm (5 rânduri pe brazdă). Între brazde se lasă o 
potecă lată de 50 cm. Semănatul de face în cuiburi, aşezându- 


Orange King 

se câte 3-4 seminţe la un cuib. Adâncimea de semănare este 
de circa 2 cm. 

Răsărirea la locul definitiv are loc după aproximativ 3 
săptămâni, după care, prin rărire, se lasă 1-2 plante la cuib. 
Rezultate mai bune se obţin când se rezervă o singură planta. 
Cu această ocazie se completează eventualele goluri. 

Lucrările de îngrijire necesare sunt: udarea cu 
regularitate, pentru menţinerea solului permanent reavăn până 
la răsărire, după care frecvenţa este de 1-2 ori pe săptămână, 
în funcție de evoluția căldurii; plivirea buruienilor şi afânarea 
solului; fertilizarea cu câte 10-20 g/m’ îngrăşăminte 
complexe, în 3-4 etape. Făinarea poate să apară pe măsura 
încălzirii timpului. Ea se combate cu sulf sau alte fungicide. 

Înflorirea începe în mai şi durează până în iulie. 


5.3. Centaurea (Fam. Compositae) 


Este o apreciată floare tăiată, care se cultivă uşor. 

Origine. Zonele cu climat temperat din Europa, 
America, Africa de Nord, Asia. 

Specii şi soiuri. Genul cuprinde numeroase specii (cca 
350), anuale şi perene. Dintre cele anuale, Centaurea 
moschata L. (sin. Amerboa moschata) este cultivată cu 
deosebire pentru flori tăiate. I se mai spune C. imperiale sau 
C. odorata imperialis. 

Planta este înaltă de 50-70 cm şi puternic ramificată (8- 
15 lăstari laterali). Frunzele sunt sectate. Florile, fin 
franjurate, aşezate în capitule dense, asemănătoare garoafelor, 
susținute de tulpini lungi, sunt plăcut şi puternic parfumate. 
Culorile frecvent întâlnite sunt mov, alb şi galben. Înflorește 
mai frumos în prima parte a verii. 

Soiurile cu flori albe sunt Alba, Marguerita; cele cu 
flori roz: Favorita, Iphigenia; cu flori mov: Grazioza; cu flori 
roşii: Splendens. 

Cerinţe ecologice. Este o plantă puţin pretențioasă. 
Preferă, însă, solurile uşoare şi bine drenate. Ca majoritatea 
florilor anuale, are nevoie de multă lumină. Pretentiile fata de 
căldură sunt modeste. Planta creşte mai bine la temperaturi 
scăzute (10-12°C). Nu suportă căldura excesivă, care opreşte 
creşterea şi grăbeşte înflorirea pe lăstari firavi. 

Înfiinţarea culturii. Terenul ales pentru cultivarea 
acestor flori se ară sau desfundă din toamnă, iar primăvara se 
marunteste cu freza sau grebla şi se marchează straturile late 
de 120 cm, cu potecă de 40-50 cm. Cel mai adesea, centaurea 
se seamănă direct în grădină, la începutul lunii aprilie. 
Semințele se seamănă la 2-3 cm adâncime, câte 2-4 la un 
cuib. Cultura se poate înființa şi cu răsad produs în rasadnite 
sau solarii cu încălzire uşoară sau fără încălzire. Semănatul în 
acest caz se face în partea a doua a lunii martie. Răsadurile nu 
se repică. Plantarea lor în teren este posibilă începând cu 10- 
15 aprilie. În general, este bine să nu se întârzie cu plantarea 
pentru ca plantele să nu fie expuse căldurilor excesive ce pot 
surveni. 

Distantele între plante sunt de 25-30 cm, indiferent că 
se seamănă sau se plantează răsad. 

Îngrijirea culturii. În general, centaurea nu necesită 
îngrijiri deosebite. Udarea este mai frecventă în anii secetoşi. 
Solul se menţine curat de buruieni şi se afânează de 3-4 ori pe 
tot parcursul culturii. 

Înflorirea maximă se produce în luna iulie. Recoltarea 
florilor se face în faza de deschidere completă a inflores- 
centei, prin desprindere cu mâna a tulpinilor florale. 

Deoarece centaurea nu suportă căldura excesivă din 
timpul verii, nu se practică eşalonarea semănării şi, respectiv, 
a înfloririi. 

Cultura în sera-solar. Înființarea culturii. Se face, cu 
rezultate asemănătoare, fie prin semănare direct în sera- 
solariu, fie prin producerea de răsaduri. În ambele variante, 
epoca optimă de semănare este în decada a doua a lunii 
februarie. 

Pentru obţinerea răsadurilor, semănatul se face in ladite 
din lemn, în seră caldă (16-18°C). Răsărirea are loc in 4-5 
zile. După circa 10 zile de la răsărire, răsadurile se repică în 
ghivece mici (5-6 cm). În fiecare ghiveci se pun 1-3 fire de 
răsad. În continuare, răsadurile repicate se tin două săptămâni 
la căldură moderată (12-14°C), iar apoi se scot într-un solariu 
pentru călirea lor în vederea plantării. Plantarea în sera- 
solariu are loc către sfârşitul lunii martie şi nu mai târziu de 
începutul lunii aprilie. 

Semănatul direct în solul serei-solariu se face în cuiburi, 
punându-se câte 3-4 seminţe la un cuib. Adâncimea de 
semănare este de circa 2-3 cm. Pământul se menţine 
permanent reavăn, prin udări regulate, până la răsărirea 
deplină. După răsărire, se aplică rărirea răsadurilor (se lasă 1- 
2 plante la cuib) şi completarea golurilor. 

În ambele variante, cultura se face pe brazde late de 120 
cm şi poteci de 50 cm. Pe fiecare strat se prevăd 5 rânduri 
distantate la 25 cm. Distanţa pe rând se fixează la 25-30 cm. 

Ingrijirea culturii. Lucrările de îngrijire sunt: udarea 
de 1-2 ori pe săptămână, plivirea buruienilor şi afânarea 
solului cu săpăliga, palisarea cu două sârme, distantate pe 
verticală la 50 cm, întinse pe marginile brazdei pentru a se 
putea circula uşor pe poteci. 

Creşterea plantei şi formarea butonilor florali sunt mult 
influențate de factorul lumină. Înflorirea debutează către 
sfârşitul lunii mai, ea fiind puternic subordonată luminii, şi 
durează circa 2 luni. 

Desimea prea mare a plantelor influențează negativ 
procesul de înflorire (multi lăstari sunt umbriti şi nu reușesc 
să formeze muguri florali). 

Referitor la calitatea florilor, majoritatea producţiei este 
de categoria extra. Calitatea florilor scade pe măsura creşterii 
temperaturii din perioada de vară. 

Producţia de flori este de cel putin 300 fire/m?. 

Întrucât utilizarea serei-solariu este mai eficientă când 
se programează o cultură succesivă (de exemplu, crizantema), 
sugerăm defrişarea culturii de centaurea pe la începutul lunii 
iulie, deoarece până la această dată producţia de flori 
realizată este bună şi de calitate net superioară. 


5.4. Creasta cocoşului, celosia (Fam. Amaranthaceae) 


Celosia poate fi împărțită în două categorii distincte, 
care sunt total diferite în ce priveşte forma şi aparenţa 
inflorescentelor. Una are florile plumoase, făcute parcă din 
penajul unor păsări exotice, iar cealaltă, cu florile convolute, 
aminteşte de creata cocoșului. Ambele se întâlnesc în culori 
similare (galben, oranj, roşu, violet, roz, purpuriu). Florile 
tăiate se folosesc în egală măsură proaspete şi uscate. 

Origine. Asia Tropicală. 

Specii, varietăţi, soiuri. Celosia argenta L., originară 
din India, are două varietăți: var. plumosa (sin. piramidalis), 
la care planta bogat ramificată prezintă inflorescențe mari de 
formă piramidală, şi var. cristata cu tulpinile mult lățite în 
partea superioară şi terminate cu inflorescențe uriaşe sub 

formă de creastă. Frunzele plantei, indiferent de varietate, 
sunt oval-alungite, ascuţite la vârf, lucioase, de culoare verde- 
purpuriu. Sepalele colorate constituie partea decorativă. 

Soiuri din var. plumosa: Forest fire 

Soiuri din var. cristata. Express (rogu-carmin), 
President Thiers (roşu-închis). 

Cerinţe ecologice. Apreciază solurile nisipoase şi bine 
drenate, bogate în materie organică, dar la fel de bine îi 
prieste solul sărac şi uscat. Îi place să se bucure din plin de 
căldura şi lumina soarelui. Are, în general, cerințe moderate 
fata de apă, însă vara, pe vreme uscată, se udă abundent. 

Înființarea culturii. Datorită cerintei mari faţă de 
căldură, celosia se cultivă cu deosebire prin răsad. Semănatul 
se face în seră sau răsadniță caldă, în februarie-martie. 
Semințele se acoperă foarte putin cu pământ, pentru a se evita 
excesul de umezeală, seminţele în procesul de germinare 
fiind înclinate mai mult spre uscăciune şi lumină. Răsadul se 
repică sau se plantează direct în ghivece mici (cu diametrul 
de 7-8 cm). Plantarea răsadului afară se face când noaptea 
temperaturile nu scad sub 16°C. Celosia este o plantă care isi 
poate opri creşterea definitiv, dacă este trecută în grădină 
prea devreme. De obicei, se plantează după 10-15 
mai.Semănarea direct afară este posibilă tot în luna mai, când 
vremea se încălzeşte bine. În acest caz, înflorirea este mult 
întârziată. Pentru cine cumpără răsadul este bine de ştiut să 
aleagă plante tinere, cu frunziş verde, fără semne de 
îmbătrânire prematură datorită menţinerii prea mult timp în 
ghivece prea mici sau la locul de repicare. Distantele între 
plante sunt de 20-30 cm. 

Celosia poate să se cultive şi ca plantă în ghiveci pentru 
ornamentarea spaţiilor din jurul clădirilor. 

Îngrijirea culturii. Udarea şi eventual fertilizarea 
suplimentară şi mulcirea solului cu mranita sunt principalele 
lucrări de îngrijire. 

Recoltarea tulpinilor florale se face când acestea ating 
maximum de frumuseţe. Ele se vând proaspete sau se usucă 
pentru a fi valorificate ulterior. 


5.5. Floarea miresei, gipsofila (Fam. Caryophyllaceae) 


Floarea miresei este o prezenţă obişnuită într-o piaţă cu 
flori, unde apare ca o dantelă, complementară florilor mai 
spectaculoase. Florile delicate, tot aşa de bine, pot forma şi 
singure buchete. 

Origine. Caucaz, Australia. 

Specii si soiuri. Genul cuprinde circa 50 specii (anuale 
ŞI perene). 

Dintre acestea menționăm Gypsophilla elegans Biebert. 
Planta este foarte ramificată şi de înălțime medie, 30-50 cm. 
Frunzele, de culoare verde-albăstrui, sunt sesile, opuse, de 
formă lanceolată-spatulată, îngustate spre vârf. Florile mici, 
axilare, susținute de pedunculi subţiri, sunt grupate în 
inflorescențe bogate, largi, cu numeroase ramificații 
bifurcate. Albul este culoarea obişnuită, dar florile pot fi, de 
asemenea, roz, roşii, lavand. 

Înflorește frumos in prima parte a verii (din iunie până 
la 15-20 iulie), dar înflorirea poate fi prelungită prin 
eşalonarea înființării culturii. 

Soiuri mai frecvente sunt: Covent Garden (alb), Roi des 
Halles (alb) şi Rosa (roz). 

Cerinţe ecologice. Necesită terenuri foarte bine 
drenate, mai mult uscate, calcaroase, cu fertilitate redusă. 
Deoarece preferă solurile alcaline, în Anglia i se spune planta 

din cretă, fiind o plantă tipică pentru rocării. Nu tolerează 
solul greu şi umed. Soarele este al doilea factor de care planta 
trebuie să se bucure din plin. 

Înfiinţarea culturii. Se seamănă direct în grădină 
primăvara devreme (martie-aprilie) sau din toamnă. Distanţa 
dintre rânduri este de 20-30 cm. Mai întâi se deschide un 
şănțuleţ pe direcția rândului, la adâncimea de 1-2 cm, după 
care se distribuie seminţele la 2-3 cm distanţă şi se acoperă 
prin tragerea pământului la loc. După răsărire, plantele se 
răresc la circa 10 cm distanţă. Semănarea se poate face in mai 
multe etape succesive (la 2 săptămâni), pentru ca înflorirea să 
se eşaloneze pe o durată mai mare. Producerea răsadurilor 
este practicată rar la această plantă. În acest caz, semănarea 
se face cu 4-5 săptămâni înainte de data probabilă plantării 
afară a răsadului (la jumătatea primăverii). 

Îngrijirea culturii. Gipsofila este o plantă care aproape 
nu are nevoie de îngrijiri. Nu se fertilizează, multumindu-se 
cu hrana din sol rămasă de la culturile anterioare. Mare grijă, 
însă, pentru a nu se uda prea des. Plivirea buruienilor şi 
afânarea solului se execută atunci când este cazul. Palisarea 
plantelor poate deveni necesară pentru soiurile mai înalte, 
dacă în zonă sunt vânturi puternice. 

Recoltarea florilor se face la înflorirea deplină. 
Ramificatiile înflorite se rup foarte uşor. Plantele nu mai dau 
lăstari noi după recoltare, cultura considerându-se terminată. 


5.6. Garoafa de vară (Fam. Caryophyllaceae) 
Garoafa de vară (figura 17) sau „chabaud” poartă 


numele farmacistului Chabaud din Toulon, căruia i se 
datorează începuturile cultivării ei. 

Fig. 17 - Garoafa de vara 


Origine. Europa de Sud şi Africa de Nord. 

Specii şi soiuri. Aparține speciei Dianthus caryophyllus 
var. semperflorens, care cuprinde mai multe tipuri de garoafe, 
cum sunt: garoafa de seră, care se inmulteste prin butasi şi se 
cultivă numai în spaţii protejate, şi garoafa de vară 
(Chabaud), care se inmulteste prin seminţe, se cultivă afară şi 
înfloreşte toată vara şi toamna. 

Garoafa de vară este înaltă de 30-50 cm. Tulpina 
accentuat noduroasă şi ramificatiile ei au tendinţa de a se 
lignifica la bază. Prezintă numeroşi lăstari porniţi din mugurii 
de la baza tulpinii. Frunzele sunt înguste, lineare, sesile (fara 
pețiol), mai numeroase spre baza plantei, rare şi scurte spre 
vârful tijei florale, colorate verde-albăstrui. Florile sunt 
simple sau bătute, de culon diferite, în funcție de soi, grupate 
în partea terminală a tijelor florale. 

Înflorirea se produce la 4-5 luni de la semănare şi este 
continuă până toamna târziu, când survine inghetul. 

Florile sunt plăcut şi puternic parfumate. 

Soiuri. Soiurile se deosebesc între ele prin mărimea 
florii, numărul de petale şi culoarea acestora — aşa cum reiese 
şi din tabelul 4 —, intensitatea parfumului, durata de păstrare 
în apă a florilor tăiate, rezistența la boli etc. 

Tabelul 4 


Soiuri de garoafă de vară 


e PN fom 
Apricul culoarea casei 


ea pe 

Diametrul florilor variază de la 5-6 la 9-10 cm. 

Petalele pot avea marginea întreagă, zimţată, franjurata 
şi constituie un caracter puternic de soi. 

Numărul tijelor florale variază de la 15 la 25-30 pe 
plantă. 

Cerinţe ecologice. Garoafa este o plantă care preferă 
temperaturile moderate. Ea necesită numai 14-15*C pentru 
creşterea viguroasă a răsadului, care să aibă multi lăstari 
porniţi de la baza plantei. De asemenea, după plantarea 
răsadului în câmp, este nevoie ca temperatura să fie mai 
scăzută pentru a se favoriza o bună creştere a plantei şi a-i 
spori capacitatea de a dezvolta flori de maximă calitate. Ea 
creşte şi înfloreşte frumos în regiunile cu veri răcoroase. 
Garoafa de vară poate rezista afară în iernile blânde. 

Manifestă cerinţe mari fata de lumină, drept pentru care 
cultura se amplasează pe terenuri deschise, însorite. 

În raportul cu factorul apă este considerată o plantă cu 
pretenții moderate. Se udă mai rar, dar profund. Procedând 
astfel, se micşorează intensitatea infecțiilor cu boli. 

Solurile luto-nisipoase şi uşor calcaroase sunt cele mai 
bune pentru garoafa de vară. Ele trebuie să se dreneze uşor, 
să nu fie expuse procesului de băltire după ploi şi udări. 
Stagnarea apei, chiar de scurtă durată, produce îngălbenirea 
petalelor, creşterea lor aşa-zisă în reprize şi, evident, 
îmbătrânirea şi pieirea lor cu mult mai devreme decât este 
normal. 

Producerea răsadurilor. Reuşita unei culturi de 
garoafă de vară depinde în cea mai mare măsură de calitatea 
semințelor, data semănatului, spaţiile folosite la obținerea 
răsadului, felul cum sunt îngrijite rasadurile. 

Spațiile în care se seamănă trebuie să asigure căldura 
necesară, lumină şi o bună aerisire. Ele pot fi rasadnita ori 

solariul, încălzite cu gunoi de grajd, şi sera. Pentru 
producerea răsadului de garoafă, răsadniţa prezintă câteva 
avantaje faţă de solarii şi chiar sere în ceea ce priveşte 
aerisirea, umiditatea relativă, nivelul condensului. In 
rasadnita, aerisirea se face în condiții mult mai bune decât în 
solarii. Efectele condensului în solarii sunt deosebit de 
negative. Căderea picăturilor de apă dezrădăcinează răsadul, 
umiditatea relativă ridicată favorizează dezvoltarea bolilor, 
atacul de Pytium de Baryanum creşte şi provoacă 
îngenuncherea şi putrezirea răsadurilor. 

În privinţa datei de semănare, ea se poate stabili în 
intervalul ianuarie-martie. Cele mai bune rezultate se obţin 
când semănatul se realizează în luna februarie, asigurându-se 
un răsad viguros şi bun de plantat afară în luna aprilie. 

Pentru semănare şi, ulterior, repicare, se pot folosi mai 
multe reţete de amestecuri de pământuri care să satisfacă 
cerinţele plantulelor. În componenţa substratului nutritiv pot 
intra un pământ de grădină sau telina, pământ de frunze, 
mranita şi nisip într-o proporţie de 3:3; 2:2. 

Grosimea stratului de pământ în care se seamănă în 
răsadniță şi solariu se apreciază la circa 15 cm. Pământul 
trebuie să fie foarte bine maruntit şi nivelat. 

Semănarea se face in santulete deschise cu un marcator 
(o riglă) la adâncimea de circa 2-3 mm şi la 5-7 cm distanţă. 
Semințele de mărime mijocie (500-600 buc/g) se aşază la 1-2 
mm distanță pe rând, revenind aproximativ 10-15 g/m?. După 
aceea se acoperă cu un strat de circa 0,5 cm din acelaşi 
pământ sau mranita. Urmează tasarea pământului cu o 
scândurică (tasator) şi udarea cu o sită foarte fină pentru ca 
seminţele să nu fie deplasate. 

În seră, semănatul se realizează in lădiţe sau pe 
parapete, la distanță mai mică între rânduri (2-3 cm). 

Răsărirea se produce în circa 6-7 zile, dacă temperatura se 
menţine la 18-20*C. 

Imediat după răsărire este necesar să se scadă 
temperatura la 14-15°C şi să se asigure cât mai multă lumina 
pentru a se obţine un răsad viguros, cu internoduri scurte şi 
frunziş bogat. Reducerea temperaturii se realizează prin 
aerisirea bine corelată cu căldura şi nebulozitatea, ferindu-se 
răsadurile de aerul foarte rece. 

Repicarea nu este obligatorie. Ea se face sau nu, în 
funcție de desimea răsadurilor. Atunci când se impune 
executarea repicării, faza optimă de creştere a răsadului este 
la 2 frunze adevărate, pe care o atinge după 10-12 zile de la 
răsărire. La 1 m? se pot repica 1000-1200 răsaduri, iar la o 
lădiță obişnuită (50/35 cm) revin 160-180 fire. După repicare, 
căldura se creşte cu 3-4°C, timp de o săptămână, pentru a se 
reface mai uşor sistemul radicular pe o perioadă de 
aproximativ 3 săptămâni, fapt ce se repercutează şi asupra 
înfloririi care este uşor întârziată. 

Combaterea bolilor şi  dăunătorilor este foarte 
importantă în producerea răsadurilor. Astfel, coropişniţele se 
combat cu momeli toxice (Lindatox 2-2,5 g/m? în amestec cu 
tarate), aşezate peste bălegar, înainte de punerea pământului, 
şi printre rânduri, după răsărire. Pytium şi alte ciuperci se 
previn şi se combat prin stropiri cu Benlate 0,1%, Dithane M- 
45 0,1%, Mycodifol 0,1% etc. Se mai poate folosi pulberea 
de sulf, care se împrăştie printr-un ciorap de mătase (10-15 
g/m’), după care se face o stropire uşoară cu apă pentru 
îndepărtarea sulfului de pe frunze. 

Fertilizarea răsadurilor nu este necesară, dacă substratul 
este bine descompus şi cuprinde, mai ales, mranita. Daca este 
cazul, se fertilziează cu o soluție de îngrăşăminte complexe 
(N P K) în concentrație de 0,05%. Soluţia se aplică cu 

stropitoarea cu sită fină, în cantitate de 10 l/m?, urmată de o 
spălare a frunzelor prin stropire cu apă simplă. Prima 
fertilizare se execută la 3 săptămâni după repicare, iar cea de 
a doua — şi, totodată, ultima — cu 1-2 săptămâni înainte de 
scoaterea răsadului în vederea plantării în câmp. 

Călirea răsadului este o lucrare importantă deoarece 
garoafa de vară se scoate devreme afară (aprilie). Ea se 
începe cu 2-3 săptămâni înainte de data programată pentru 
plantarea în câmp. Deci, răsadul trebuie obişnuit cu condiţiile 
din mediul exterior (răcoarea nopţii, insolatia zilei, vântul 
etc.). Lucrarea se realizează diferit în funcție de spaţiul în 
care s-a produs răsadul, ca, de exemplu: ridicarea geamurilor 
rasadnitei, ridicarea foliei de polietilenă în cazul solariului, 
scoaterea răsadurilor din seră afară sau deschiderea puternică 
a ferestrelor de aerisire. 

Un răsad bun de plantat afară trebuie să fie viguros, 
sănătos, cu lăstari la bază, de culoare verde-cenuşiu închis, cu 
sistemul radicular bine dezvoltat. 

Fluxul tehnologic în producerea răsadului de garoafă 
„chabaud” este prezentat in figura 18. 

Înfiinţarea culturii. Terenurile plane sau cu expoziţie 
sudică ori sud-vestică sunt cele mai bune, deoarece oferă 
lumină multă. Pregătirea terenului se începe din toamnă, cu 
înlăturarea resturilor vegetale ale culturii anterioare şi 
efectuarea arăturii la 28-30 cm; cu această ocazie se 
administrează mranita 30-40 t/ha, superfosfat 300-400 kg/ha 
şi sulfat de potasiu 200-250 kg/ha. 

Primăvara, îndată ce pământul s-a zvântat, se execută 
maruntirea cu grapa, freza sau grebla, dacă suprafaţa este 
mică. Cu câteva zile înainte de plantare, se repetă lucrarea şi 
se fac brazdele. Instalarea culturii se poate face pe straturi 
obişnuite sau pe brazde înălțate, dacă se doreşte udarea pe 

rigole. Lăţimea stratului se apreciază la circa 120 cm, iar a 
brazdei înălțate la 70-90 cm. De asemenea, cultura se poate 
face şi pe teren nemodelat, în benzi a 3-4 rânduri, distantate 
la 25-30 cm şi distanţa între benzi de 60-70 cm. Distanţele de 
plantare pot fi de 30/30 cm; 30/25 cm, 30/40 cm; 25/25 cm. 


PREGATIRI A 
SUDSTRATULGI 
NUTRITIV 


PREGATIRI A 
SOLARIULUI 
RASADNITEL 


INTRODUCERI A 
CUNOIULUIL DE GRAD 


ACOPERIREA CU FOLIE 
GEAMURI ŞI ROGOJINI) 


== 


1-14 INTRODUCEREA SUBSTRATULUI NUTRITIV 
văii e: SEMĂNATUL 
REPICAT NEREPICAT 
PLANTELE PLANTELE 
3 
R 
10-2084-51 ÎNGRIJIREA RĂSADULUI 
PLANTAREA RĂSADURILOR 
5-15 - 


ÎN CAMP 


Fig. 18 - Fluxul tehnologic pentru producerea răsadului de garoată de vară 

Plantarea în câmp se execută când temperatura aerului 
este de 10-12°C şi a trecut pericolul ingheturilor târzii de 
primăvară (cel mai adesea în luna aprilie). 

Răsadul se udă bine cu o zi înainte pentru a fi 
turgescent şi pentru ca pământul să se menţină pe rădăcini 
sub formă de balot. 

Pentru înfiinţarea culturii se aleg zile noroase, de obicei 
după o ploaie, când terenul este reavăn şi se lucrează uşor. 
Dacă este cazul, se udă bine, cu 1-2 zile înainte. Nu se 
plantează în pământ uscat, deoarece răsadurile se ofilesc 
foarte uşor. 

Plantarea se face cu ajutorul unei linguri de plantat sau 
cu plantatorul, avându-se grijă să se fixeze bine pământul în 
jurul rădăcinilor. Este foarte important să nu se planteze mai 
adânc decât a fost răsadul la locul de producere. După 
plantare, se udă cu furtunul, cu presiune joasă. 

În timpul transportului şi până la plantare se are grijă ca 
răsadul să se protejeze, cu rogojini sau cu saci de pânză 
umeziti, împotriva vântului şi a radiației solare. 

Îngrijirea culturii. Udarea se face ori de câte ori este 
nevoie, direct pe sol sau prin aspersiune, dar numai până la 
înflorire. Frecvența este adesea de 1-2 ori pe săptămână. În 
general, se evită excesul de apă care provoacă îngălbenirea 
frunzelor şi favorizează apariţia şi extinderea bolilor. 

Completarea golurilor este o lucrare care trebuie avută 
în vedere. Ea se aplică după aproximativ o săptămână, cu 
răsad din acelaşi lot, rezervat special în acest scop. 

Plivirea buruienilor şi afânarea solului cu săpăliga ori 
cu sapa constituie lucrări curente de îngrijire. 

Mulcirea cu mranita (gunoi bine descompus) în strat de 
1-2 cm este benefică, dar nu absolut necesară. Ea asigură 

planta cu un aport mai mare de hrană şi menținerea bună a 
structurii şi umidității solului. 

Fertilizarea suplimentară cu îngrăşăminte minerale pe 
parcursul creşterii şi înfloririi plantelor se începe după 3-4 
săptămâni de la plantare şi se continuă cu o frecvenţă de 1-2 
ori pe lună. Se folosesc îngrăşăminte complexe (N P K) sau 
numai pe bază de azot şi potasiu, în cantitate de 10-20 g/m? 
pentru fiecare îngrăşare. 

Tutorarea este necesară pentru o bună menţinere a 
plantelor în cadrul brazdei. Ea se realizează prin întinderea a 
câte două sârme, mai groase, la distanţe pe verticală de 20 cm 
ŞI, respectiv, 40 cm de la sol şi numai la marginea şi pe 
direcția brazdelor. Sârmele se fixează de ţăruşi bine infipti în 
pământ la distanță de 2-2,5 m de-a lungul brazdelor. 

Combaterea bolilor şi dăunătorilor trebuie să se facă cu 
multă atenţie, Fusariosa (Fusarium cxysporum f. dianthi) este 
boala cea mai de temut. Ea se propagă prin contaminarea 
solului şi intră prin rădăcini în întregul sistem vascular. Se 
manifestă prin îngălbenirea severă a frunzelor şi ofilirea 
plantei. Putrezirea tulpinii (Rhizoctonia solani) se manifestă 
pe plantele tinere ale căror tulpini se înnegresc la bază. 
Ambele boli se combat prin dezinfectia pământului folosit la 
producerea răsadului şi prin stropiri pe plante cu Topsin 
0,1%, Benlate 0,05%, Derosal 0,1% etc. Direct pe sol se 
aplică Bavistin 0,2% (2 I/m*) şi Mycodifol 0,2%. Rugina 
(Uromyces caryophyllini) apare sub formă de praf negricios 
pe frunze. Ea se combate cu Poliram Combi 0,3%, Plantvax 
0,3%, Bayleton 0,25%. Uneori, bobocii sunt atinşi de un 
mucegai cenusiu (Botrytis cinerea) ce se combate cu Topisn 
0,1%, Benlate 0,05% si alte fungicide. 

Dintre dăunători, păianjenul roşu apare mai frecvent şi 
se combate prin stropiri cu Omite 0,1% şi Tedion 0,1%. 

Copilirea (îndepărtarea lăstarilor laterali de pe tulpina 
florală) şi bobocirea (oprirea bobocului din vârful tulpinii 
florale şi eliminarea celor de sub el) sunt lucrări care se 
repetă pe toată perioada de creştere şi înflorire, dacă se 
doreşte obţinerea de flori de calitate maximă. 

Recoltarea florilor se face prin rupere la deschiderea 
aproape completă a lor. 

Garoafa de vară este o excelentă floare tăiată, pentru 
sezonul de vară şi pentru toamnă. 


5.7. Latirus, măzărichea parfumată 
(Fam. Leguminosae) 


Origine. Italia Meridională, Sicilia. 

Specii şi soiuri. Lathyrus odoratus L. este o plantă 
grimpantă (agăţătoare), foarte modestă, ce înfloreşte frumos 
în prima parte a verii. Planta creşte până la 1,5-2 m înălțime. 
Tulpinile sunt subțiri, muchiate şi aripate. Frunzele paripenat 
compuse, cu 2-3 foliole ovale, poartă la bază două stipele şi 
sunt terminate cu un cârcel mare, care permite plantei să se 
prindă de tutorii puşi la dispoziţie. Florile sunt mari, grupate 
câte 2-6 în ciorchini susținuți de pedunculi lungi. Ele sunt 
divers colorate şi foarte plăcut parfumate. 

La această specie s-au creat foarte multe soiuri, cu 
deosebire în Anglia şi SUA, ce aparțin mai multor tipuri sau 
rase, prezentate în tabelul 5. 

Cerinţele ecologice. Solul pe care se face cultura 
trebuie să fie destul de uşor, bine drenat, lucrat profund, cu 
fertilitate bună şi un pH 6-7,5. Latirus necesită temperatură 
moderată. Căldura mare şi seceta diminuează calitatea şi 
opresc creşterea şi înflorirea. Cele mai bune condiţii sunt 
create de temperaturi moderate (12-15°C) şi umiditate 

relativă mai ridicată. Ploile, uneori prea reci, din regiunile de 
deal şi munte, dăunează plantelor. 

Infiintarea culturii. Cultura se înființează prin seminţe 
semănate direct la locul definitiv în martie-aprilie. Se 
seamănă în cuiburi (3-4 seminţe la un cuib), distantate la 25 
cm pe rând, sau pe santulet (1-2 seminţe la 8-10 cm distanţă). 
Adâncimea de semănare este de 2-3 cm. Se poate semăna în 
rânduri simple sau duble, la distanțe ce pot varia de la 25 cm 
la 50 cm, cu potecă de 70-100 cm. 

Tabelul 5 


Soiuri de latirus 


Tipul a agite 
NEI E ENE 


Cuthberson Plantă robustă, rezistentă la Danny (albastru închis) 
fluctuațiile condiţiilor de mediu. Evelyn (roz intens) 
Suportă căldura. Pedunculii lungi Janet (alb) 
de cca 40 cm. Flori mari. câte 6-7 f Tommy (albastru deschis) 
în ciorchine. inflorire timpurie. 


Spencer Flori mari, cu petale uşor franjurate. | Aurora (alb) 
Întlorire tardivă (vara). Elisabeth Taylor (mov) 
Miss California (roz-somon) 
Silver Cascade (albastni) 
Swan Lake (alb) 


Spencer precox | inflorire foarte timpurie 


Hibemalis Vigoare redusă. Infloreste iarna, in 
cultură de seră. 


Galaxie Plantă viguroasă. Pedunculi lungi. f American Beauty 
Inflorire pe durată lungă. (roşu-cardinal) 
Bluc Swan (albastru) 
Cerise Glow (roz) 


see 


Îngrijirea culturii. Susținerea plantelor se realizează 
după mai multe procedee: instalarea de spalien cu două 
sârme groase (una în partea de jos şi cealaltă sus, către vârful 
plantelor) şi dirijarea plantelor cu ate (sfori) verticale prinse 
de cele două sârme; instalarea de tutori verticali la fiecare 
cuib şi reunirea a câte 4 dintre ei la partea superioară, sub 
formă de piramidă. 

Udarea se poate face moderat, evitându-se stropirea 
frunzelor, deoarece sunt predispuse îngălbenirii şi atacului de 
făinare. 

Fertilizarea suplimentară se aplică la 2-3 săptămâni, 
folosindu-se soluţii în concentraţie de 0,1-0,2%. 

Recoltarea florilor se face zilnic, dimineaţa, când sunt 
în fază de boboc semideschis. 

Cultura în sera-solariu şi solariu. În condiţiile de la 
noi din țară, semănarea direct în solul acestor spaţii este 
posibilă în decada a doua a lunii februarie. Cultura se poate 
începe şi cu răsad produs în seră temperată când semănarea 
se face în luna ianuarie, în ghivece de 8-10 cm sau în ladite. 
Răsadul se plantează la locul definitiv în prima jumătate a 
lunii martie. 

Schemele de semănare, plantare sunt aceleaşi ca la 
cultura de calendula (galbenele). 

În primăverile foarte reci se poate interveni cu mulcirea 
cu paie, acoperirea solului cu folie din polietilenă uzată, 
instalarea de tuneluri din folie din polietilenă, în scopul 
câştigării de căldură în aceste spații. 

Mentinerea solului permanent reavăn, prin udări 
regulate, până la răsărirea deplină, este obligatorie. În 
continuare se udă de 1-2 ori pe săptămână. 

Fertilizarea se aplică cel putin de 3-4 ori în timpul 
înfloririi. Rezultate bune se obțin cu zeamă de bălegar diluată 
de 8-10 ori. 

Palisarea se execută după procedeele arătate mai sus. În 
plus, se poate interveni cu ciupirea, copilirea lăstarilor laterali 
şi ruperea carceilor. Ciupirea nu este obligatorie, dar se poate 
executa pe plantele tinere deasupra a 3-4 frunze, pentru a se 
obține două tulpini care vor fi mai puternice, dar mai putin 
lungi. Ruperea lăstarilor laterali şi o parte din cârcei are drept 

scop fortificarea tijelor principale, obţinerea de pedunculi 
lungi şi uşurarea recoltării florilor. 

Primele flori apar la începutul lunii mai. Înflorirea se 
eşalonează până în iulie. 

Varianta de cultură prin producerea de răsaduri dă 
rezultate mai bune. Prin folosirea răsadurilor se asigură o 
cultură uniformă ca desime şi nivel de creştere şi dezvoltare a 
plantelor. 


5.8. Mixandra (Fam. Cruciferae) 


Mixandra este de neînlocuit pentru gradinari şi 
persoanele care iubesc parfumul. În timpul zilei, parfumul 
mixandrei este subtil şi adesea inefabil. La frig şi umezeală, 
în zilele foarte noroase şi, in special, în orele amurgului, 
parfumul ei devine aproape magic. 

Origine. Coasta Mediteraneană. 

Specii, varietăţi, soiuri. Mathiola incana R. Br. are 
tulpina dreaptă, ierbacee sau uşor lemnificată, înaltă de 20-50 
cm. Frunzele lanceolate, scurt petiolate şi aşezate altern, sunt 
acoperite de o pubescenta fină de culoare cenuşie, ca întreaga 
plantă de altfel. Florile simple şi bătute, colorate roz, mov, 
galben, alb şi roşu, sunt grupate într-un racem mare. 

De la această specie se pot obţine flori în tot cursul 
anului, în funcție de varietate, soi şi de modul de cultură. M. 
incana var. annua înfloreşte vara, în iunie-august, soiurile 
cultivate fiind American Beauty, Rubi, Chimox; M. incana 
var. autumnalis înfloreşte cu circa o lună mai târziu decât 
varietatea precedentă, iar înflorirea durează până la îngheţ. M. 
incana var. hibernalis întloreşte primăvara devreme. Pentru 
flori tăiate prezintă interes numai soiurile cu flori duble. Cum 
acestea au florile duble sterile, semințele se obțin de la 

plantele cu flori simple. Separarea plantelor ce vor da flori 
simple de cele cu flori bătute se face după culoarea răsadului 
când este în fază tânără, înainte de repicare. Astfel, răsadurile 
cu frunze verde închis dau flori simple, iar cele cu frunze 
colorate verde-gălbui dau flori duble. Pentru accentuarea 
diferenţei de culoare a frunzelor se menţin răsadurile timp de 
o săptămână la 4-5°C, după care se smulg cele cu frunze 
verde închis. Procedând aşa se obţin 100% plante cu flori 
involte. 

Cerinţe ecologice. Preferă solul bine drenat, reavăn, 
bogat în materie organică, soarele plin sau umbra slabă. Nu 
înfloreşte bine la căldura excesivă. Zilele reci şi umede din 
sezoanele de primăvară şi toamnă îi plac în mod deosebit. 
Aşadar, dispune de condiţii climatice favorabile în regiunile 
de deal şi de munte, unde temperaturile din timpul verii sunt 
moderate. Întotdeauna este bine să i se asigure un loc cu o 
bună circulaţie a aerului. 

Înfiinţarea culturii. Semănatul se face în epoci 
diferite, în funcție de varietate şi locul de cultură. Pentru 
cultura în grădină se seamănă primăvara devreme în rasadnita 
sau sera, în februarie-martie, iar mai târziu chiar direct afară. 
Răsărirea se produce în 7-10 zile de la semănare, la 
temperatura de 18-20°C. Repicarea răsadului se aplică sau 
nu, în funcţie de desimea răsadului (se preferă semănatul mai 
rar, pentru a se exclude această lucrare). În zonele cu climat 
blând, se poate semăna afară toamna târziu, pentru a se obține 
înflorirea în anul următor ceva mai devreme. 

Distantele între plante în teren sunt de 20-30 cm. 

Îngrijirea culturii. Udarea şi fertilizarea se fac 
moderat. Nu se udă niciodată la sfârşitul zilei şi, mai ales, se 
evită excesul de umezeală, deoarece planta este sensibilă la 
putrezirea rădăcinilor şi la apariția petelor brune sau negre pe 

tulpini şi frunze. Boala care se manifestă astfel este 
putregaiul bacterian şi se datorează infecției cu Pseudomonas 
mathiolae. De asemenea, mixandra poate fi atacată de 
Xanthomonas incanae, care produce arsura bacteriană ce 
determină ofilirea plantei. În ambele situaţi, seminţele se 
tratează cu apă caldă la 53-55°C, timp de 10 minute, urmată 
de un şoc de apă rece şi uscare, pământul în care se produce 
răsadul se dezinfectează termic; plantele se stropesc cu 
Mancozeb 0,1%. Făinarea (Erysiphae cicorecearum) apare 
sub forma unui praf alb pe frunze în perioadele foarte 
călduroase şi secetoase. Se combate cu sulf şi alte preparate 
pe bază de sulf. 

Recoltarea florilor are loc când acestea sunt deschise pe 
2/3 din inflorescenta. Tijele florale se taie de la punctele de 
prindere sau se taie planta cu totul la nivelul suprafeţei 
solului. 


5.9. Nemftisorul, delifinium (Fam. Ranunculaceae) 


Delfinium are o frumuseţe majestuoasă şi, prezintă, 
totodată avantajul că florile sale pot fi folosite în buchete, atât 
proaspete cât şi uscate. 

Origine. Europa şi Africa de Nord 

Specii, varietăţi, soiuri. Delphinium consolida Hort. 
are tulpini de 60-120 cm înălțime, puternic ramificate. 
Frunzele sunt trifidate, iar florile uşor păroase, simple sau 
bătute, grupate în inflorescențe mari, paniculate. Culorile 
prezente la aceste flori sunt alb, roz, albastru, purpuriu. 
Dintre varietăți se disting var. candelabrum, la care forma 
plantei aminteşte de un candelabru, şi var. imperiale, la care 
plantele sunt deosebit de viguroase şi puternic ramificate. 

Menţionăm soiul Pacific Geant - flori duble, semiduble, 
culori diferite. 

Delphinium ajacis L. se remarcă prin planta nerami- 
ficată, frunzele foarte divizate şi înguste, iar florile dispuse 
dens în inflorescențe lungi. Varietatea hyacintiflorum are 
inflorescențe asemănătoare unei zambile. Posedă aceleaşi 
culori ca şi specia precedentă. 

Cerinţele ecologice. Nemtisorul preferă solul uşor, 
alcalin, cu pH-ul 7-7,5, dar poate creşte în orice pământ, dacă 
acesta este suficient drenat şi cu un conţinut relativ ridicat în 
materie organică. Necesită soare din belşug. Planta dispare 
repede în regiunile cu veri fierbinți, deoarece s-a format la 
frigul şi umbra slabă a pantelor muntoase bine drenate. 

Înfiinţarea culturii. Ca şi floarea miresei, se seamănă 
direct în grădină, primăvara foarte devreme sau chiar din 
toamnă. Planta trebuie să dispună de o vreme mai răcoroasă, 
pentru a creşte bine, înainte de a înflori. Semănatul se face în 
rânduri distantate la 20-30 cm. Adâncimea la care se îngroapă 
seminţele este de circa 2 cm, ele aşezându-se pe fundul unui 
şănțuleţ deschis cu colţul săpăligii sau în cuiburi deschise cu 
mâna. După răsărire, plantele se lasă la 10-15 cm distanță pe 
rand, prin lucrarea de rărire. Nemtisorul nu suportă 
transplantarea răsadului, pentru care motiv foarte rar se 
apelează la producerea răsadurilor. În acest caz, răsadul se 
produce în ghivece mici, pentru a se crea posibilitatea ca 
plantele să fie mutate în teren cu pământul din ghiveci. 
Astfel, ele vor suferi mai puţin de pe urma mutării lor. 
Procedeul este folosit când se doreşte o înflorire timpurie 
primăvara. Data semănării se apreciază cu circa 6 săptămâni 
anterior aşezării plantelor afară, la locul unde vor înflori. 

Îngrijirea culturii. La această floare trebuie să se aibă 
grijă pentru păstrarea revenelei (umezeala) solului, evitându-se 

stropirea frunzelor sau a florilor, mai ales la sfârşitul zilei. În 
regiunile cu veri călduroase şi secetoase, se procedează la 
mulcirea solului cu mranita ori frunze uşor descompuse, 
pentru a se menţine umezeală şi răcoare la nivelul rădăcinilor. 

Înflorirea se produce cel mai adesea în prima parte a 
verii, dar ea poate fi prelungită în condiţiile unui climat cu 
veri răcoroase. 

Recoltarea tulpinilor florale se face prin tăiere sau 
smulgere. Florile se pretează foarte bine la uscare, situaţie în 
care îşi păstrează culorile, folosindu-se cu succes şi în 
aranjamente destinate sezonului de iarnă. 


5.10. Ochiul boului (Fam. Compositae) 


Ramificatiile lungi, rigide, purtătoare de flori mari 
constituie punctul de atracţie al acestei plante care se situează 
printre cele mai apreciate flori de grădină. 

Origine. China. 

Specii, varietăţi, soiuri. Callistephus chinensis Nees. 
este singura specie cultivată. Planta are forma de tufă largă 
sau uşor piramidală, cu înălțimea de la 20 la 80 cm, în funcție 
de sol. Soiurile înalte se cultivă, în special, pentru florile 
tăiate. Frunzele sunt romboidale, spatulate sau lanceolate, cu 
marginea adânc şi neregulat dinţată. Florile, grupate în 
capitule simple sau duble (bătute), sunt divers colorate în 
nuanţe de alb, galben, roz, roşu, mov, albastru. În funcţie de 
caracteristicile florilor şi aliura generală a inflorescentei, 
soiurile sunt grupate în mai multe tipuri (tabelul 6). 

Ochiul boului are o perioadă scurtă de înflorire (3-4 
săptămâni). După recoltarea florilor, planta nu mai formează 
lăstari noi. Dacă se doreşte o eşalonare a înfloririi, se fac mai 

multe semănături sau plantări succesive, la interval de două 
săptămâni, pe tot parcursul sezonului. 
Tabelul 6 
Soiuri de ochiul boului pentru flori tăiate 


1. Uriaş de California Choice-culgri diterite 
înălțimea plantei de 75-90 cm 

inflorescențe mari (uriaşe), bătute 

înflorire târzie 


2. Duchesse Crimson-roşu 
înălţimea plantei de 75-80 cm Light bluc-albastru 
inflorescențe mari, bătute, ligule late Yellow-galben 
înflorire târzie 


3. Princess Alice-alb 
înălţimea plantei 75-80 cm Lena-carmin 
ramificare bogată de lu bază 

inflorescențe bătute. cu flori tubuloase foarte dezvoltate 


4. Cu flori de bujor Sonia-roz 
înălţimea plantei 70-75 cm Patricia-roşu 


ramificare bună de la bază Veronica-albastru 
inflorescențe bătute asemănătoare bujorului 
înflorire târzie 


5. Cu flori de crizantemă Fatima-alb 

înălțimea plantei 50 - 80 cm Emilka-violct 

inflorescențe bătute asemănătoare crizantemelor Magdalena-roz închis 
Splendid-culori diferite 


6. Unicum Fatik-roz 
înălţimea plantei 50-70 cm Walet-violet 
ramificare bogată Amctyst-mov 
inflorescenţă bătută cu ligulele tubulare dispuse radiar 


7, Pană de strut Bolero-purpuriu 
înălţimea plantei 50 - 70 cm, Sensation-roz 
intlorescenţă bătută alcătuită din ligule lungi, late, ce Silberosa-roz 
amintesc de penajul struqului. Electra-crem 
Angora-alb 
Valentyna-violet 


Cerinţe ecologice. Preferă solul neutru spre bazic şi 
bine îngrăşat din toamnă cu bălegar semidescompus. 
Înfloreşte bine în locurile însorite, dar tolerează şi umbra 
slabă. Nu rezistă la brume şi secetă prelungită. În general, 
necesită multă apă, cu deosebire în perioada de înflorire. 

Respectarea rotației culturii este aproape obligatorie, 
revenirea pe acelaşi teren fiind posibilă numai după 2-3 ani. 

Înfiinţarea culturii. Ochiul boului poate fi semănat 
afară cel mai devreme în aprilie, după ultimul ger târziu de 
primăvară. În vederea obţinerii unei înfloriri eşalonate, se 
seamănă în mai multe etape până spre sfârşitul lunii mai — 
început de iunie. De asemenea, se cultivă şi prin producerea de 
răsad in rasadnite şi solarii sau în seră, semănatul făcându-se 
cu 6-8 săptămâni înainte de data aleasă pentru plantarea afară. 
Răsărirea are loc în 10-20 zile, în funcţie de căldura care se 
realizează, temperatura optimă fiind de 19-20°C. Plantele au 
ritmul de creştere rapid, de aceea se are grijă să se semene mai 
rar sau să se facă rărirea ori repicarea răsadurilor. 

Plantarea răsadurilor în teren este posibilă după trecerea 
brumelor, cel mai adesea în luna mai. Distanţa între plante la 
locul definitiv, indiferent că se seamănă sau se plantează 
răsaduri, se apreciază între 20-40 cm, în funcție de talia şi 
vigoarea soiului. 

Cultura se face în straturi obişnuite sau pe teren plan, 
nemodelat. 

Pregătirea terenului constă în mobilizarea lui la 28-30 
cm adâncime (arătură sau desfundătură), îngrăşarea cu gunoi 
de grajd şi, eventual, adăugarea a 300-400 kg/ha superfosfat 
şi a 100-200 kg/ha sare potasică. 

Întrucât ochiul boului suportă o oarecare umbrire, 
cultura se poate amplasa printre rândurile de viță-de-vie sau 
de pomi fructiferi (plantație tânără), unde se pot obține 
rezultate foarte bune. 

Semănarea direct în grădină se face în cuiburi deschise, 
la adâncime de aproximativ 2 cm, punându-se la fiecare cuib 
3-4 seminţe. 

Pentru plantarea răsadurilor se aleg zilele noroase şi, 
mai ales, de după ploaie. Important este ca solul să fie reavan. 
Plantarea propriu-zisă se realizează cu plantatorul (un bat 
gros de cca 2 cm, ascuţit la un capăt) sau cu lingura de 
plantat. După plantare se are grijă să se ude bine pentru a se 
evita ofilirea răsadurilor. În general, răsadul se ofileşte treptat 
datorită frunzelor mari. 

Deosebită atenţie trebuie să se acorde alegerii 
răsadurilor. Se exclude de la plantare răsadul suspectat de 
boală şi cel de vigoare slabă, subțire şi cu frunze îngălbenite. 

Ingrijirea culturii. Udarea se face des, având grijă de a 
nu se stropi frunzele, mai ales în zilele foarte călduroase. 
Solul se păstrează permanent reavăn. 

Bobocirea (păstrarea bobocilor din vârfurile ramifica- 
tiilor principale şi eliminarea celor de pe lăstarii laterali) se 
face numai atunci când se doreşte obținerea de flori foarte 
mari. 

Îngrăşarea suplimentară se aplică sau nu în funcţie de 
starea de fertilitate a solului. Pe parcursul verii se pot face 2-4 
fertilizări cu must de bălegar o parte la 8-10 parti apă sau cu 
îngrăşăminte minerale complexe în cantitate de 10-20 g/m?. 

Combaterea bolilor şi dăunătorilor are o mare 
importanţă deoarece ochiul boului este o plantă sensibilă la 
boli. Ofilirea plantelor provocată de Fusarium cxysporum 
Sehi, pătarea în galben a frunzelor, cu deosebire în anii 
ploioşi, datorită infecţiei cu Septoria callistephi; piticirea 
plantelor, încreţirea şi pătarea clorotică a frunzelor, 
deformarea florilor datorate virozelor sunt greu de stăpânit, 
din acest motiv preferându-se alegerea soiurilor rezistente la 
aceste boli. 

Sortimentul actual se bazează şi pe includerea acestor 
rezistenţe în aprecierea şi promovarea soiurilor noi. 

Dacă, în ciuda alegerii soiurilor rezistente la boli 
(ofilire, în special), a respectării asolamentului şi a trierii 
riguroase a răsadurilor apar plante bolnave în cultură, este 
mai bine să se smulgă şi să se distrugă decât să se irosească 
timpul cu încercarea de a fi tratate. 

Dintre insecte, afidele apar frecvent. Combaterea lor se 
realizează prin stropiri cu Sinoratox 0,1% sau cu alte 
insecticide care sunt la îndemâna cultivatorilor. 

Recoltarea florilor se face la înflorire deplină, prin 
rupere. Tijele florale se desprind foarte uşor. 

De reținut că planta nu mai formează lăstari noi după 
recoltarea florilor. 


6. PRODUCEREA FLORILOR 
LA SPECIILE BISANUALE 


6.1. Clopotelul (Fam. Campanulaceae) 


Numele genului Campanula este diminutivul cuvân- 
tului campana, care înseamnă clopot şi face aluzie la forma 
florilor. Acest gen cuprinde numeroase specii (peste 200), 
majoritatea dintre ele fiind perene. 

Origine. Europa de Sud 

Specii şi varietăți. Campanula medium L. este specie 
bisanuală şi ocupă un loc important în sortimentul floricol. 
Planta este înaltă de 50-70 cm, cu tulpina puternic ramificată. 
Forma de ansamblu a plantei este piramidală. Frunzele au 
forma ovală-lanceolată şi marginea dintata. Cele de la baza 
plantei sunt lung petiolate şi formează o rozetă, iar celelalte 
de pe lăstari au limbul prelungit pe pețiol si sunt dispuse 
altern. Întreaga plantă prezintă o pubescent aspră. Florile 

campanulate (în formă de clopoțel), de 4-6 cm lungime, 
colorate alb, roz sau albastru-violet, alcătuiesc paniculi uriaşi. 

Varietăţi: calycanthema — are caliciul transformat într- 
un guler petaloid; flore pleno — florile sunt involte. 

Înfloreşte către sfârşitul primăverii şi vara. 

Cerinţele ecologice. Campanulele sunt plante rustice, 
care înfloresc abundent dacă beneficiază de terenuri cu o 
bună permeabilitate şi puternic însorite. Tolereaza, însă, 
destul de bine şi locurile uşor umbrite. Creşterea si înflorirea 
sunt avantajate de zilele mai răcoroase și scurte ale 
primăverii. 

Infiintarea culturii. Campanula se inmulteste prin 
seminte. 

Întrucât semințele sunt foarte mici şi lucioase, se 
procedează mai întâi la producerea răsadurilor, care are loc 
vara. Semănatul se face în mai-iunie, fie în rasadnite reci, fie 
direct pe brazdă afară, în aşa-zisa pepinieră. Repicarea 
răsaduri lor este posibilă în iulie-august, când au 3-5 frunze. 
Ea poate fi făcută pe brazde afară, în răsadniţă sau solariu ori 
în ghivece cu diametrul de 6-8 cm, ce se aşază în unul din 
aceste spaţii. Important este ca răsaduri le să fie ferite de 
arşiţa verii prin umbrire şi menţinere a pământului permanent 
reavăn. 

Plantarea răsadurilor la locul definitiv, acolo unde vor 
înflori, este bine să se execute toamna, în luna octombrie, dar 
poate fi făcută şi primăvara devreme, în anul următor. 

Distantele între plante se apreciază la circa 25-30 cm în 
ambele sensuri. 

Lucrările de îngrijire. Acestea sunt: udarea, afânarea 
solului, plivirea buruieni lor şi 2-3 fertilizări cu îngrăşăminte 
complexe (15-20 g/m’) sau must de bălegar diluat cu 8-10 
părți apă. 


79 


Recoltarea tijelor florale se face prin tăiere atunci când 
primele flori sunt complet deschise. 


6.2. Degetelul (Fam. Scrophulariaceae) 


Numele genului este de origine latină, „digitus” 
însemnând degetar. Floarea se mai numeşte „mănuşa Maicii 
Domnului” sau „mănuşa păstorului 

Origine. Europa, Asia. 

Specii, varietăţi, soiuri. Digitalis purpurea L. este 
specia cea mai cultivată nu numai ca plantă decorativă, dar şi 
în scop farmaceutic. Planta este înaltă de 50-150 cm, cel mai 
adesea fără ramificații. Frunzele de la baza plantei au forma 
ovală şi sunt aşezate în rozetă, iar cele de pe tulpină sunt 
lanceolate şi au dispoziţie alternă. Întreaga plantă prezintă o 
pubescenta fină. 

Florile, asemănătoare unor degetare, sunt aşezate pe un 
singur rand în cadrul inflorescentei care este un racem 
simplu. Ele sunt colorate mai ales violet-purpuriu, cu pete 
mici, unele punctiforme, de culoare brună sau purpuriu- 
închis. 

Varietăţi: gloxiniaeflora are florile mari, iar cea din 
vârf se aseamănă cu floarea de gloxinie; campanulata — 
tulpina prezintă ramificații şi este mai scundă; florile din 
vârful tulpinii principale şi al ramificatiilor sunt campanulate 
(au formă de cupă sau clopotel). 

Înflorește în iunie-iulie. 

Cerinţele ecologice. Preferă terenurile nisipoase, dar 
fertile. Îi place soarele şi, totodată, tolerează o uşoară 
semiumbră. Întrucât plantele sunt distruse de gerurile 
puternice, este bine să se practice mulcirea cu frunze pentru 
perioada de iarnă. 

Înfiinţarea şi îngrijirea culturii. Răsadul se produce 
vara, cu un an înainte. Se seamănă în luna iunie, direct pe 
brazdă afară sau in rasadnita ori salariu, într-un pământ foarte 
bine maruntit. Este foarte important să se asigure umbrirea 
semănăturilor şi menţinerea pământului permanent reavăn. 
Semințele răsar după 15-20 de zile. Răsadurile se repică tot 
pe brazde afară, în rasadnite şi solarii sau în ghivece mici ce 
se aşază în unul dintre aceste spaţii. 

Înfiinţarea culturii se face toamna, în luna octombrie, 
sau în primăvara următoare. Plantarea are loc pe brazde sau 
în rânduri simple, 1:1 distanțe de 30-40 cm între plante. 

Îngrijirea culturii constă în plivirea buruienilor si 
afânarea solului, udarea atunci când este nevoie şi fertilizarea 
de 2-3 ori, fie cu îngrăşăminte minerale (20-25 g/m’), fie cu 
must de bălegar diluat cu 8-10 parti apa. 

Recoltarea tijelor florale se face prin tăiere, când cel 
putin o treime din florile inflorescentei sunt deschise. 


6.3. Garoafa turcească 
(Fam. Caryophyllaceae) 


Origine. Sudul Europei, nordul Africii, Asia 

Specii, varietăţi, soiuri. Dianthus barbatus L. este o 
specie perenă cultivată ca bisanuală, deoarece după prima 
înflorire scade potenţialul plantei de a forma flori. Înaltă de 
30-50 cm, planta este bine ramificată. Tulpinile sunt drepte şi 
destul de rigide. Frunzele de la bază sunt scurt petiolate, de 
formă lanceolată, aşezate în rozetă. Cele de pe tulpinile 
florale sunt mai mici şi sesile. Florile foarte numeroase, în 
general de dimensiuni mici, sunt reunite în cime 
corimbiforme cu diametrul de 8-12 cm, ce se constituie în 
buchete deosebit de frumoase. Petalele au marginea fin 
dintata şi sunt colorate pe nuanţe de alb, roz, roşu, violet. Rar 

sunt unicolore. Cel mai adesea prezintă striuri sau pete 
aşezate în cercuri concentrice. Varietatile şi soiurile cultivate 
se deosebesc prin mărimea şi culoarea florilor, înălțimea 
tijelor florale, perioada de înflorire. 

Varietăti: veriegatus are florile pătate: candidus — cu 
florile albe; flore pleno — cu florile involte; oculatus — florile 
prezintă în centru un ochi de culoare albă. Înflorește în mai- 
iunie. 

Cerințele ecologice. Garoafa turcească este o plantă 
putin pretențioasă. Se poate cultiva pe orice tip de sol, dacă se 
asigură un loc însorit şi o uşoară fertilizare. 

Înfiinţarea si îngrijirea culturii. Plantele se produc 
din seminţe. Semănatul se face cu un an înainte, în mai-iunie, 
pe brazde afară, în rasadnita sau în solariile rămase libere pe 
perioada de vară. Se are grijă să nu se întârzie semănatul, 
deoarece florile vor fi puţine şi de calitate inferioară sau nu 
vor apare deloc în anul următor. 

Răsadurile se repică după aproximativ 4-5 săptămâni de 
la semănare, în momentul când au 3-4 frunze. Locul de 
repicare poate fi pepiniera (brazde afară), rasadnita sau 
solariul. 

Plantarea în teren are loc în septembrie-octombrie, la 
distanţe de 25-30 cm. Este foarte important ca până la sosirea 
frigului plantele să fie bine prinse (inradacinate). 

La îngrijirea culturii se au în vedere udarea, menţinerea 
solului afânat şi curat de buruieni, fertilizarea în 2-3 etape cu 
îngrăşăminte minerale (10-20 g/) sau organice (mraniţă 
folosită cu mulci sau must de bălegar diluat cu 8-10 părţi 
apă). 

Recoltarea florilor se face prin rupere sau tăiere în faza 
de deschidere aproape completă a inflorescentei. 

7. PRODUCEREA FLORILOR LA SPECIILE 
PERENE HEMICRIPTOFITE 


7.1. Aster, steluța (Fam. Compositae) 


Numele florii face aluzie la dispoziţia ligulelor, aster în 
limba greacă înseamnă „stea”. 

Originea. America de Nord. 

Specii şi soiuri. Genul Aster cuprinde multe specii 
perene (peste 350), dintre care cele două prezentate în 
continuare sunt mult mai spectaculoase ca flori tăiate. 

Aster novi-belgii L., considerat „regele asterilor”, se 
remarcă prin vigoare, rusticitate şi abundența înfloririi 
toamna (septembrie octombrie ). 

Planta, puternic ramificată, formează o tufă deasă, 
înaltă de 80 160 cm în momentul înfloririi. Frunzele sunt 
lanceolate, întregi, glabre, sesile. Inflorescenta (calatidiu) 
cuprinde 15 - 20 de ligule colorate in nuante de bleu, lavand, 
roz, in functie de soi. Au fost create si soiuri cu flori duble 
sau semiduble. 

Se disting soiurile cu talie înaltă (peste 100 cm): 
Fellowship (rozmov), Gloriosus (roz-mov), Marie Ballard 
(bleu), Plenty (bleu-lavand), cu talie mijlocie (70-90 cm): 
Blue Radiance (bleu-lavand), Crimson Brocade (roşu- 
cărămiziu), White Ladies (alb), Winston Churchill (roşu- 
purpuriu); cu talie mica (40 - 60 cm); Peter Harrison (roz- 
mov), Royal Velvet (bleu-violet). 

Aster novae-angliae L. are inaltimea de 100-150 cm. 
Tulpinile sunt pubescente, puternic ramificate in partea 
superioara. Frunzele de forma lanceolata, cu varful ascutit, 
sunt amplexicaule şi fin ciliate. Calatidiile, de 4-5 cm In 
diametru, sunt grupate in corimbe laxe, destul de regulate. 

Înfloreşte în septembrie-octombrie. 

Soiuri: Barr’s Pink (roz), Constance (albastru), 
Harrington Pink (roz), Little Fardell (roz-carmin). 

Cerinţele ecologice. Aceste plante pot creşte pe orice 
tip de sol, dar, pentru a se obţine o creştere viguroasă şi o 
înflorire abundentă, trebuie să se aleagă un teren fertil. 
Întrucât secătuieşte repede pământul, locul lor trebuie 
schimbat la 3-4 ani. Suportă toate expoziţiile, cu insolatie sau 
nu; înflorirea este, însă, mai abundentă în locurile bine 
însorite. 

Producerea plantelor. Asterul poate fi înmulțit foarte 
uşor, atât prin seminţe, cât şi pe cale vegetativă. 

Semănatul se face primăvara, în rasadnita, loc în care se 
execută şi repicarea răsaduri lor, sau mai bine pe brazde în 
pepinieră. Plantele sunt capabile să înflorească în toamna 
aceluiaşi an, dar ele sunt ţinute 1-2 ani în pepinieră. 

Divizarea tufei este metoda de înmulțire mult practicată 
şi repetată la 3-4 ani. Planta mamă se scoate din pământ cu 
ajutorul casmalei sau al unei furci, după care se rupe în bucăţi 
cu cel puţin 5 - 6 lăstari, ce se replantează într-un teren nou, 
fertil, bine lucrat. 

Drajonii se folosesc la înmulţire când se doreşte o 
cantitate mare de material săditor. Lăstarii bine inradacinati 
se scot primăvara sau toamna şi se plantează în pepinieră (pe 
brazde) la 20-30 cm distanță, unde se lasă 1-2 ani pentru a se 
forma, în urma aplicării operaţiei de ciupire, tufe dense în 
lăstari şi, totodată, bine înrădăcinate. 

Butaşii se pot face primăvara, din lăstari tineri ce se 
pun la înrădăcinat în nisip, în tocuri de rasadnita. Procedeul 
este putin folosit întrucât celelalte metode de înmulţire sunt 
mai simple. 

Înfiinţarea culturii. Se realizează toamna, în terenurile 
uşoare, şi primăvara, în cele grele. Prinderea este uşoară, în 
general plantele suportând bine mutarea lor chiar când sunt 
pline de boboci. Distantele de plantare sunt de 60-80 cm între 
rânduri şi pe rând. 

Îngrijirea culturii. În afara lucrărilor obişnuite de 
întreţinere a solului şi udarea numai în anii excesiv de 
secetoşi, se pot face şi următoarele: ciupirea unei parti din 
lăstari pentru a se realiza o eşalonare a înfloririi, bobocirea 
(eliminarea cu foarfeca a bobocilor mici care se formează în 
jurul celor mari) pentru obținerea de flori mari; tutorarea cu 
tutori plasați la periferia tufei; fertilizarea primăvara cu gunoi 
semidescompus; combaterea făinării (Erysiphe cichoracea- 
rum) cu fungicide (Karathane, sulf etc.). 

Recoltarea florilor se face prin tăiere, la înflorirea 
deplină. 


7.2. Astilbe (Fam. Saxifragaceae) 


Astilbe este una dintre cele mai interesante flori, dato- 
rită mărimii şi frumuseţii particulare a inflorescentelor, ce 
amintesc de penajul fin al păsărilor exotice. 

Planta, de o robustete relativă, prezintă în pământ un 
rizom scurt, din care tagnesc într-o tufă densă frunzele, 
compuse din 3-5 foliole foarte fin dințate, şi tulpinile florale. 
În momentul înfloririi talia plantei atinge 40-90 cm, în funcţie 
de specie şi soi. 

Inflorescenta este un panicul elegant, alcătuit din 
numeroase flori mici. Coloritul poate fi roz, roşu, violet, mov, 
alb, crem, în infinite tonalități. 

Înfloreşte în lunile iunie-august. 

Origine. China, Japonia. 

Specii. Astilbe astilboides. Planta este foarte viguroasă, 
înaltă de 60-100 cm. Florile albe apar în luna iulie. 

Astilbe chinensis Miq. Înălţimea plantei este de 40-60 cm. 

Florile sunt alb-crem. Înfloreşte în luna iunie. 

Astilbe japonica Franch. Planta atinge talia de 40-50 
cm, are florile albe şi înfloreşte precoce (mai - iunie). 

Hibridarea acestor specii a făcut posibilă obţinerea de 
numeroase soiuri de o frumuseţe deosebită. 

Soiuri: Ceres (roz tandru, 60-70 cm înălţime), 
Crepuscule (roşu, 90 cm înălțime), Dame blanche (alb pur, 
pitic), Fanal (roşu închis, 60 cm înălțime), Gloria (roz închis, 
timpuriu), Mont Blanc (alb-roz), Red Sentinel (roşu bric, 70 
cm înălțime), Reine Alexandra (roz pur, 50 cm înălţime) etc. 

Cerinţele ecologice. Astilbe este o plantă exigentă fata 
de sol şi apă. Pretinde terenuri acide, bogate în humus, cu 
structură mijlocie şi suficient de umede vara. Se exclud 
terenurile calcaroase (planta este calcifugă), prea însorite şi 
uscate în timpul verii. Suportă soarele direct numai acolo 
unde este destulă umezeală şi un sol bogat în turbă sau 
pământ de frunze. Îi place în special semiumbra, unde florile 
sunt mai frumoase şi înflorirea de durată lungă, iar lăstărirea 
bogată. Răspunde la fertilizarea cu azot. 

Producerea plantelor. Semănatul este un procedeu 
greoi de obţinere a plantelor. Semințele, foarte mici, au 
nevoie de o îngrijire atentă după semănare. Se seamănă pe 
substrat de turbă, în seră sau rasadnita, începând din martie 
până în iunie. Atenţie deosebită se acordă menţinerii căldurii 
(18-20°C) şi a substratului permanent reavăn. Repicarea este 
bine să se facă direct în ghivece mici, care se vor îngropa în 
pământul din răsadniță. Plantarea la locul definitiv este 
posibilă după 1-2 ani de creştere în pepinieră. 

Divizarea plantei este metoda de înmulțire cea mai 
folosită. Ea se execută toamna, în luna septembrie, sau 
primăvara, numai la tufele voluminoase. Diviziunile de plantă 
se pun într-un pământ uşor, bine pregătit cu adaus de nisip, 
dacă este cazul şi turbă sau pământ de frunze. 

Înfiinţarea şi îngrijirea culturii. Plantele obținute din 
seminţe sau pe cale vegetativă (divizare) se plantează toamna 
sau primăvara (martie-aprilie) în gropi de 30/30/30 cm. La 
plantare, rădăcinile plantei se aşază pe un pat humifer, 
alcătuit din turbă, pământ de frunze şi mranita. În terenurile 
neutre se pudrează groapa cu sulf sau cu un îngrăşământ acid. 
Distantele de plantare se apreciază la 40-50 cm, în raport cu 
vigoarea soiului. 

Udarea cu regularitate este obligatorie. Plantele 
cultivate în pământ uscat sau foarte drenat îşi pierd repede 
turgescenta. Udarea se face seara, după apusul soarelui. Să nu 
se uite că plantele au nevoie continuu de teren umed. 

Mulcirea cu turbă sau frunze semidescompuse este 
necesară pentru menținerea umidității solului. 

Umbrirea trebuie avută în vedere pe terenurile cu 
insolatie puternică. Florile apărute în plin soare îşi pierd uşor 
strălucirea. 

Protejarea împotriva gerurilor puternice se face prin 
acoperirea plantelor, toamna, cu frunze uscate, turbă, ramuri 
de brad, pământ fibros. 

Recoltarea florilor se face prin tăiere la înflorirea 
deplină a tijelor florale. 


7.3. Bujorul (Fam. Ranunculaceae) 
Bujorul este simbolul vitalității şi aminteşte de 


începuturile medicinii, când rădăcinile sale erau folosite la 
prepararea unor medicamente cu acțiune analgezică. Insusi 

numele ştiinţific al plantei provine de la cel al lui Paeon, un 
discipol al lui Esculap, zeul medicinii. 

Deşi în cultură planta nu ocupă suprafeţe mari, ea se 
impune în grădinile decorative datorită florilor deosebite ca 
mărime, colorit, parfum şi a imaginii ei de ansamblu: tufă 
mare şi bogată în frunze ce rămân verzi până toamna târziu, 
oferind un decor plăcut, chiar în absenţa florilor. 

Florile tăiate au o apariţie efemeră pe piaţă şi poate de 
aceea sunt mai interesante şi mai căutate în lunile mai-iunie. 

Origine. Europa, Asia, America. 

Specii si soiuri. În primul rând, la bujor trebuie să se 
facă distincție între speciile arbustive, folosite la 
ornamentarea grădinilor, şi speciile ierbacee, care se pot 
utiliza în egală măsură şi ca flori tăiate.Despre acestea din 
urmă este vorba în continuare. 

Paconia officinalis L. este originară din Europa. Are 
înălțimea de 70-80 cm, tufa bogată, alcătuită din frunze mari, 
penate şi tulpini florale cu câte o singură floare în vârf. 
Rădăcinile sunt groase, cărnoase, cu muguri mari în zona 
coletului. Înfloreşte în aprilie-mai. Soiul cel mai cultivat de la 
această specie este Rubra Plena, cu tije florale scurte, 
flexibile, flori roşu închis şi înflorire foarte precoce. 

Paeonia lactiflora Pall. îşi are obârşia în China. Tijele 
florale sunt mai înalte, 70-100 cm, şi ramificate în partea 
superioară. Formează mulţi boboci pe tulpina florală, dar 
pentru înflorire se lasă unul singur. Florile sunt simple sau 
bătute, parfumate şi variat colorate, în funcţie de soi. 

Soiuri cu flori roz: Fleur de pécher (precoce), M-me 
Boulanger (tardiv), Sarah Bernhardt (tardiv), Alex Fleming 
(precoce), Shirley Temple (precoce), Reine Hortense 
(semitimpuriu), Edulis Superba (semitimpuriu). 

Soiuri cu flori roşii: Adolphe Rousseau (semitimpuriu), 
General Mac Mahon (semitimpuriu). 

Soiuri cu flori albe: Marie Lemoine (tardiv). 

Cerinţe ecologice. Necesită un sol profund, cu o 
capacitate bună de reţinere a apei şi bine drenat, care nu 
trebuie să se usuce prea repede; pH-ul recomandat este de 6, 
dar poate fi ceva mai mare. Preferă locurile bine luminate, 
chiar însorite, dar o lejeră umbrire (pasageră pe parcursul 
zilei) nu constituie un inconvenient pentru înflorire. Durata 
zilei nu are nici o influenţă asupra înfloririi. Temperatura este 
factorul care are un rol important asupra procesului de 
înflorire. Mugurii florali se formează către sfârşitul verii, în 
condiţii de temperatură moderată după care intră în stare de 
adormire (dormans). Trecerea plantei printr-o perioadă de 
temperaturi scăzute (cel putin o lună la 5°C) este obligatorie 
pentru trezirea mugurilor floriferi din starea de repaus. Acest 
lucru de întâmplă în mod natural prin succesiunea 
anotimpurilor, specifice zonelor cu climat temperat. 
Temperaturile care pot fi mai ridicate decât normal în sezonul 
de primăvară devansează înflorirea. Bujorul are nevoie de 
multă apă, atât până la înflorire şi pe parcursul ei, cât şi după 
înflorire, pe toată perioada de vară, pentru ca planta să poată 
forma noi muguri floriferi ce vor înflori anul următor. 

Înfiinţarea culturii. Bujorul se inmulfeste prin 
despărţirea (divizarea) tufei. Procentul de multiplicare este 
destul de redus (3-6) în funcţie de mărimea plantei supusă 
inmultirii. Scoaterea plantei mamă în vederea inmultirii are 
loc începând cu partea a doua a lunii august şi până la 
sfârşitul lunii septembrie. Schemele şi distanțele de plantare 
pot fi de 70-100 cm între rânduri şi 40-70 cm pe rând, 
rezultând o densitate de 1-3 plante la m?. Fiecare diviziune de 
plantă trebuie să cuprindă 2-3 rădăcini groase, cu muguri bine 

dezvoltați la partea superioară (colet). Frunzele se scurtează 
la circa 10 cm lungimea petiolului. 

Terenul unde urmează să se înființeze o cultură de 
bujor se desfundă la 40 cm (două casmale), se îngraşă cu 
gunoi de grajd semifermentat (30 t/ha) şi cu îngrăşăminte 
complexe (200-300 kg/ha) în care să predomine fosforul şi 
potasiul. Plantarea se face în gropi, cu care ocazie se pot 
adăuga 0,5-1 kg mranita la fiecare groapă. 

Adâncimea de plantare este foarte importantă. 
Diviziunile de plantă se aşază astfel ca mugurii să se acopere 
cu 5-6 cm de pământ. Este bine să se ştie că bujorul este 
foarte sensibil la transplantare. Astfel, plantările mai târzii de 
luna septembrie şi prea adânci sunt cauzele compromiterii 
adeseori a înfloririi în următorii 1-2 ani. 

După plantare este necesară o udare abundentă, după 
care se trage pământ uscat deasupra, pentru a se împiedica 
formarea crustei. 

Îngrijirea culturii. Irigarea direct pe sol, sau cel mai 
bine prin picurare, se recomandă la această plantă ale cărei 
flori sunt foarte sensibile la Botrytis (mucegăire). Perioadele 
critice sub aspectul irigării sunt: primăvara, în timpul creşterii 
vegetative; în perioada premergătoare recoltării florilor, 
pentru alungirea tijelor florale; după înflorire, până la 
sfârşitul lui august, pentru formarea mugurilor floriferi ai 
anului următor şi creşterea rădăcinilor tuberoase. O secetă 
prelungită vara poate compromite înflorirea anului următor. 

La fertilizarea de întreţinere au în vedere două etape 
principale: după răsărirea plantelor primăvara şi imediat după 
înflorire. Se dau cantități moderate de azot şi mai mari de 
potasiu. 

Mulcirea solului cu mranita sau frunze uşor descom- 
puse este benefică acestei culturi. 

Îndepărtarea bobocilor laterali favorizează creşterea 
celui terminal. Suprimarea lor se face manual, când sunt încă 
mici. Tăierea plantelor (a părților vegetative aeriene) se face 
în fiecare toamnă, în luna octombrie, la nivelul suprafeței 
solului. 

Combaterea corectă şi la timp a bolilor şi dăunătorilor 
nu trebuie pierdută din vedere. 

Pătarea brună a frunzelor (Cladosporium paeoniae 
Pasb) se manifestă sub formă de pete mari, roşietice la 
extremitățile frunzelor care se usucă şi se răsucesc în sus. 
Boala este favorizată în primăverile răcoroase. Combatere: 
toamna, tulpinile şi frunzele se taie cât mai aproape de nivelul 
solului şi se distrug prin ardere; în timpul vegetației se fac 3-4 
tratamente cu Benomil 0,08 %, Fundazol 0,1%, Captadin 
0,3% etc.; se evită excesul de azot. 

Mucegaiul cenusiu al bujorului(Botrytis paeoniae 
Oudem) apare frecvent în anii cu precipitaţii abundente şi 
temperaturi moderate. Primele simptome (pete brune) se 
observă la baza lăstarilor tineri, după care se extind pe frunze, 
boboci şi flori. În dreptul acestor pete se dezvoltă un mucegai 
cenuşiu. Combatere: se evită excesul de umezeală, se aplică 
tratamente cu Benomil 0,08%, Topsin 0,1%, Rovral 0,1%. 

Rugina bujorului (Cronarthiu flaccidum) se manifesta 
pe frunze, tulpini şi bracteile florilor, unde apar pete uşor 
circulare, gălbui, în dreptul cărora, pe fata inferioară, se 
dezvoltă sporii ciupercii. Frunzele devin cenuşii, se usucă şi 
cad. Umiditatea ridicată, datorată uneori unei desimi mari, 
favorizează boala. Combatere: se asigură prin evitarea 
terenurilor umede, umbrite, arderea tuturor părților vegetative 
rezultate la tăierea din toamnă; stropiri cu Zineb 0,4%, zeamă 
bordeleză 0,1%, Ferbam 0,3%. 

Putrezirea bazei plantei (Rhizoctonia solani) se 
manifestă la colet şi la capătul superior al rădăcinilor sub 
formă de necroze (arsuri) brune şi uscate, putând antrena 
slăbirea şi pieirea plantei. Combaterea se face prin stropirea 
plantei la bază cu Rovral 0,1%, Sumilex 0,1%, Bavistin 
0,1%. 

Pătarea inelară a bujorului sau viroza (Phaeony 
Ringspot virus) are ca simptom caracteristic petele inelare 
gălbui, uneori necrotice. Florile sunt puţine şi mici. 
Combatere: distrugerea plantelor atacate şi combaterea 
afidelor care propagă boala. 

Dintre dăunători frecvent întâlniți la bujor menționăm: 

Tripsul (Thrips tabaci, Fankliniella occidentalis). 
Florile bătute ale bujorului sunt un culcus (adăpost) mult 
căutat de această insectă greu de depistat. Simptomele care 
apar sunt: incretirea lăstarilor şi necrozarea, decolorarea, 
deformarea florilor. Combaterea se face prin distrugerea 
florilor, stropiri cu Sinoratox 0,1%, Decis 0,05%, Nogos 
0,1%. 

Păianjenul roşu (Tetranychus urticae). Pe frunze apar 
pete caracteristice, roşietice sau cenușii, ca urmare a 
intepaturii şi sugerii sucului celular. Seceta şi căldura 
favorizează dezvoltarea insectei. Combaterea se realizează 
prin tratamente cu Omite 0,1%, Kelthane 0,2%, Zolone 0,2%. 

Melcii. Aceşti dăunători invadează părțile tinere ale 
plantei până la vârf. Combaterea se face prin prăfuirea solului 
cu praf de var, cenuşă, superfosfat, metaldehidă 3 g/m’. 

Recoltarea florilor se face când butonul floral este uşor 
crăpat sau desfăcut. Se are in vedere şi aptitudinea soiului de 
a se deschide în apă. La tăierea florilor de pe plantă se are în 
grijă să se lase cât mai multe frunze pe aceasta pentru a se 
asigura creşterea ei mai departe. Se taie, deci, fie deasupra 
celei de a doua frunze, fie la bază, pentru a avea tije lungi, 

dar cu condiția să nu se recolteze ultimele flori. Recoltarea se 
face zilnic, deoarece înflorirea este rapidă. Producţia de flori 
variază în funcție de soi şi de vârsta culturii. La o cultură 
trecută de 4 ani se poate conta pe 10 tije florale pe plantă. 

Bujorul este o floare ce se comercializează bine şi în 
scurt timp. Este o plantă rustică, ce nu necesită multă muncă. 
Totuşi, trebuie semnalate câteva inconveniente ale acestei 
culturi: caracterul prea sezonier al florilor (durata foarte 
scurtă de înflorire) şi durata mare (3 ani) între plantare şi 
prima recoltă semnificativă de flori. 


7.4.Crizantema (Fam. Compositae) 


Crizantema este o planta care se poate cultiva in diferite 
locuri: în grădină, în solarii şi sere-solarii, in seră. Este una 
din florile specifice sezonului de toamnă (fig. 31). 

Origine. China şi Japonia. 

Specii si soiuri. Chrysanthemum indicum L. creşte în 
flora spontană a Japoniei. Are inflorescențe mici, simple, de 
culoare galbenă. Chrysantemum chinensis Sab. este originară 
din China şi are florile colorate alb sau roz. Chrysantemum 
hortorum Lost., este o specie horticolă şi înglobează 
majoritatea soiurilor existente astăzi în cultură. Soiurile de 
crizantemă sunt de mai multe tipuri, după forma, mărimea, 
coloritul florilor şi inflorescentelor (tabelul 7). 

Cerinţe ecologice. Crizantema este o plantă sensibilă la 
durata de iluminare (la fotoperiodism). În condiţii naturale 
înfloreşte toamna, când durata zilelor se scurtează, ea fiind o 
plantă de zi scurtă. Poate înflori, însă, în orice perioadă din 
an, prin dirijarea artificială a luminii, în condiţii de spaţii 
protejate, prin iluminarea sau întunecarea culturii. La 
stabilirea programului de dirijare a luminii se au în vedere 

anotimpul şi soiul (soiurile pretind durate diferite de zile 
scurte). 

De asemenea, crizantema este sensibilă la temperaturi 
extreme: prea ridicate, vara, şi prea scăzute, iarna. In general, 
soiurile existente astăzi în cultură nu rezistă la ger şi trebuie 
puse sub adăpost în spaţii cu temperatură de 5-6°C, pentru 
perioada de iarnă. 

Necesită soluri bogate în materie organică, adânc 
lucrate, în permanenţă revene, cu pH-ul neutru sau uşor 
alcalin. 

Tabelul 7 


Soiuri de crizanteme 


Tipul inflorescentei Culoarea ; Diametrul . Gradul de 
inflorescentei | timpurietate 

Margareta violet : timpuriu 
{inflorescentele sunt i roşu : tardiv 
simple şi se cărămiziu : timpuriu 
aseamănă cu cele de alb. galben, mov, : tardiv 
margaretă) coniac 

bronz, lila, oranj a semitimpuriu 


Flori dc anemonă Graceland 3 : semitimpuriu 
(inflorescențe cu flori | Orchid Beauty E tardiv 

tubuloasc bine Penny Lane alb. roz, violet ; semitimpuriu 
dezvoltate) Sands alb, galben : semitimpuriu 


Globulos 


(inflorescenţă bătută, > rosu cu ponocaliu 5 timpuriu 
globu:oasă) galben a tardiv 
alb. galben : semitimpuriu 
alb, 2alben, mov z tardiv 


Spider (inflorescență ‘ : semitimpuriu 
bătută. cu ligule galbe : semitimpuriu 
tubule) 
semitimpuriu 
semitimpuriu 
tila coniac. : semitimpuriu 
galben 


Decorativ Breitner alb, galben. roz : timpuriu 
(inflorescenţă bătută, | Elegance roşu. roz. violet 2-4: timpuriu 
aplatizată) Flamenco 

Dark rosu : semitimpuriu 

Producerea materialului săditor. Crizantema este o 
plantă care drajonează, deci emite lăstari din mugurii de pe 
rădăcini. 

Înmulțirea crizantemei se poate face prin simpla 
desprindere a drajonilor, când au câteva frunze de dimensiuni 
normale şi rădăcini pentru a se hrăni singuri, şi plantarea lor 
în grădină, pentru a se începe o nouă cultură. Aceasta este 
posibilă cel mai adesea în luna aprilie-inceput de mai. Mai 
bine, însă, este să se producă butaşi din vârfurile drajonilor. 

În continuare vom prezenta cultura tradiţională a 
crizantemei, când fermierii, în mod frecvent, îşi produc 
singuri materialul săditor. 

Toamna, plantele-mamă (de la care se vor recolta 
butasii) se aleg din lotul florifer si se trec în locuri adăpostite 
(rasadnite, camere reci, pivnițe). Aici se păstrează pe 
perioada de iarnă la temperatura de 5-6°C şi umiditate redusă 
(atât cât să nu se usuce plantele). 

În februarie-martie, se ridică temperatura la 12-14°C şi 
se udă. Dacă plantele au fost păstrate în pivniță, se transferă 
în spaţii luminoase. Din mugurii de pe rădăcini pornesc 
numeroşi lăstari (drajoni) din care se fac butaşii. În acest scop 
se taie vârfurile lăstarilor, care apoi se scurtează la circa 8-10 
cm printr-o tăietură transversală aplicată la circa 1 mm sub un 
nod. După ce se elimină 1-2 frunze de la bază, şi eventual, se 
reduce circa 1/3 din mărimea celorlalte, butaşii se plantează 
la 2-3 cm adâncime în nisip, perlit sau turbă amestecată cu 
unul din aceste materiale. Substratul de înrădăcinare se aşază 
in ladite, direct pe parapet in seră sau în rasadnita, în funcţie 
de spaţiul unde se va produce înrădăcinarea. Pentru 
înrădăcinare, butaşii trebuie să beneficieze de 18-20 °C 
temperatură şi de umiditate atmosferică ridicată. Prinderea 
butaşilor durează 3-4 săptămâni, după care se plantează în 

ghivece de 7-8 cm sau se trec direct în teren, în funcție de 
data butăşirii şi evoluţia factorilor climatici de afară. De la 
aceeaşi plantă mamă se pot recolta 2-4 serii de butaşi. 

O altă metodă constă în efectuarea de butaşi către 
sfârşitul verii, recoltati de pe plantele cele mai frumoase şi 
foarte sănătoase. După înrădăcinare, aceştia se cultivă afară, 
pe brazde, până în luna octombrie şi vor servi ca plante- 
mamă pentru butaşii anului următor. Creşterea acestor plante 
în condiţiile nopţilor răcoroase din timpul toamnei le 
stimulează formarea drajonilor. Tulpinile lor se scurtează la 
circa 10 cm, o dată cu pregătirea în vederea iernarii. 
Transferarea plantelor în locul de iernare (seră rece, 
răsadniță), se face toamna, cât mai târziu posibil. Pe parcursul 
iernii, pământul se menţine la o umiditate foarte redusă, 
pentru a se evita putrezirea plantelor. Începând din lunile 
februarie-martie apar drajonii din care se recoltează butaşi, în 
număr de 15-20 la fiecare plantă mamă. 

Înființarea culturii. Plantarea afară se face în cursul 
lunilor aprilie-mai, în dependență de factorul căldură. Se 
începe cu soiurile timpurii şi se termină cu cele mai târzii. 
Distantele de plantare se apreciază în raport cu vigoarea 
soiului şi cu modul de conducere a plantei (cu una sau mai 
multe tulpini florale). Ele sunt ceva mai mari decât la 
culturile efectuate în sere şi solarii, şi anume de 25/20 cm sau 
30/20-25 cm. 

Îngrijirea culturii. Într-o cultură de crizantemă 
efectuată afară, foarte importante sunt lucrările executate 
asupra plantei. 

Ciupirea sau suprimarea vârfului de creştere are drept 
scop principal prelungirea perioadei de vegetaţie a plantei, 
astfel ca ea să ajungă la înflorire toamna, când va dispune de 
condițiile naturale (lumină şi căldură) optime procesului de 

apariție şi dezvoltare a florilor. La plantele produse şi, 
respectiv, plantate timpuriu, lucrarea poate fi repetată, dar nu 
mai târziu de luna iunie. De asemenea, ciupirea se face şi cu 
scopul de a se obține ramificarea la baza plantei (figura 19). 


Fig. 19 - Ciupirea plantei de crizantemă 


Copilirea (eliminarea lăstarilor laterali de pe tulpinile 
florale) se repetă ori de câte ori este nevoie, pentru a se obține 
tije drepte, viguroase, fără ramificații. 

Alegerea butonului floral şi bobocirea se execută cu 
multă atentie şi de persoane bine instruite. Într-o cultură de 
crizantemă făcută afară, primul boboc considerat cu o 
dezvoltare normală apare după 10-15 august. Bobocii care se 
formează mai devreme (iulie), cel mai adesea nu sunt de 
calitate, datorită condițiilor improprii (zile lungi si 
temperaturi prea ridicate). Drept pentru care, de multe ori, 
bobocul principal (terminal) se suprima, lăsându-se pentru 
înflorire boboci coronari de ordinul I sau I. Căldura mare şi 
fotoperioadele lungi constituie cauze ale unor defecte florale 

ca: așa-zisul peduncul prea lung şi lipsit de frunze imediat 
sub inflorescență, formarea de frunze înguste numite 
„cureluşe” în partea de vârf a tulpinii florale, asimetria 
inflorescentei, înverzirea centrului inflorescentei, formarea 
bobocilor „crown”, la care bracteele sunt foarte dezvoltate si 
acoperă inflorescenta etc. (figura 20). 


a 


Fig. 20- Deleute Morac ia crizanienia: 


a - boboc “crown”; b - boboc asimetric: c - frunză cureluşă. 


Este bine de ştiut că, la crizantemă, bobocul terminal 
este înconjurat de câțiva boboci numiți coronari de ordinul I. 
Dacă aceştia sunt lăsați să crească, în jurul fiecăruia dintre ei 
se formează alți boboci, numiți coronari de ordinul II, care la 
rândul lor vor avea coronarii de ordinul III, de obicei cu 
aceştia încheindu-se procesul de formare a mugurilor florali. 

Prin alegerea bobocului floral se înțelege rezervarea 
unuia, care poate fi principal, de ordinul I sau chiar de ordinul 
II şi care se lasă să evolueze până la faza de înflorire. Toţi 
ceilalți se suprimă când au 4-6 mm în diametru (figura 21). 

Fig. 21 - Bobocirea la crizantemă: 
a - plantă înainte de bobocire; b - plantă după bobocire 


Această lucrare este specifică tulpinilor florale conduse 
cu o singură floare în vârf (,,uniflore” sau „standard”). În 
condițiile de la noi din tara, în general, lucrarea se efectuează 
în august-septembrie. 

La cnzantema de tipul ,,crenguté” sau „buchet”, 
dimpotrivă, se lasă toți bobocii să înflorească, cu excepția 
celui terminal, care se suprimă. De multe ori, acesta nu se 
rupe, dar el se elimină singur, fiind sufocat de creşterea mai 
rapidă a celorlalți. 

Tutorarea crizantemei de grădină se face, frecvent, pe 
sistemul spalierilor montați pe marginea brazdei pe care se 
fixează 2-3 sârme groase care să mențină plantele în 
interiorul brazdei. Lucrarea nu se execută la plantele conduse 
cu mai multe tulpini, care, la rândul lor, sunt viguroase şi se 
susțin unele de altele în urma unei bune aprecieri a distanțelor 
de plantare. Tutorarea se poate realiza şi cu bețe din lemn, tije 
metalice etc. 


2:79 

Irigarea se face din abundență, deoarece planta 
consumă cantități mari de apă. Insuficienta apei determină 
defolierea (căderea frunzelor) şi lignificarea tulpinii. 

Îngrăşarea cu mranita sau gunoi de grajd se face de 
două ori pe lună, cu soluţii de îngrăşăminte minerale, în 
concentraţie de 0,2-0,3%. 

În anii cu toamne timpurii şi reci (temperaturi nocturne 
sub 8-10°C) este necesară protejarea culturii cu copertină de 
polietilenă sau chiar transferarea plantelor în spaţii 
adăpostite, unde se aşază unele lângă altele. Mai mult, florile 
sunt foarte sensibile la brumă. 

Combaterea bolilor şi dăunătorilor este o lucrare căreia 
trebuie să 1 se acorde o importanță deosebită. 

Virozele se identifică prin mozaicarea frunzelor, 
panaşuri pe frunze, căderea prematură a frunzelor, 
deformarea bobocilor, înflorirea precoce, decolorarea florilor, 
malformații (deformări) urâte la flori etc. Tratamentele ce se 
aplică au în vedere distrugerea insectelor vectoare, 
termoterapia plantelor mamă cu înmulțirea lor pe cale 
meristematică. 

Făinarea (Oidium chrysanthemi) apare sub forma unui 
praf alb, mai întâi pe faţa inferioră a frunzelor şi apoi pe 
întreaga plantă. Se combate prin stropiri cu Benomyl 0,5%, 
prafuiri cu sulf etc. 

Rugina (Puccinia chrysanthemi) se manifesta prin pete 
mici albe, care se acoperă repede cu o pulbere brună. Pentru 
combatere, plantele atacate se smulg şi se distrug, se evită 
stagnarea umidității, se fac stropiri cu fungicide. 

Septorioza (Septoria chrysanthemi) se manifesta pe 
frunze sub formă de pete brune delimitate de o aureolă mai 
închisă. Frunzele se brunifică şi mor. Produce pagube mari în 

toamnele ploioase. Se tratează cu substanțe fungicide: 
Benlate 0,3%, Rovral 0,3% etc. 

Fusariosa (Fusarium sp.) produce îngălbenirea şi 
uscarea frunzelor începând de la vârful plantei. Combaterea 
se face prin respectarea asolamentului, distrugerea plantelor 
bolnave, tratamente cu Benlate 0,3%, Rovral 0,3% şi alte 
fungicide. 

Dintre insecte îşi fac destul de frecvent apariția 
păduchii, care se distrug cu Sinoratox 0,1% sau alte 
insecticide. 

Recoltarea florilor se face în faza de deschidere aproape 
completă a inflorescentei. Florile recoltate în fază mai 
timpurie nu ajung la dimensiuni normale. Tijele florale se taie 
la circa 10 cm deasupra liniei solului şi după aceea se 
scurtează la lungimea dorită. Înainte de a fi puse în apă, se 
elimină 1-3 frunze de la bază. 

Florile îşi păstrează mai bine frunzele la lumină decât la 
întuneric. 


7.5. Fisostegia (Fam. Labiatae) 


Fisostegia este una dintre florile foarte căutate pe 
perioada de vară, datorită tijelor sale lungi şi frumos garnisite 
cu flori albe ori roz. Se foloseşte în buchete înalte, fie 
singură, fie în combinaţii cu alte flori de sezon. 

Origine. America de Sud, Texas. 

Specii, varietăți, soiuri. Physostegia virginiana este 
specia cea mai cultivată. Planta are creştere trasantă datorită 
numeroşilor lăstari rizomatoşi ce invadează rapid terenul din 
Jur. Ea formează la bază frunze de fornlă oval-lanceolată, 
dispuse aparent în rozetă. Din tufa plantei se desprind 
tulpinile florale, drepte, muchiate, înalte de cea | m. Frunzele 

de pe aceste tije sunt sesile, dispuse opus, de formă lanceolată 
cu vârful ascuţit. 

Florile cu un gât umflat sunt aşezate pe patru rânduri în 
vârful tulpini lor, alcătuind o inflorescență lungă de 20-30 
cm, câteodată rămuroasă la bază. Culoarea lor este roz-lila, 
cu puncte purpurii pe lobul median al bazei inferioare. 

Varietăţi. Alba — prezintă florile albe; gigantea — cu 
flori mari şi frunze mai late. 

Soiuri. Bouquet Rose (roz pur, 70 cm înălţime), 
Summer Glow (alb pur, 60-75 cm înălțime), Vivid (roz-lila, 
30-40 cm lungimea spicului, 60 cm înălțimea plantei). 

Înfloreşte abundent din iulie până în septembrie. 

Cerinţele ecologice. Preferă solurile revene şi uşoare 
(argilo-nisipoase). lubeşte soarele, dar tolerează destul de 
bine şi semiumbra. În general, este considerată o plantă destul 
de rustică, fără să manifeste pretenţii deosebite. Suferă pe 
terenuri care se usucă uşor vara. 

Înfiinţarea culturii. Fisoslegia se inmulteste la fel de 
bine prin divizarea tufei şi prin seminţe. Divizarea tufei este 
bine să se facă primăvara, atunci când vremea permite lucrul 
în grădină. Ea poate fi executată şi toamna, în septembrie- 
octombrie. Diviziunea de plantă trebuie să cuprindă, câţiva 
lăstari pentru a obţine plante bine formale încă din primul an. 
Dacă se doreşte o înmulţire masivă, se poate folosi fiecare 
lăstar rizomatos pentru realizarea de plante noi. Semănatul se 
face în mai-iunie, în rasadnite, solarii sau pe brazde afară. 
Răsadurile se repică tot în unul din aceste locuri, iar toamna 
sau, mai bine, în primăvara următoare se trec la locul 
definitiv. 

Indiferent de materialul săditor folosit, înfiinţarea 
culturii se face pe brazde sau pe teren nemodelat, la distante 
de 40-50 cm în ambele sensuri. 

Întrucât planta se extinde rapid pe terenul din jur, ea 
trebuie scoasă şi replantată la interval de 3-4 ani. Cu această 
ocazie, se elimină părțile îmbătrânite şi se inmulteste prin 
divizarea tufei. 

Îngrijirea culturii. Este, în general, foarte simplă şi 
presupune efectuarea unui număr relativ restrâns de lucrări. 

Reîntinerirea culturii se impune la 3-4 ani, prin 
scoaterea plantelor, divizarea şi plantarea într-un teren nou. 

Udarea devine indispensabilă în timpul căldurilor mari 
din vară. 

Ea se face, de preferință, seara. Mulcirea solului cu 
mranita este bine să se facă după curăţarea de primăvară. 
Lucrarea se impune în terenurile uscate şi nisipoase, pentru a 
reduce udarea şi a uşura reținerea apei pluviale. 

Combaterea păduchi lor se realizează prin pulverizarea 
cu insecticide, avându-se grijă să se stropească bine planta şi 
să se repete tratamentul la câteva zile. 

Toamna se aplică o tăiere de scurtare a tulpini lor la 10- 
20 cm de la sol. În regiunile cu geruri puternice se 
procedează apoi la acoperirea plantei cu frunze moarte, 
pentru a o proteja de frig. 

Recoltarea tijelor florale se face atunci când jumătate 
din florile inflorescentei sunt deschise. 


7.6. Pentstemon (Fam. Scrophulariaceae) 


Prin abundența şi originalitatea florilor viu colorate, 
Pentstemon figurează în rândul celor mai frumoase plante 
floricole moderne. Produce tije florale viguroase, dar 
elegante, drepte sau cu vârful uşor arcuit, garnisite în partea 
superioară cu flori asemenea unor clopoței alungiti, ce 
amintesc prin forma şi dispoziţia lor de acelea de degetel. 

Origine. Mexic. 

Specii, varietăţi. Se cultivă mai multe specii şi 
varietăţi. Pentstemon barbatus Nutt. Planta este glabră, cu tije 
subțiri, mai mult sau mai putin înclinate, înalte de 100-140 
cm. Frunzele sunt oblongi-lanceolate, dispuse altern. Întreaga 
plantă este colorată verde palid, uşor albăstrui. 

Florile roşii-portocalii, scurt pedicelate, formează o 
inflorescenta laxă, lungă de 20 - 30 cm. 

Pentstemon hartwegii Benth. Planta prezintă tulpini 
uşor lemnificate şi ramificate la bază, înalte de 40-60 cm. 
Frunzele au forma lanceolată cu vârful şi culoarea verde 
strălucitor. Florile sunt colorate carmin-violet, cu puncte 
purpurii. 

Varietatile sunt: conccineus — flori roşii cu gâtul alb, cu 
nervatiune purpurie, coeruleus — flori violet-purpurii cu 
reflexe indigo pe partea exterioară şi aproape albe în interior; 
gâtul florii este marcat de mici raze purpurii-violet. 

Pentstemon gradifloms Rort. (sin. P. hybridus) este o 
specie horticolă cu florile mai mari, colorate cel mai adesea 
pe bază de violet şi roşu. 

Varietatea gloxinioides are florile mari, culori variate, 
înflorire abundentă şi prelungită. Pentstemon campanulatus 
are tulpini le ramificate de la bază, înalte de 50-60 cm. 
Frunzele sunt lineare-lanceolate. Florile grupate unilateral, 
câte 2-3 î vârful pedicelilor axilari, sunt colorate roz, cu 
striuri carmin-violet. 

Speciile de pentstemon înfloresc abundent toată vara, 
din iunie până în septembrie. 

Cerinţele ecologice. În general, preferă terenurile 
sănătoase, uşoare, neutre sau acide, fertile, revene, bine 
drenate. Rădăcinile plantei nu suportă umiditatea stagnantă,. 
avându-se grijă să i se rezerve locurile mai scurse (înalte). 

Solicită amplasarea pe locuri deschise, bine luminate, ferite 
totuşi, dacă este posibil, de insolatia din miezul zilei. 

Producerea plantelor. Semințele se folosesc pentru 
obținerea unui număr mare de plante. Pentru răsărire are 
nevoie de 12-15°C. Se seamănă în februarie în seră, în martie 
— aprilie in rasadnita şi în aprilie — mai pe brazde afară. 
Răsadurile se repică, în aceleaşi spaţii, la 10 cm distanță. 
Plantarea afară se poate face în acelaşi an, plantele fiind 
capabile să înflorească chiar din luna august. 

Semănatul se poate face şi vara (iunie-august), nu mai 
târziu de luna septembrie, direct pe brazde, într-un loc 
semiumbrit sau in rasadnité. Răsadul se repică la 10 cm 
distanță, direct în rasadnité sau în ghivece ce se aşază in 
rasadnita rece. În lipsa rasadnitei, se repică afară, iar solul se 
acoperă cu frunze uscate. Plantarea la locul definitiv se face 
în primăvara următoare, la sfârşitul lunii aprilie. Înflorirea se 
produce începând cu luna iunie. În general, plantele obţinute 
din seminţe dau flori mai mari. 

Divizarea tufei se practică, în special, la începutul 
primăverii, cu care ocazie se elimină părțile îmbătrânite. 

Butăşirea din drajoni şi lăstarii laterali se poate face 
toată vara. 

Înrădăcinarea are loc la umbră, într-un substrat nisipos 
aşezat în rasadnita sau direct pe brazdă. 

Înfiinţarea culturii. Terenul se ară şi se mărunţeşte 
bine. 

Epoca optimă de înfiinţare a culturii este primăvara, în 
aprilie-mai. 

Distantele de plantare sunt de 40-50 cm între rânduri şi 
20-30 cm pe rând. 

Îngrijirea culturii. Se execută următoarele lucrări de 
îngrijire: 


105 


- ciupirea lăstari lor când au 8-10 cm lungime, pentru a 
se asigura plante tufoase şi, eventual, mai putin inallte; 

- mulcirea cu mraniță, frunze uscate, turbă, pe tere- 
nurile foarte uşoare şi puternic însorite, în scopul menţinerii 
mai bune a umidității, 

- udarea cu cantități mari de apă pe timp călduros şi 
uscat, la formarea butonilor florali şi în timpul înfloririi; 

- protejarea plantelor cu frunze împotriva gerurilor din 
timpul lemn. 

Recoltarea florilor se face prin tăiere în faza de 
deschidere a câtorva flori de la baza inflorescentei. 


7.7. Rudbeckia (Fam. Compositae) 


Rudbeckia este o magnifica floare americană, robustă, 
cu tulpini mai mult sau mai puţin ramificate. Rădăcinile sunt 
putin profunde. Frunzele întregi, dințate sau decupate, 
prezintă peri rugosi, ca de altfel toată planta. Inflorescenta 
este un capitul terminal plasat la extremitatea unui peduncul 
lung. De jur împrejur prezintă un involucru format din bractei 
reunite in 2-4 serii. Ligulele etalate, întregi sau cu 2-3 dinţi la 
vârf, înconjoară receptaculul conic, alungit sau aproape 
cilindric. Înfloreşte toată vara şi toamna. 

Origine. America de Nord. 

Specii şi soiuri. Se cultivă mai multe specii şi soiuri. 

Rudbeckia fulgida Ait. Planta este tufoasă, înaltă de 50- 
70 cm, foarte floriferă. Florile sunt mici, galbene, cu mijlocul 
(discul) purpuriu-negricios. 

Rudbeckia laciniata L. Tyele sunt simple sau putin 
ramificate, cu frunzele profund decupate şi laciniate. 
Capitulul are un singur rând de ligule colorate galben-pal şi 
discul verde-gălbui. Soiuri: Golden Glow — capitule bătute, 

galbene aurii, 1,80 m înălțimea plantei, Goldquelle — foarte 
florifer, capitule semibătute, galbene-aurii, 80 cm înălțimea 
plantei. 

Rudbeckia purpurea L. (Echinacca purpurea). Planta 
este ceva mai delicată, cu tije lungi, drepte, aspre la pipăit. 
Frunzele sunt glabre, cele de la baza plantei sunt petiolate, 
cele superioare sesile, lanceolate. Ligulele capitulului au 
culoarea roz închis-purpuriu. La deschiderea completă, discul 
este proeminent şi de culoare purpuriu închis. Înălțimea 
plantei la înflorire este de 70 - 90 cm, iar diametrul ei de circa 
40 cm. ; 

Rudbeckla nitida Nutt. Planta are inaltimea de 1,5 - 2 
m. Capi tuleie au ligulele foarte lungi şi laxe. Menţionăm 
soiul Autum Glory, cu ligule galbene aurii, disc verzui şi 
proeminent, care înfloreşte în august-septembrie. 

Rudbeckia speciosa Wenderoth. Tijele sunt ramificate 
la bază şi păroase. Ligulele au culoarea portocaliu închis, mai 
luminos pe partea superioară. Discul este conic, negru- 
purpuriu. Planta atinge înălțimea de 50 - 60 cm. 

Cerinţele ecologice. Rudbeckia este o plantă robustă. 
Ea solicită terenuri profund lucrate (fertile), mai mult uşoare 
decât grele, moderat de umede şi cu expoziţie însorită sau 
umbră moderată. Echinacca suportă soarele puternic din 
timpul verii numai cu condiţia să fie bine udată. 

Producerea plantelor. Semănatul se foloseşte pentru 
obţinerea unui număr mare de plante. Se seamănă în mai-iulie 
pe brazde, într-un pământ nisipos. Răsadurile se repică la 10- 
15 cm distanţă. La locul definitiv se pun toamna sau 
primăvara următoare. 

Divizarea tufelor mari se practică toamna, în terenurile 
uşoare, nisipoase, bine drenate, şi, din contră, la începutul 

primăverii, în cele mai grele şi umede iarna. Se lucrează cu 
precauţie, deoarece rădăcinile rupte putrezesc uşor. 

Înfiinţarea şi îngrijirea culturii. Epoca de înfiinţare a 
culturii poate fi toamna (octombrie) sau primăvara, în funcție 
de natura solului. Este foarte important ca rădăcinile plantei 
să fie aşezate corect în groapă şi să se adauge pământ nisipos 
sau nisip. Imediat după plantare se pune mulci de frunze de 
jur împrejurul plantei. 

Distantele de plantare sunt de 30-50 cm. Lucrările de 
întreținere sunt următoarele: 

- mobilizarea superficială a solului pentru a nu se răni 
rădăcinile; 

- mulcirea, care este indispensabilă pe terenurile uşoare 
ŞI nisipoase; plantele tinere suferă, mai ales, la seceta din 
timpul verii; se acoperă solul cu frunze, gunoi vechi, turbă; 

- fertilizarea cu gunoi de grajd, care se încorporează cu 
furca cu colti latiti; nu se foloseşte cazmaua, pentru a nu tăia 
rădăcinile care se află în stratul superficial; 

- udarea, pentru a se asigura o înflorire mai abundentă. 
Recoltarea florilor se face la înflorirea completă. 


7.8. Scabiosa (Fam. Dipsacaceae) 


Numele plantei vine de la scabies = scabie şi se referă 
la proprietăţile medicinale ale rădăcinilor, care se pot folosi la 
combaterea scabiei. 

Origine. Caucaz 

Scabiosa caucasica M.B. este o plantă perenă, 
frumoasă şi interesantă. Formează o tufă înaltă de 60-80 cm. 
Frunzele bazale apar direct din suşa plantei, sunt întregi, 
petiolate şi de formă oval-lanceolată. Cele de pe tijele florale 
sunt penat fidate, cu incizii sau decupări adesea profunde şi 

inegale. Întreaga plantă este uşor păroasă, colorată verde 
palid, cu nuanţă albăstruie. 

Tulpinile sunt drepte, puţin ramificate, arcuite în partea 
superioară. Pedunculii florali sunt lungi de 20-40 cm şi poartă 
în vârf un guleraş de frunze ce înconjoară inflorescenta. 
Florile aşezate pe un receptacul aplatizat sunt colorate bleu- 
lila şi amintesc de margarete. Diametrul inflorescentei este de 
6-8 cm. 

Înflorește din iunie până în septembrie-octombrie. 

Se cultivă mai multe soiuri, printre care se numără Alba 
(cu flori albe), Blauer Atlas (albastru-violet), Challenger 
(albastru închis), Diamant (albastru clar), Miss Willmott (alb- 
crem), Oliver Greaves (violet, flori semiduble). 

Cerinţele ecologice. Planta solicită mult soare şi 
căldură. Solul trebuie să fie uşor, cu conţinut mai mare în 
nisip, bine drenat, neutru sau moderat calcaros. Suportă 
seceta de durată scurtă şi nu suferă terenurile grele, puţin 
permeabile şi umede iarna. 

Producerea plantelor. Semințele se folosesc atunci 
când se doreşte obţinerea unui număr mare de plante. Se 
seamănă in luna aprilie, în răsadniță sau seră rece, sau vara, 
direct pe brazdă afară. Răsadurile se repică de 1-2 ori, iar 
plantarea la locul definitiv se face în septembrie-octombrie 
sau primăvara următoare. 

Divizarea plantei se execută o dată la 3-4 ani. Se face 
primăvara, la începutul lăstăririi, sau toamna, in luna 
septembrie. Se utilizează numai părțile exterioare ale tufei, 
deoarece cele centrale sunt lignificate şi se fragmentează 
greu. Părţile mai voluminoase se pun direct la locul definitiv, 
iar cele mici este bine să se aşeze pentru un an pe brazde 
speciale, ce fac parte din aşa-zisa pepinieră, unde se vor 
bucura de o îngrijire mai atentă. 

Butăşirea se practică primăvara. Se recoltează lăstarii 
tineri cu puţin talon din suşa plantei mamă. Aceştia se 
pudrează cu hormoni de înrădăcinare şi se pun in rasadnita 
umbrită într-un substrat de nisip cu turbă. După înrădăcinare 
se trec în ghivece, ce se instalează într-un loc luminos. 

Înfiinţarea culturii. Epoca de plantare este toamna sau 
primăvara în momentul trezirii la viață a vegetației. În soluri 
compacte este bine să se adauge nisip în groapă la plantare, 
iar în cele prea nisipoase se pune turbă sau frunze uşor 
descompuse. 

Distantele de plantare sunt de 40-50 cm între rânduri şi 
pe rând. 

Îngrijirea culturii. Lucrările de îngrijire sunt: 

- fertilizarea, toamna, în octombrie, sau primăvara, 
administrându-se gunoi descompus şi îngrăşăminte complexe 
pe bază de fosfor şi potasiu; 

- mulcirea este necesară mai ales în terenurile foarte 
uşoare şi bine însorite, care se acoperă cu un strat de 2-3 cm 
de mraniţă sau frunze semidescompuse; 

- udarea se impune în perioadele foarte calde şi 
secetoase; se execută, de preferință. seara. 

Recoltarea florilor se face la deschiderea maximă a 
inflorescentei. 


8. PRODUCEREA FLORILOR 
LA SPECIILE BULBOASE ȘI RIZOMATOASE 


8.1. Anemona (Fam. Ranunculaceae) 
Origine. Regiunile montane din jurul Mării Mediterane. 


Specii si soiuri. A. coronaria L. prezintă o rozetă de 
frunze petiolate, palmat sectate, colorate verde-intens. 

Tulpinile florale, înalte de 20-30 cm, poartă în vârf câte o 
floare mare, alcătuită din mai multe foliole petaloide, foarte 
viu colorate roşu, albastru, roz sau albe şi numeroase stamine 
de culoare aproape neagră. Imediat sub floare se află un aşa- 
zis guleraş format din frunze verzi lipsite de petioli. Subteran, 
are tubercul aplatizat, brun-negricios, din care pornesc 
rădăcinile şi părțile vegetative aeriene. Soiuri: cu flori simple: 

Hollandia (roşu), Sylphide (roz), De Cayenne (culori 
diferite), cu flori duble: St. Brigitte (culori diferite), Admiral 
(roz), Le Gouverneur (roşu). Înfloreşte primăvara. O plantă 
formează în jur de 10 flori. 

Cerinţele ecologice. Pretinde soiuri revene, bogate în 
humus şi foarte bine drenate. Anemonele sunt sensibile la 
excesul de umezeală şi temperaturile scăzute persistente. 
Expoziţia însorită favorizează coloritul florilor. 

Producerea tuberculilor. Semințele se folosesc pentru 
obținerea tuberculilor (pattes), care servesc cel mai adesea la 
înfiinţarea unei culturi. Înmulțirea se face şi prin divizarea 
tuberculilor în perioada de repaus. Semănatul se face către 
sfârşitul verii, in lădiţe sau în răsadniţe reci, într-un pământ 
foarte afânat (pământ de frunze + mranita + nisip). Este bine 
să se semene mai rar şi răsadul să nu se repice, deoarece 
suportă greu această lucrare. Tinerele plante rezistă peste 
iarnă, fără încălzire, dacă sunt protejate cu geamuri de 
rasadnite, mulci de frunze etc. Răsadurile din ladite se 
plantează pe brazde în primăvara următoare. Îngrijirea 
plantelor constă în udatul regulat, îngrăşarea cu soluţii 
minerale în concentraţie de 0,1% şi întreţinerea solului curat 
de buruieni. În iulie plantele intră în repaus (frunzele se 
usucă), moment în care se scot tuberculii din pământ şi se 
curăță cu foarte multă grijă pentru a nu-i răni. Apoi, se 
stratifică cu turbă sau pământ de frunze în cutii de carton sau 

de scândură. Depozitarea se face în încăperi răcoroase şi 
uscate. 

Înfiinţarea şi îngrijirea culturii. Înfiinţarea unei 
culturi florifere de anemone se face toamna sau primăvara 
foarte devreme (februarie-martie). Tuberculii se pun la 
inmuiat cu o zi inainte. Plantarea lor se face la distante de 25- 
30 cm între rânduri, 10-12 cm pe rând şi la adâncimea de 5- 
10 cm. Terenul trebuie să fie bine îngrăşat cu gunoi de grajd. 

Lucrările de îngrijire sunt aceleaşi ca în cazul 
producerii materialului sădi tor. 

Bolile frecvent întâlnite la anemone sunt pătarea frunze 
lor si fainarea. 

Pătarea frunzlor (Peronospora anemones) se manifestă 
pe fata inferioară a frunzelor, unde apare un praf albicios, 
constituit din conidioforii ciupercii. Pe vreme călduroasă 
(temperaturi peste 9°C), boala evoluează rapid în leziuni 
brune, care cuprind toată frunza. Combaterea se realizează 
prin dezinfectia solului înainte de plantare şi tratarea 
plantelor cu substanţe fungicide. 

Făinarea (Oidium sp.) se manifestă prin prezenţa unei 
pâsle albicioase deasupra frunze lor, pe tije şi flori. Daunele 
sunt mai mari în culturile cu plante prea dese pe rând. Pentru 
prevenirea apariţiei făinării, se recomandă pulverizări cu 
substanţe pe bază de sulf. 

În sere sau risadnite cu posibilități de încălzire se poate 
practica cultura forțată a anemonelor. Plantarea se face în 
august-septembrie, la distanţele de 15/15 cm. Temperatura 
optimă este de 14-16°C. Înflorirea începe în luna noiembrie. 

Recoltarea florilor se face în faza de boboc în prag de 
deschidere şi floare complet deschisă. Florile tăiate au o 
durată de 8-10 zile, în vase cu apă. 

8.2. Crinul (Fam. Liliaceae) 


Genul Lilium cuprinde numeroase specii, cunoscute cu 
numele de crini, in majoritate provenind din China şi Japonia, 
de o varietate a formelor şi culorilor cum la puţine flori se 
întâlneşte. 

Crinul este cunoscut de foarte multă vreme. În 
antichitate şi-a împărțit gloria cu trandafirul. Grecii şi romanii 
îl consacrau zeiţei frumuseții, dar cel mai adesea simboliza 
sentimentele de speranţă şi puritate ale sufletului. 

Toate speciile sunt plante vivace, cu bulbi solzoşi, care 
asigură perenitatea şi înmulţirea pe cale vegetativă. Tulpinile 
aeriene sunt drepte, cu frunze ovale sau lanceolate, de cele 
mai multe ori sesile. Forma şi poziția florii faţă de axul 
inflorescentei constituie criteriile de recunoaştere şi grupare a 
speciilor. 

Origine. Extremul Orient, Asia Centrală, Europa. 

Specii şi soiuri. L. candidum L, sau crinul alb, este spe- 
cia cea mai răspândită. Se caracterizează printr-un bulb mare, 
piriform. Tulpinile înalte de 80-150 cm poartă 12-20 flori albe 
şi puternic odorante. Înfloreşte în iunie. L. regale Wild, sau 
crinul imperial, se cultivă în locurile mai ferite de înghețuri le 
puternice. Florile sunt lungi, asemănătoare unor trompete cu 
dungi mediane caracteristice, de culoare violacee pe partea 
externă a petalelor (figura 22). Infloreste în iunie. Lerocellin 
(syn. L aurantiacum) (crinul portocaliu) are florile roşii-por- 
tocalii, punctate cu purpuriu, grupate cate 5-8 într-un verticil 
de frunze şi îndreptate în sus. Bulbii emit stoloni în vârfurile 
cărora se formează bulbilii. Înfloreşte în iunie. Alte specii 
cultivate sunt: L. Jongiflorum Bac. (figura 23), L. tigrinum 

Thunb., L. speciosum Ker-Gawl. (figura 24), Hibrizi 
Americani etc. 


Fig. 23 - Lilium longiflorum Fig. 24 - Lilium speciosum 


Cerinţele ecologice. Crinii preferă o expoziție semi- 
umbrită. 

Insolatia puternică dăunează calității florilor (colorit şi 
vigoare). Le plac amplasamentele aerate şi apărate de gerurile 

puternice. Cresc bine într-un sol uşor şi bogat în humus, cu 
un pH uşor acid (6). Dacă este cazul, se asigură drenaj 
artificial şi un amestec de pământuri făcut anume. 

Înmulțirea crinilor. Uzual, înmulţirea se face pe cale 
vegetativă, prin separarea bulbilor. cu grijă pentru a nu se 
desprinde solzii. Lucrarea se efectuează vara pentru L. 
candidum şi toamna pentru celelalte specii. Plantarea bulbilor 
se face imediat sau după 2-3 săptămâni de păstrare în 
depozite. Se mai inmulteste şi prin bulbilii de mărimea unor 
boabe de mazăre, ce se formează pe tulpinile aeriene la sub- 
suoara frunzelor, ca, de exemplu, la L. tigrinum. De aseme- 
nea, se pot face butasi din solzii bulbilor, care se pun la 
înrădăcinat in ladite cu nisip. La baza solzilor apar bulbişori 
(L. candidum, L. Speciosum). La L. regale şi L. longiflorum 
se fac butaşi şi din tulpinile florifere sau chiar din frunze. 
Înmulțirea prin seminţe se practică, in special, în lucrările de 
ameliorare. În general, germinatia seminţelor de crin este mai 
dificilă. 

Înfiinţarea şi îngrijirea culturii. Înfiinţarea culturilor 
se face la începutul toamnei. Bulbii se plantează la distanţele 
de 20-40 cm şi adâncimea de 15-20 cm. 

Pregătirea terenului este o lucrare importantă. Cu 
această ocazie se adaugă turbă şi pământ de frunze, pentru 
mărirea conţinutului în humus, şi îngrăşăminte chimice, 
precum sulfat de amoniu — 20 g/m2, superfosfat — 100 g/m2 
şi sulfat de potasiu — 40 g/m2. În timpul perioadei de 
vegetaţie şi a înfloririi se mai aplică 3-4 îngrăşări cu uree şi 
nitrat de potasiu sub formă de soluţii în concentraţie de 0,2%. 
Alte lucrări de îngrijire sunt udatul cu regularitate, plivirea 
buruienilor, afânarea solului, iar uneori tutorarea şi palisarea 
tulpinilor florale. 

Bolile cele mai frecvent întâlnite la crini sunt virozele, 
fusarioza, rugina şi bacterioza. 

Virozele se manifestă prin deformarea frunzelor, 
aparitia de pete galbene-brune şi piticirea plantei. Combatere: 
eliminarea plantelor bolnave. 

Fusarioza (Fusarium oxysporum f. lilii) determină 
putrezirea bulbilor, îngălbenirea şi uscarea frunzelor. Plantele 
atacate nu mai dezvoltă tulpini florale. Combatere: respecta- 
rea asolamentului, tratarea bulbilor înainte de plan tare cu 
formaldehidă (1 parte la 50 parti apă), timp de 30 minute, sau 
cu Benlate 0,5%, timp de 6 ore. 

Rugina (Uromyces lili/) apare sub formă de pustule 
roşii pe faţa inferioară a frunzelor. Tratamente: cu fungicide 
ca Maneb, Mancozeb etc. 

Bacterioza (Erwinia caratovora) apare pe bulbi sub 
formă de putregai umed ce degajă miros urât. Frunzele se 
îngălbenesc şi planta moare. Tratamente: dezinfectia solului, 
tratarea bulbilor înainte de plantare cu o soluţie de Captan. 

Recoltarea florilor se face prin tăiere în faza de boboci 
bine colorați sau tije cu 1-2 flori deschise. La recoltare se are 
grijă să se lase o porțiune de 10-20 cm de tulpină pe plantă, 
pentru a se evita rănirea bulbilor. 

La crini se practică mult cultura forţată în seră. Speciile 
mai folosite pentru acest gen de cultură sunt: L. regale, L. 
longiflorum, L. speciosum, Hibrizii Americani. 


8.3. Dalia (Fam. Compositae) 


Dalia este cunoscută, mai ales, ca plantă pentru ornamen- 
tarea grădinilor. În ultimii ani a căpătat un loc important în 
rândul florilor tăiate, situându-se, ca pondere, aproape de 
gladiolă şi garoafa de vară (,,Chabaud”). 

Deşi florile sunt deosebit de perisabile şi au o durată 
scurtă de păstrare în apă, totuşi varietatea şi strălucirea 
coloritului, alcătuirea şi mărimea lor, durata de înflorire a 
plantei, precum şi capacitatea ridicată de producţie sunt 
calități incontestabile, care stau la baza extinderii ei în 
cultură. 

Origine. Este originară din Mexic. 

Specii şi soiuri. Dahlia variabi/is Desf. este o plantă cu 
tulpina înaltă până la 2 m, fistuloasă, erbacee, uşor 
lemnificata la bază şi puternic ramificată. Frunzele sunt mari, 
lobate şi penat sectate. Florile se disting prin mărimea 
capitulului, coloritul lor, forma ligulelor, în funcție de care se 
cunosc mai multe tipuri de dalii: dalii pompon, dalii cu flori 
de cactus, dalii cu flori de anemone, dalii decorative (tabelul 
8). Rădăcinile sunt tuberizate şi se folosesc la înmulțire. 
Soiurile actuale sunt rezultatul încrucişărilor mai multor 
specii: D. variabilis, D. juarezii, D. imperialis, D. coccinea, 
D. rosea etc. 

Soiurile mai mult solicitate de către cumpărători sunt 
de tipul „cactus”, la care ligulele sunt tubulare. 

Înflorirea la dalie se desfăşoară eşalonat din iunie până 
în octombrie. Prelungirea perioadei de producere a florilor, 
pentru obținerea de flori din mai până în noiembrie, se poate 
realiza prin protejarea culturii cu folie de polietilenă în 
etapele friguroase din primăvară şi toamnă. 

Cerinţele ecologice. Preferă expoziţiile însorite, ferite 
de vânt, şi un sol sănătos, nisipo-argilos, bogat în humus. 
Vegetează şi înfloreşte frumos în regiunile de deal şi 
submontane, cu temperaturi moderate în timpul verii. Suportă 
călduri le mari din regiunile de şes, cu condiţia să i se dea apă 
frecvent si din abundență, datorită masei vegetative mari, 
care nu tolerează insuficienţa apei. Rădăcinile tuberizate, 
numite impropriu tuberculi, nu suportă temperaturi sub 0°C, 

pentru care motiv se conservă în depozite (pivnițe, magazii, 
sere reci) la temperaturi între 4-9*C. 


Tabelul 5 


nee Înălţimea 


Soiuri de dalii 


T 
H 


Tipul de intlorescenţă 


Cu flori simple 


Cu flori de anemone 


Olola 
Sle s 
AEE 
> = | 


C 
G 
Lei 


inca 
Decorative Are de Triomphe Galben-auriu 
EEE 
Deuil du Roi Albert | Violet cu alb 
Lavander Perfection | Lila | 40] 


9 
x 
8 
8 


Cactus Roşu cu pete albe 


9 
x 
8 
2 


Frigoulet Roşu cu vârf alb 


Haendel 


Pompon 


R 
d 


Alb cu bordură purpurie 
Galben 


Roi des Pompons 


Materialul săditor. Poate fi obținut prin despărțirea 
rădăcinilor tuberizate şi prin butaşi. 

În vederea inmultirii, rădăcinile de dalia (in limbajul 
curent sunt numite tuberculi) se scot de la locul de păstrare şi 
se despart cu porțiuni de colet (bază a tulpinii), urmând ca 

din mugurii care se află în această zonă să pornească lăstarii. 
Rădăcinile prea mari se reduc la jumătate sau la o treime din 
volum. 

Tăieturile aplicate in zona coletului cu ocazia despărțirii 
rădăcinilor se execută cu foarte multă atenție pentru a nu se 
răni mugurii, căutându-se, pe cât posibil, ca sectionarea să se 
plaseze cât mai departe de muguri şi să nu-i afecteze în nici 
un fel. 

Diviziunile obţinute pot fi folosite direct la înființarea 
plantațiilor sau, mai întâi, să se forţeze in sere, rasadnite sau 
solarii încălzite cu gunoi de grajd. Pentru forțarea în sere, 
plantarea rădăcinilor se face în ghivece, lădiţe sau direct pe 
parapete, într-un substrat alcătuit din ţelină, pământ de frunze şi 
nisip. Acelaşi substrat este bun şi pentru rasadnite şi solarii 
încălzite. La plantarea în vederea forțării, rădăcinile se aşază 
unele lângă altele cu coletul orientat în sus. Acoperirea cu 
pământ se face atât cât coletul să rămână uşor descoperit. Este 
bine ca înainte de plantare să se aplice dezinfectia cu soluţie de 
Benlate 0,1% şi Micodyfol 0,2%, în care rădăcinile se scufundă 
timp de 2 ore. Pe timpul forțării, temperatura se menţine la 16- 
18*C, iar prin udare se asigură ca substratul să fie permanent 
reavăn. În aceste condiţii, forțarea durează circa 3-4 săptămâni, 
timp în care din muguri cresc lăstari cu lungimea de cel puţin 3- 
5 cm. 

Fortarea se incepe la date diferite, in functie de locul unde 
se va efectua cultura. Pentru cultura in solariu, despărţirea 
rădăcinilor şi plantarea in vederea forțării (ghivecele cu 
diametrul de 10-12 cm sunt mai indicate) se fac în cursul lunii 
februarie, iar înființarea culturii propriu-zise este posibilă la 
sfârşitul lunii martie, când temperatura solului atinge valori de 
8-10*C. Pentru cultura în câmp, forțarea se începe către sfârşitul 
lunii martie. 

În ultimul timp s-a extins destul de mult producerea 
materialului  săditor din  butaşi. Rădăcinile destinate 
producerii butaşilor se pun la forțat în luna martie, fara să mai 
fie despărțite, avându-se grijă, însă, ca zona coletului să nu se 
acopere cu pământ. Din lăstanui care apar se fac butasi (figura 
25), care se pun pentru înrădăcinare în păhărele de plastic (cele 
de înghețată, de pildă, sunt foarte bune), care se umplu cu un 
substrat de turbă fibroasă şi nisip sau perlit. Turba fibroasă 
poate fi înlocuită cu pământ de frunze semidescompuse. 
Înrădăcinarea are loc în circa 3 săptămâni, la 18-20°C. Udarea 
butaşilor şi a plantelor mamă se realizează prin pulverizare. 
Plantele obținute din butasi permit o desime mai mare a culturii 
şi dau flori de calitate superioară. 


Fig. 25 - Butaşi de dalie 
a - cu călcâi; b - vârf de lastar 


Înfiinţar ea culturii. Este posibilă la sfărșitul lunii aprilie şi 
începutul luni mai, când a trecut pericolul temperaturilor 
scăzute. 

Schemele de plantare sunt prezentate în figura 26. 


A A 


Plantarea se face în gropi in care se pune câte 0,5-1 kg de 

mraniţă. În vederea preveniri atacului de coropignite, groapa se 
prăfuieşte cu Lindatox 3. La plantare se are în vedere ca lăstari 
să nu fie acoperiți cu pământ, după care se udă ori de câte ori 
este nevoie, pentru ca solul să se mențină reavăn în permanentă. 
Dacă rădăcinile nu au fost supuse procesului de fortare, iar 
mugurii din zona coletului sunt numai uşor bombat, stratul de 
pământ acoperitor nu trebuie să depăşească grosimea de 6-8 cm. 


Fig. 26 - Scheme de plantare la dalie: 


Îngrijirea culturii. Operațiunile de tăiere, cum sunt 
ciupirea vârfului de creştere, copilirea şi bobocirea, sunt lucrări 
principale de îngrijire în cazul producerii florilor tăiate de dalia. 

Înlăturarea vârfului de creştere (ciupirea) se aplică la lăstarii 
rezultați din mugurii situați pe colet şi la plantele obținute din 
butaşi. Momentul optim este după formarea celei de a 3-a 
perechi de frunze (unii producători nu efectuează această lucrare 
la soiurile de tahe mai mică şi atunci când urmăresc obținerea 
unei cantități de flon ceva mai devreme). Scopul lucrării este de 
a se produce ramificarea plantei cât mai de la bază. 

Copilirea constă în eliminarea lăstari lor laterali de pe 
tulpinile florale. Primii copili cresc în partea de sus a lăstarului 
flori fer, după ce apar mugurii flonfen. 

Ruperea copililor se execută la 1-3 perechi de frunze de la 
vârful lăstarului spre bază. Important este ca la cele două 
perechi de frunze de la baza tulpinii să nu se aplice această 
lucrare, deoarece, după recoltarea florilor, din copilii bazali se 
vor dezvolta noile tulpini florale (fig. 27). Este bine ca 
eliminarea copililor să se facă atunci când încă sunt mici, deci 
de timpuriu, pentru a nu se consuma inutil din substanțele 
nutritive, iar rănile produse prin ruperea lor să fie cât mai 
reduse. 


Fig. 27 - Copilirea şi bobocirea la dalie 


Bobocirea se referă la îndepărtarea bobocilor laterali, lăsându-se 
pe lăstar numai cel central pentru a evolua la stadiul de inflorescenta 
deschisă. În cazul când bobocul central nu are o dezvoltare normală 
(corespunzătoare) se va alege pentru înflorire unul din bobocii 
laterali. 

Copilirea şi bobocirea sunt cele două lucrări de îngrijire care se 
execută cu regularitate pe toată perioada de creștere şi înflorire a 
plantei (vara și toamna). 

Udarea se face des, preferabil direct pe sol şi în orele de 
dimineaţă sau seară. Dalia este mare consumatoare de apă şi hrană 
datorită masei vegetative bogate şi înfloririi abundente. 

Creşterea vegetativă puternică a plantei şi udatul frecvent sunt 
factorii care impun un număr mare de fertilizări faziale cu 
îngrăşăminte minerale şi organice. Doza săptămânală de 
îngrăşăminte minerale poate fi de 1-1,5 kg/100 m? (uree, complex 
III). Mranita aplicată ca mulci sau mustul de bălegar diluat cu apa 
de la irigare, în raport de 1/8-10, dau rezultate deosebit de 
favorabile. 

Pe toată perioada de vegetaţie şi înflorire, solul se menţine 
curat de buruieni şi se afaneaza prin praşile executate bilunar. La 
dalia se practică muşuroirea plantei la bază, pentru a preveni 
căderea tulpinilor, înlocuindu-se, astfel, tutoratul la unele soiuri. În 
urma lucrării de muşuroire de-a lungul rândului se formează bilon, 
creându-se posibilitatea irigării pe brazde. 

Aplicarea tutorilor şi pali sarea se fac la soiurile cu talia 
înaltă şi la cele ale căror tulpini se dezbină uşor la punctele de 
inserție. Unii producători practică sistemul de palisare folosind 
spalieri cu sârmă fixată la înălțimea de 60-80 cm. 

Combaterea bolilor şi dăunători lor constituie o lucrare pe 
care nu este bine să o ignorăm în cazul culturilor de dalia. 

Mozaicul daliei sau viroza (Dahlia virus) se manifestă prin 
incretirea frunzelor, pătarea gălbuie de-a lungul nervurilor, 
inflorescențe mici pe pedunculi scurți. Plantele bolnave se scot şi 
se distrug. 

Făinare a apare cel mai adesea toamna, sub forma unei 
pulberi albe pe frunzişul plantei. Se combate prin tratamente cu 
Topsin 0,2%, Benlate 0,1 %, Fundazol 0,1%. 

Mucegaiul cenuşiu (Bortrytis cinerea) poate să apară pe 
tuberculi în timpul păstrării şi pe lăstari şi boboci în cazul 
supraîngrăşării cu azot. Se iau măsuri de aerisire 
corespunzătoare a depozitului de păstrare, se face prăfuirea 
rădăcinilor cu Captan, se stropesc plantele din grădină cu 
Dithane M-45 0,3%, Captan 0,2%, Orthocid 0,2%. 

Ofilirea (produsă de Verticillium albo-atrum şi Fusarium 
sp.) face ca în plină perioadă de vegetaţie plantele să se 
vestejească şi să piară. Pentru prevenirea atacului, înainte de 
plantare, rădăcinile se tin 2 ore in una din soluţiile: Benlate 
0,1%, Topsin 0,1%, Bavistin 0,1%. Aceleaşi soluţii se aplică la 
baza plantei (0,5-1 l/plantă) la interval de 2 săptămâni, în timpul 
vegetației şi înfloririi. 

Păianjenul roşu şi cel alb produc pagube însemnate. 

Plantele atacate au frunzele gofrate, decolorate, cu aspect 
virotic, care, cu timpul, se usucă. Combaterea se realizează cu 
Omite 0,1%, Kelthane 0,1 %, Sinoratox 35 CE 0,15%. 

Afidele şi tripşii se combat cu Ultracid 0,1%, Wofatox 
0,1%, Decis 0,05%, Nogos 0,1% etc. 

Coropisnita atacă rădăcinile şi lăstarii în primele faze de 
vegetatie. Înainte de plantare se administrează Galithion în doză 
de 25-30 kg/ha sau Temik 10 G 10 kg/ha. La plantare se face 
prăfuirea gropii cu Lindatox 3. 

Melcii fără cochilie rod frunzele şi bobocii florali în 
timpul noptii. Pentru combatere se foloseşte metaldehida, care 
se presară în jurul plantelor. 

Recoltarea florilor. Se face la deschiderea completă a 
inflorescentei, prin tăiere cu .briceagul deasupra lăstarilor 
(copililor) aleşi pentru obținerea următoarelor tulpini florale. 
Florile se recoltează dimineata sau seara. Frunzele de la baza 
tulpinii florale se înlătură, iar până la valorificare florile se 
păstrează în vase cu apă. 

De la o plantă de dalia cultivată direct în câmp se pot obtine 
cel puţin 15-20 de tije florale. 

CULTURA ÎN SOLARIU 

Înfiinţarea culturii poate începe la sfârşitul lunii martie, după 
aceleaşi scheme de plantare recomandate pentru cultura în câmp, 
folosindu-se rădăcini puse mai întâi la forțat. Protejarea cu folie se 
asigură până la sfârşitul lunii mai şi se reia din octombrie până la 
15-20 noiembrie. 

Uneori este nevoie ca solariul să aibă şi o sursă de încălzire, pen- 
tru a se putea interveni în caz de temperaturi scăzute. Prin cultivarea 
dai iei în solarii se realizează devansarea înfloririi către sfârşitul 
primăverii şi prelungirea ei în etapa de toamnă, putându-se obține 
astfel producții de 30-50 de tulpini florale pe plantă. 

In cadrul solariilor, dalia poate fi asociată cu culturi legumicole 
(ceapă verde, varză timpurie) pentru o folosire mai intensivă a 
spațiului de producţie. Distanţa între rândurile de dalia se măreşte, în 
acest caz, la 100 cm, iar între ele se intercalează câte un rând de 
tomate timpurii ori varză timpurie sau câte 4 rânduri de salată, ceapă 
şi alte verdeturi. 

Culturile asociate eliberează terenul în lunile iunie-iulie, etapă în 
care dalia formează o masă vegetativă bogată. 

In concluzie, dalia constituie una dintre culturile cele mai 
rentabile, asigurând producții mari şi de calitate pe o perioadă de 5-7 
luni şi, totodată, contribuie la diversificarea sortimentului de flori 
tăiate pentru perioada de vară-toamnă. 


8.4. Gladiola (Fam. Iridaceae) 


Gladiola este o floare cultivată mai putin pentru decorul 
grădinilor şi mai mult pentru producerea de flori tăiate. 

Inflorescentele viguroase, florile mari şi diferit colorate, 
durata mare de păstrare în apă, înmulţirea uşoară, alături de 
alte însuşiri, sunt tot atâtea calităţi care îi conferă un loc de 
frunte în ierarhizarea speciilor după ponderea pe care o ocupă 
suprafeţele cultivate. 

Origine. Este originară din Africa de Sud şi regiunile 
riverane ale Mării Mediterane. 

Specii. Gladiolus hybridus Hort. este o specie care 
însumează majoritatea soiurilor cultivate. Planta prezintă 
subteran tuberobulbi care servesc la înmulțirea vegetativă. 
Tuberobulbul, cunoscut şi cu numele de „com”, este 
caracteristic multor plante (frezia, brânduşa, montbretia) din 

familia /ridaceae. Durata de viaţă a acestuia este de un an. Pe 
suprafaţa lui se află unul până la 3-4 muguri din care iau 
naştere frunzele şi tulpinile aeriene. Frunzele sunt sesile, 
liniare sau lanceolate, ascuţite la vârf. Inflorescenta este un 
spic, alcătuit din 6-20 flori în formă de pâlnie, cu marginea 
dreaptă, ondulată sau franjurată. Înălţimea tulpinii florale 
variază între 50-150 cm, în funcție de soi. Gladiolus communis 
L. are dimensiunile mai mici, de 40-50 cm înălțime, cu florile 
roşii-portocalii sau roze-violet; înfloreşte mai devreme şi 
tuberobulbii pot fi plantați de toamna. Gladiolus primulinus 
Bak. prezintă o tulpină florală gratioasa, înaltă până la 1 m şi 
3-5 flori dispuse rar în spic. Alte specii cultivate în special 
pentru culturile forțate sunt: G. nanus, G. gandavensis, G. 
colvilii, G. ramosus, G. tubergenii. 

Soiuri. Literatura de specialitate citează existenţa unui 
număr mare de soiuri. Introducerea şi extinderea în cultură a 
unora sau altora dintre acestea sunt determinate de însuşirile 
decorative deosebite, de particularitatile biologice legate de 
înflorire şi înmulţire, precum şi de cerinţele fata de factorii de 
mediu. 

Din datele prezentate în tabelele 9, 10 şi 11 reiese clar că, 
atunci când se pune problema unei culturi de gladiole, este 
foarte important să se procedeze la o bună alegere a soiurilor, 
în concordanţă cu cerințele pietii în ceea ce priveşte culorile şi 
celelalte calități ale florilor, dar şi din punctul de vedere al 
cultivatorului (perioadă scurtă de creştere şi înflorire sau, 
dimpotrivă, mai lungă, dacă se doreşte o întârziere a înfloririi, 
coeficient bun de înmulţire a tuberobulbilor, capacitatea mare 
de înflorire a mugurilor situaţi pe tuberobulb, rezistenţa la boli, 
în special la fusarioză etc.). Iată de ce informaţiile cu privire la 
însuşirile soiurilor nu trebuie neglijate de către producător, 
indiferent dacă este debutant sau are o oarecare experienţă. 

Tabelul 9 
Soiuri de gladiole 


Soiul Gradul de timpurictate 
Eurovision Semitimpuriu 


Semitimpuriu 


Novalux Galben viu Semitimpuriu 


Flower Song Galben Timpuriu 
Joli cocur Oranj Semitiimpuriu 


Schneeprinzess 


Spic and Span Semitimpuriu 


Fardiv 


Galben cu centrul roşu 

Tabelul 10 


Date biologice generale caracteristice unor soiuri de gladiole 
cultivate în zona Bucureşti 


Nr. de zile 
Data Începutul Sfârşitul aoe la Durata 
plantării înfloririi înfloririi inilonre a 
zile 


Happy End 28 IV ov Hl 9l 
231v | 20vu 21 VIH 


Herman van den 28 IV 18 VII 12 VIII 
Mark 


z 


3 
E 
Z 


2e 
c 
Ea) 
Ea 
ZE 
ECE 
Ea 
m 


Solurile Peter Pears, Spik an Span, White Friendship, 
Tradehorm se mențin de peste 20 de ani în grupa primelor 10 
soiuri cele mai cultivate în lume. 

Deosebit de apreciate sunt gladiolele cu tulpinile şi 
florile mult mai mici decât cele cunoscute la noi şi ale căror 
soiuri au fost prezentate mai sus. Ele sunt creații recente şi se 
numesc „gladioline”. Acestea prezintă câteva calități demne 
de luat în seamă: se prezintă mult mai bine la cultura forţată 
efectuată în sere şi solarii, datorită faptului că suportă bine 
lumina redusă din timpul iernii şi temperatura scăzută 
noaptea (se mulțumesc cu numai 8*C), densitatea la plantare 

poate fi foarte mare (100 tuberobulbi/m?), florile se păstrează 
foarte bine în apă. 


op a [ «| 0 


Herman van den 


Tabelul 11 


însuşiri calitative ale unor soiuri de gladiole 
cultivate în zona Bucureşti 


Nr. de Nr de tije Nr. de tubcrobulbi 
buboci în | florale pe formaţi pe plantă 
spic plantă mari ] 


2 


Lungimea 
tulpinitor 
florale 


Lungimea 
spicului 


6 
2 
] 


secera | uree [os z 
mea eea a IEI (EI 


2 95 
vl 35 
75 
54 
79 
4 82 
79 
3 125 


s 
San 
TS 
i | 
| 23 | 


Cerinţele ecologice. Gladiola este o plantă de zi lungă. 
Înfloreşte vara, în locurile bine luminate şi însorite. Nu 
rezistă la frig. Tuberobulbii şi tuberobulbilu se păstrează, 
iarna, în depozite la 7-10°C şi 60-70% umiditate relativă. 
Pentru creştere şi înflorire are nevoie de multă căldură (10- 
12°C în sol pentru răsărire şi cel putin 16-18°C în aer pentru 
creştere si înflorire). Solul trebuie să fie bogat în humus, 
permeabil, cu un pH de 6,5-7. Terenurile nisipoase şi 
aluvionare sunt dintre cele mai bune. Nu se cultivă mai mulți 
ani pe acelaşi loc. Revenirea pe aceeaşi suprafață poate să se 
facă cel mai devreme după 4-5 ani. 

Materialul săditor. Tuberobulbii folosiți la plantare 
pentru loturile florifere este bine să fie de mărime mijlocie 
(8-14 cm în circumferință), de formă mai mult sferică decât 
aplatizată, cu culoare specifică soiului şi perfect sănătoşi. Cei 
de formă plată indică un grad avansat de îmbătrânire a 
materialului săditor, iar producătorii avizaţi nu-i acceptă. 
Cormii globulosi certifică un material săditor capabil să 
dezvolte nu numai flori frumoase dar şi să formeze 
tuberobulbi superiori cantitativ şi calitativ. 

Cât priveşte tuberobulbilii, deci materialul săditor cu 
dimensiunile de la 7 cm circumferință până la mărimea unor 
boabe de mazăre, aceştia constituie baza loturilor de 
înmulțire. Ei se cultivă separat, 1-3 ani, până când ating 
mărimile corespunzătoare pentru a fi utilizați la producerea 
de flori. 

Tuberobulbul de gladiolă se reînnoieşte cu fiecare ciclu 
de vegetaţie şi înflorire. Deci, ceea ce se pune primăvara în 
pământ este înlocuit de alţi tuberobulbi care rezultă din 
tuberizarea bazei tulpinilor florale. La rândul lor, tuberobulbii 
nou formați au la baza lor aşa-zisul „puiet? de dimensiuni 
mici, cel mai adesea cu diametrul de sub 1 cm (figura 28). 

Forma cormilor înlocuitori este condiţionată de 
dezvoltarea întregii plante, de activitatea frunzelor şi 
tulpinilor. Procesul formării cormilor noi începe o dată cu 
dezvoltarea frunzelor şi se termină când frunzele ating 
mărimea normală, circa 60-70 cm lungime. Maturarea noilor 
tuberobulbi are loc, însă, după 45-60 zile de la recoltarea 
florilor. Iată de ce îngrijirea culturilor este necesară şi după 
terminarea înfloririi. Numărul de tuberobulbi împreună cu 
puietul format la un cuib reprezintă capacitatea de înmulţire 
sau coeficientul de înmulţire. Acesta diferă mult de la un soi 
la altul. Pe o planta se pot forma până la 3-4 tuberobulbi la 

care se adaugă câteva zeci sau sute de tuberobulbili. La 
maturitate, cormii sunt inveliti în câteva membrane de 
culoare brună, aurie sau roşcată. Puretul poate să înflorească 
chiar şi în anul următor, dacă dispune de condiții bune de 
creştere, iar florile nu sunt reprezentative. Ele se rup atunci 
când apar pentru a se da posibilitatea creşterii părților 
subterane. 


Fig. 28 - Formarea tuberobulbilor de eladiolă 


În situația unor soiuri foarte valoroase, se poate proceda 
si la divizarea cormilor mari pentru a se mări cantitatea 
materialului săditor. Astfel, cu o săptămână înainte de 
plantarea în teren, se secționează tuberobulbii în aşa fel ca 
fiecare fragment să posede un mugure, după care se lasă ca 
rănile să se cicatrizeze. Este bine ca plantarea să se facă mai 
întâi în ghivece sau ladite şi apoi să se treacă în teren. 

Pregătirea terenului. În primul rând este bine ca 
această cultură să se amplaseze pe un teren care a fost 
îngrăşat cu gunoi de grajd cu un an înainte, în cadrul culturii 
premergătoare. Toamna se face arătura de bază la 28-30 cm, 
iar primăvara, înainte de plantare, se execută maruntirea 

pământului, cu care ocazie se administrează superfosfat şi 
sulfat de potasiu, câte 50-60g/m? din fiecare. 

Erbicidarea se impune când cultura se face pe suprafață 
mare şi cu îmburuienare puternică. Altfel, plivirea buruienilor 
devine o lucrare foarte costisitoare. În acest scop se poate 
folosi Treflanul (4-5 litri/ha), care se aplică înainte de 
plantare. Se utilizează 600-800 litri de apă la hectar, iar 
aplicarea prin pulverizare se face de preferință la sfârşitul 
după-amiezii şi seara, pentru a se evita excesul de căldură. De 
asemenea, solul trebuie să fie uşor umed sau, după aplicare, 
să se facă o uşoară udare. Alte erbicide cu rezultate bune la 
gladiole sunt: Linuron, Metanitrone etc., la folosirea cărora se 
va tine seama de instructiunile care le insotesc. 

În cazul suprafeţelor mici se fac brazde cu lăţimea de 
1,20-1,40 cm şi potecă de 50-60 cm; pe suprafeţe mari, 
gladiola se cultivă în benzi a 3-4 rânduri, cu distanţa între 
benzi de 60-70 cm. 

Plantarea. Se începe primăvara, în martie-aprilie, şi se 
poate continua etapizat până în luna iunie, pentru a se obţine 
o înflorire eşalonată, pe tot parcursul verii şi toamnei. Pentru 
a se putea începe înfiinţarea culturilor de gladiole este foarte 
important ca temperatura solului, la adâncimea de 8-10 cm, 
să înregistreze cel putin 10-12°C. 

Distantele de plantare sunt de 20-25 cm între rânduri şi 
10-15 cm pe rând. După marcarea rândurilor, se deschid 
şanţuri cu săpăliga, la adâncimea de 10-12 cm, în care se 
aşază tuberobulbii. 

Urmează acoperirea prin tragerea pământului în şanţ. 
Unii producători fac un mic bilon de-a lungul rândului. 

Înainte de plantare, tuberobulbii se curăță de frunzele 
protectoare şi se dezinfectează cu una din soluțiile: Topsin 
0,3% timp de 15 minute, Benlate 0,1% timp de 30 minute, 

Formalină 0,4% timp de 30-60 minute. La primele două 
substanţe este bine să se adauge şi un insecticid (de exemplu, 
Sinoratox 0,1%). 

Îngrijirea culturii. Lucrările ce se aplică au în vedere 
cerinţele biologice ale speciei. 

Afânarea solului se face la adâncime mică, plivindu-se 
buruienile; cu această ocazie se trage uşor pământul către 
baza plantei, asigurându-se o mai bună stabilitate şi, totodată, 
acoperindu-se noii tuberobulbi care se formează şi tind să 
apară la suprafaţa solului; 

Udarea este bine să se facă mai rar, dar cu cantități 
relativ mari de apă, astfel ca pământul să se îmbibe bine. Se 
preferă irigarea direct pe sol, iar din momentul apariției 
florilor este total contraindicată aplicarea apei prin aspersiune 
(pulverizarea apei pe plante). Atenţie la lipsa apei! Ea 
provoacă uscarea florilor în teacă. 

Fertilizarea se apreciază diferențiat, în funcţie de sol, de 
condiţiile climatice, de metoda de irigare. Într-un sol nisipos 
este necesară o fertilizare frecventă, în special când ploile 
sunt abundente. Principalele etape de administrare a 
îngrăşăminelor sunt: la apariţia celei de a doua — a treia 
frunze, apariția inflorescentelor din teaca frunzelor, la 
înflorire, la 2 săptămâni după înflorire. Cantitatile de 
îngrăşăminte folosite la fiecare îngrășare pot fi de 20-30 g/m? 
azotat de amoniu, 40-80 g/m? superfosfat şi 20-30 g/m? sare 
potasică. Fosforul influențează pozitiv durata de păstrare a 
florilor şi asigură o mai bună stabilitate a culorilor specifice 
soiurilor. 

Deficientele de nutriţie se manifestă prin următoarele 
simptome: 

— insuficiența azotului: frunziş verde palid, reducerea 
numărului de tulpini florale şi de flori în spic; 

— insuficienţa fosforului: frunzele de la bază capătă o 
coloratie purpurie; 

— insuficienţa potasiului: se reduce numărul de tulpini 
florale, scurtarea tulpinilor florale, întârzierea înfloririi, 
îngălbenirea frunzelor vârstnice, îngălbenirea între nervuri a 
frunzelor tinere; 

— insuficienţa calciului: frangerea spicului după prima 
sau a doua floare, moartea - bobocilor sau inrosirea lor; 

— insuficiența magneziului: strierea clorotică a frunzelor 
mature; 

— insuficienţa fierului: îngălbenirea clorotică a frunzelor 
mature; 

— insuficienţa borului: deformarea frunzelor, marginea 
frunzei devine casantă, oprirea în creştere a inflorescentei. 

În zonele mai aride se obţin rezultate bune prin 
mulcirea terenului cultivat cu gladiole, folosind mranita, paie 
sau folie de polietilenă. 

Combaterea bolilor şi dăunătorilor reprezintă o lucrare 
de îngrijire importantă căreia trebuie să i se acorde o 
deosebită atenţie. 

Fusarioza (Fusarium oxysporum f. gladioli) se 
manifesta pe frunze care se ingalbenesc incepand cu varful si 
planta se usucă. Tulpina florală rămâne scurtă, iar numărul 
florilor este redus. Pe bulb (în limbajul curent tuberobulbilor 
li se spune bulbi), la partea bazală apare putregaiul uscat de 
culoare brună. Boala este favorizată de temperaturile ridicate 
din vară, când bulbii sunt distruşi înainte de înflorirea plantei. 
Contaminarea se produce prin bulbii infectați, resturile de 
plante bolnave şi prin sol. Combaterea este foarte dificilă, 
constând în asolament cu lungă durată, folosirea de soiuri 
rezistente, tratarea tuberobulbilor înainte de plantare cu una 
din substanţele: Benlate 0,2% + Rovral 0,2% sau Benlate 

0,2% + Sumilex 0,2% timp de 12 ore; Formol 1 litru la 20 
litri de apă etc. 

Septorioza (Septoria gladioli) afectează frunzele si 
bulbii. Pe frunze apar pete brune circulare sau ovale, în care se 
găsesc mici puncte negre în centru. Pe bulbi apar aceleaşi pete 
brune-negricioase. Într-un stadiu avansat, bulbii se incretese şi 
se mumifiază. Daunele sunt mai importante în solurile grele şi 
în anii ploioşi. Combaterea se face prin alegerea de bulbi 
sănătoşi, practicarea asolamentului, tratarea bulbilor cu 
formalină 0,4%, timp de 1 oră, sau cu permanganat de potasiu 
0,15%, timp de 2 ore; tratamente foliare se fac cu Perozin 
0,3%, Captadin 0,25%, Dithane M-45 0,2%. 

Putregaiul cenusiu (Botrithys gladiolum) se datoreaza 
unei ciuperci care atacă toate părțile plantei. Pe frunze apar 
pete punctiforme cu mijlocul brun-cenuşiu, acoperite de o 
masă cenusie cu spori. Cele puternic atacate se îngălbenesc 
uşor şi mor. Pe flori, petele sunt asemănătoare, țesuturile 
petalelor şi tulpinilor florale putrezind. Pe bulbi, simptomele 
pot fi diferite: pete rotunde, uşor adâncite, brune-verzui, 
distrugerea părţii centrale, apariția de putregai spongios. 
Combaterea se realizează prin recoltarea bulbilor la 
maturitate deplină şi uscarea lor înainte de depozitare, 
dezinfectarea bulbilor înainte de plantare cu Benomyl sau alt 
fungicid, tratarea culturii cu Zineb, Captan etc., respectarea 
asolamentului. 

Bacterioza (Pseudomonas marginata, Xanthomonas 
gummisudans) se datorează prezenţei în sol a acestor bacterii. 
Atacul se manifestă pe frunze şi tuberobulbi. La baza 
frunzelor apar leziuni alungite, care se extind. Pe bulbi, petele 
sunt circulare, adâncite, lucioase, uneori cu mucilagiu. 
Transmiterea are loc prin bulbi şi prin sol. Combatere: 
dezinfectarea  bulbilor cu produse  organo-mercurice, 

distrugerea bulbilor şi plantelor bolnave, tratamente în cultură 
cu produse cuprice. 

Virozele produc daune importante, atacând frunzele şi 
florile. Dintre simptome, rețin atenţia următoarele: 
marmorarea galbenă a frunzelor, pete  albe-gălbui 
rectangulare între nervuri, striuri de culoare închisă pe petale, 
pete ovale decolorate pe petale, incretirea lor, scurtarea 
tulpinii florale. Combaterea virozelor se face prin distrugerea 
plantelor atacate şi a insectelor vectoare. 

Tripsul  gladiolelor (Taeniothrips simplex Mor.) 
provoacă daune importante la gladiole. Atacă frunzele şi 
florile care se îngălbenesc şi apoi se usucă. Combaterea se 
realizează prin respectarea  asolamentului, distrugerea 
buruienilor, aplicarea de tratamente chimice cu Sinoratox 
0,1%, Carbetox 0,4% sau Actelic 0,1%. 

Recoltarea florilor. Înflorirea se produce după 80-120 
zile de la plantare, în functie de gradul de timpurietate al 
soiului şi de condițiile climatice concrete. Tabelul 10 
cuprinde date cu privire la desfăşurarea înfloririi. 

Recoltarea florilor se face dimineața, printr-o tăiere 
oblică, lăsându-se pe plantă 2-3 frunze, pentru a se asigura 
creşterea tuberobulbilor. 

Faza optimă de recoltare a florilor de gladiole este când 
1-2 boboci, de la bază, sunt semideschişi. Nu se aşteaptă să se 
deschidă florile, deoarece se deteriorează la ambalare şi 
transport. 

Categoriile de calitate ale florilor de gladiolă sunt: 

- extra: lungimea minimă a tijei de 60 cm, tija dreaptă şi 
elastică, boboci nevatamati, faza optimă la recoltare. 

- Categoria I: 50 cm lungimea minimă a tijei; tija foarte 
uşor curbată, primele 1-2 flori deschise. 

- Categoria a Il-a: tije scurte, mai multe flori deschise. 

Numărul mediu de tije florale pe plantă (tabelul 11) este 
de 1, 3-2. 

După recoltarea florilor, cultura se îngrijeşte in 
continuare, prin udare şi 1-2 fertilizări, până când frunzele 
încep să se îngălbenească, ceea ce certifică maturizarea 
tuberculilor şi intrarea lor în repaus. 

Recoltarea şi depozitarea tuberobulbilor. Scoaterea 
din pământ a tuberobulbilor se recomandă să se facă în 
momentul când frunzele se îngălbenesc. Este bine să nu se 
amâne prea mult în toamnă recoltarea materialului săditor, în 
ideea ca bulbii să mai crească, deoarece, la sfârşitul toamnei, 
pot surveni zile reci şi umede, când uscarea bulbilor este 
dificilă şi de durată, mai ales în lipsa unei încăperi speciale de 
depozitare şi uscare. Introducerea bulbilor incomplet uscați in 
spaţiile de iernare duce, în mod sigur, la dezvoltarea 
mucegaiurilor şi la pieirea materialului în cantitate destul de 
mare. 

Recoltarea cormilor se face pe timp frumos, manual, cu 
cazmaua, după care se scurtează tulpina la 2-3 cm şi se aşază 
în lădiţe sau coşuri. Deşi este foarte greu, se adună tot 
puietul. Acesta este un material de înmulţire foarte bun. 
Există în lume şi maşini speciale pentru recoltarea bulbilor. 
Ele sunt scumpe şi se justifică numai în cazul suprafeţelor 
mari sau dacă deservesc mai multi producători. 

Tuberobulbii uscați şi curăţaţi de pământ şi resturile de 
frunze se aşază în ladite sau direct pe polite, în depozitele de 
păstrare, magazii sau alte spații in care temperatura să nu 
scadă sub 4-5 °C şi să nu depăşească 10°C. Peste 10°C, bulbii 
au tendinţa să încolțească, ceea ce nu este de dorit iarna. 
Umiditatea relativă se menţine în jur de 70%. Apa din 
atmosfera depozitului este foarte importantă. Dacă scade prea 

mult, bulbii se zbârcesc, iar atunci când creşte peste 80% se 
creează condiții pentru dezvoltarea bolilor. 

Pe tot timpul iernii se fac periodic controale asupra 
stării de sănătate a bulbilor. 

În partea a doua a iernii, sau primăvara, se procedează 
la curățirea bulbilor şi sortarea lor. 

Producerea florilor de gladiole poate fi făcută şi în alte 
variante tehnologice, ca, de exemplu: cultura timpurie, 
variantă în care, primăvara, după plantarea bulbilor, brazdele 
se protejează cu copertine din folie de polietilenă, pentru 
grăbirea răsăririi şi vegetației plantei, cultura în solar şi 
cultura în seră-solariu (figura 29). Fiecare dintre ele prezintă 
anumite particularități, care trebuie ştiute. 


Fig. 29 - Cultură de gladiolă în seră - solariu 

Cu privire la cultivarea puietului pentru producerea 
materialului săditor, capabil să înflorească, este bine de 
cunoscut următoarele: 

— În anul I, puietul se seamănă în şanţuri deschise la 6-8 
cm adâncime şi 1-3 cm pe rând, revenind 10-15 grame de 
bulbişori la un metru liniar de şanţ. Este bine ca aceştia să se 
înmoaie în apă, timp de 1-2 zile, înainte de plantare, pentru a 
se grăbi pornirea în vegetaţie şi a se mări procentul şi 
uniformitatea răsăririi. Toamna, la recoltare, bulbilii vor fi de 
3 până la 6-7 cm în circumferință şi unii chiar mai mari. 

— În anul al II-lea, cei cu mărimea de 3-7 cm se 
plantează din nou la 5-10 cm distanță pe rând şi 10 cm 
adâncimea  şanţului. Densitatea medie este de 40-60 
bulbişori/m?. Recolta de toamnă ajunge la dimensiunile de 8 
până la 14/16 cm, deci bulbu sunt floriferi. 

Aceşti bulbi obţinuţi din puiet sunt mai valoroşi decât 
cei rezultați ca producţie secundară în culturile florifere. 


8.5. Laleaua (Fam. Liliaceae) 


Prestaţia şi, în acelaşi timp, eleganta cu care îşi poartă 
floarea au făcut ca laleaua să fie considerată o adevărată 
regină a grădinilor în sezonul de primăvară. Ea se înscrie în 
rândul norilor cu mare popularitate şi datorită faptului că 
prezintă ample posibilităţi de cultură şi utilizare. 

Origine. Turcia, Iran, Siria. 

Specii, soiuri. Tulipa gesneriana L. are bulbul de formă 
ovoidă sau piriformă, acoperit de o tunică membranoasă, de 
culoare cafenie, care-l protejează de uscăciune. El se 
reinnoieste de la un an la altul prin bulbii noi (1-5 bucăţi), care 
se formează la baza celui folosit la plantare. Din mugurii 

situați pe discul bulbului porneşte tulpina aeriană, pe care sunt 
inserate frunzele sesile, oval-latite, verzi-albăstrui. În vârful 
tulpinii se găseşte floarea ovoidă, conică, cilindrică (figura 30), 
variat colorată, în funcție de soi. Soiurile existente in cultură 
sunt grupate după diverse criterii, precum epoca de înflorire, 
înălțimea şi vigoarea, caracterele florilor etc. (tabelul 12). 

Deosebit de interesante sunt aşa-zisele „lalele 
botanice”, dintre care mai importante sunt: 7. kaufmanniana 
sau laleaua cu floare de nufăr, care se caracterizează printr-o 
talie mică (20 cm), înflorire timpurie, culori foarte vii; 7. 
fosteriana Hoog. are înălțimea de 25 - 30 cm, flori şi frunze 
mari; 7. greigii Regl. cu talie mică, pete brune pe frunze, flori 
foarte mari bicolore; T. clusiana De., T. suaveolens etc. 

Cerinţele ecologice. Laleaua solicită locuri însori te, 
soiuri uşoare, mai mult nisipoase decât argiloase, bine 
drenate, cu pH de 6,5 - 7. Rezistă la temperaturile scăzute, 
dar se teme de călduri excesive. Răspunde favorabil dacă 
dispune de hrană şi apă în cantități suficiente. 

Producerea bulbilor. Pentru producerea bulbilor flori 
feri se foloseşte puietul (bulbilii), care se cultivă separat într-un 
teren sănătos şi pe care să nu fi fost lalele sau alte plante 
bulboase cel putin 4-5 ani. Olandezii, de exemplu, respectă 
rotația la 6-7 ani, pentru a reduce din complicațiile care apar cu 
combaterea bolilor. 

Lucrările de îngrijire sunt aceleaşi ca la celelalte culturi 
pentru flori tăiate. Atenţie deosebită se acordă următoarelor 
lucrări: purificarea culturii de plantele care nu corespund 
soiului supus inmultirii şi ruperea bobocilor în momentul 
când încep să se coloreze, pentru a se crea posibilitatea ca 
bulbii să crească mai mari. 

30- Forme de Hori Ja talea 


Fig. 

Tabelul 12 
Soiuri de lalele 


LALELE BOTANICE 
T. fosteriana 


T. Kaufmanniana 


Pluriflore 
(4-5 flori/tijă) 


Simple timpurii 


Duble timpurii 

M-me Lefeber 
Orange Emperor 
Purissima 
Candela 


Heart Delight 


Roşu viu 


Roşu-cireşiu cu 
bordură albă 


Stresa Galben şi roşu 


Oratorio Roz viu 20 
Princesse Charmante | Roşu (parfumat) 45 
25 
50 
AS 


Preestans Fusilier Oranj 
Toronto Oranj 


Bellona 
Princesse Irene 
Van del Neer 


Carlton 
Orange Nassau Oranj-închis 
Peach Blossom Roz 30 


i 55 
40 
Demeter 55 
Apeldoom 
Golden Apeldoom 
Pink Supreme 


Gudoshnik 
Queen of night 


Texas Gold 
Fantasy 

Orange Favourite 
Blue Parrot 
Black Parrot 


Red Shine 
West Point 
White Triumphator 


Rosu-violet 

Rosu 

Galben 

Roz 

Galben striat cu roşu 


Oranj (parfumat) 
Bleu 
Negru-violet 


Bulbii se scot din pământ în iunie-iulie, după 
îngălbenirea frunzelor, se curăță de frunzele şi rădăcinile 
uscate, se separă şi se sortează pe categorii de mărime. 
Păstrarea lor se face în încăperi uscate şi bine ventilate, la o 
temperatură de circa 20°C, până la jumătatea lunii august, 
perioadă în care are loc desăvârşirea iniţierii mugurului floral 
în interiorul bulbului. De la sfârşitul lunii august şi până la 
plantare este bine ca temperatura din depozite să fie mai 
scăzută (17 ... 9°C). 

Înfiinţarea si îngrijirea culturii. Plantarea bulbilor se 
face în luna octombrie, pe brazde late de 1-1,5 m sau în benzi 
a câte 2-3 rânduri. Distantele sunt de 20-30 cm între rânduri, 
5-10 cm pe rând şi 50-60 cm poteca. Adâncimea de plantare 
se apreciază la de două ori înălțimea bulbului. Terenul trebuie 
să fie bine pregătit: arat sau desfundat la 28-30 cm, mărunțit 
şi nivelat. Atenţie deosebită se acordă respectării rotației 
culturilor şi dezinfectiei bulbilor înainte de plantare. 
Substanțele folosite sunt: Cryptonol 0,03%, timpul de tratare 
— 20-30 de minute; Orthocid 0,5%, timpul de tratare — 40-50 
de minute; Topsin 0,2%, timpul de tratare — 2 ore. Este bine 
ca tratarea bulbilor să se execute cu 1-2 zile înainte de 
plantare, pentru a se asigura o bună zvântare a lor. 

Lucrările de îngrijire sunt: mulcirea cu paie sau frunze, 
toamna după plantare, pentru protejarea de temperaturile 
foarte scăzute specifice regiunilor cu ierni mai aspre, dar şi 
pentru menţinerea structurii solului; eliminarea mulciului 
primăvara foarte devreme; spargerea crustei; plivirea 
buruienilor; irigarea. 

Fertilizarea se aplică în două etape: 

— toamna, la pregătirea terenului, când se administrează 
îngrăşăminte minerale complexe în cantitate de 30-40 g/m’; 

— primăvara, in 3-4 reprize, începând cu răsărirea, când 
se dau câte 10-15 g/m’ sulfat de amoniu, superfosfat şi sulfat 
de potasiu şi sfârşind cu faza de înflorire, când se aplică 5-10 
g/m? azotat de amoniu. Principalele boli întâlnite sunt: 

Mucegaiul cenuşiu (Bolrytis tulipae) apare şi se 
dezvoltă în anii cu precipitații abundente şi temperaturi 
moderate. Pe frunze sunt prezente pete alungite de culoare 
gălbuie, înconjurate de o zonă mai închisă, umedă şi cu 
țesutul distrus. Aceleaşi leziuni apar pe boboci şi tulpini 
florale. Boala se extinde şi la bulbi, pe care se observă leziuni 
circulare de culoare galbenă sau brună. Tratamente: 
îmbăierea bulbilor înainte de plantare în Benlate 0,2%, 
Topsin 0,3% sau Bavistin 0,25%, timp de 30 de minute; 
stropiri foliare, săptămânal, cu Benlate 0,2%, Dithane M-45 
0,2%, Tiuram 0,3% (acestea se opresc în faza de înflorire şi 
se reiau de 1-2 ori după recoltarea florilor, pentru a împiedica 
trecerea infecțiilor în bulbi). 

Fusarioza (Fusarium oxysporum) este destul de 
răspândită şi se manifestă in special pe bulbi, sub forma unui 
putregai alb sau roz cu aspect cretos. Plantele care apar din 
asemenea bulbi nu sunt viabile. Frunzele au o culoare 
roşietică şi în scurt timp mor. Temperaturile ridicate 
favorizează boala. Combatere: dezinfectia bulbilor cu Benlate 
0,2% sau Bavistin 0,25%, timp de 30 de minute, imediat după 
recoltare, depozitarea bulbilor în spaţii foarte bine aerisite. 

Virozele produc modificări ale culorilor florii (apariția 
de striuri, pete); apariţia de pete mici, necrotice sau roşii, roz, 
albe pe toate organele aeriene; pitici rea plantei etc. 
Combatere: distrugerea plantelor atacate, a insectelor 
vectoare, a buruieni lor, devirozarea prin culturi de meristeme 
„in vitro”. 

Recoltarea florilor se face în faza de boboc bine colorat, 
în orele de dimineaţă devreme sau seara după apusul soarelui. 
Este bine ele ştiut că florile se păstrează la întuneric. Bobocii 
se deschid la lumină şi îşi pierd din frumuseţea lor. 

După recoltarea florilor, cultura se ingrijeste in 
continuare până cad frunzele, se îngălbenesc şi încep să se 
usuce, ceea ce certifică intrarea bulbilor în repaus. 

Recoltarea şi depozitarea bulbilor. Scoaterea bulbilor 
din pământ este bine să se facă în fiecare vară în lunile iunie- 
iulie. După aceea se lasă 1-2 săptămâni să se usuce bine, iar 
apoi se curăţă şi se sortează pe mărimi. Bulbii mari se rezervă 
pentru culturile florifere ale anului următor, iar puietul se va 
cultiva separat, pentru producerea de material sădi tor de cea 
mai bună calitate. 


8.6. Narcisa (Fam. Amaryllidaceae) 


Denumirea genului provine din mitologia greacă, 
narcisa evocând pe Narcis, veşnicul îndrăgostit de frumuseţea 
chipului său. 

Origine. Europa. În tara noastră sunt două rezervaţii 
renumite (Făgăraş şi Târgu Jiu) pentru protejarea acestei flori. 

Specii, soiuri. N. pseudonarcissus L. posedă bulbi 
voluminoşi, cu tunicile protectoare de culoare alba-cenusie şi 
cu viata perenă. Frunzele sunt liniare, late de 1-2 cm şi lungi 
până la 25-30 cm. Florile, simple sau duble, sunt compuse din 
periant sau cupă şi coronulă sau trompetă, foarte bine 
dezvoltată. N. poeticus L. are bulbi piriformi de mărime 
mijlocie, frunzele înguste şi tije florale lungi. Florile au 
coronula scurtă şi poziţia uşor pendenta. N. incomparabilis 
Mill are tijele florale cilindrice. Florile au coronule cu 
lungimea apropiată celei a periantului. N. tazetta L. sau narcisa 
în buchet prezintă mai multe flori pe aceeaşi tijă, N. poetaz, ca 

$i specia precedentă, are mai multe flori pe tijă. Câteva soiuri 
de narcise sunt prezentate în tabelul 13 şi în figura 31. 
Tabelul 13 


Specii şi soiuri de narcise 


N. pseudonarcissus | Mount Hood Galben 
Rembrandt Galben 
King Alfred Galben viu 
Mounthood Alb cu trompetă crem 
Mary Coopland | Alb bătut 
Twink Galben bătut 
Texas Galben cu roşu bătut 
Rosy Cloud Alb cu roz bătut 


N. poeticus Actaea Galben 
La Riante Alb cu roşu 


N. incomparabilis Helios Galkben 
Carlton Galben 
Flower Record Alb cu coronulă 
Galbenă brodată 


Fig. 31 - Tipuri de fori la narcisă 

Toate speciile de narcise înfloresc primăvara. 

Cerinţele ecologice. Narcisele sunt plante puţin 
pretentioase. 

Cresc şi înfloresc mai bine pe soiurile uşoare, bine 
drenate, cu pH-ul între 6-7. Suportă destul de bine perioadele 
mai secetoase. Bulbii rezistă foarte bine la temperaturile 
scăzu te din cursul iernii. 

Înfiinţarea şi îngrijirea culturii. Înmulțirea se face 
prin desprinderea bulbilor ce se formează lângă cel principal. 
La interval de 2-4 ani, vara, după uscarea frunzelor, bulbii se 
scot din pământ, se curăță, se separă şi se sortează după 
mărime. Apoi se păstrează în magazii până toamna, când se 
folosesc la înfiinţarea noilor culturi. 

Plantarea bulbilor se face în luna octombrie, la 
distanțele de 10-25 cm şi adâncimea de 10-15 cm. 

Solicită puţine lucrări de îngrijire: plivirea buruienilor, 
afânarea solului, udarea de 2-4 ori în cursul primăverii şi 
îngrăşarea, care poate fi făcută în două etape: 

- la pregătirea terenului, toamna, înainte de plantare, 
când se administrează câte 20 - 40 g/m? sulfat de amoniu, 25- 
30 g/m’ superfosfat şi 20 - 40 g/m’ sulfat de potasiu; 

- primăvara, când se aplică îngrăşăminte complexe 
(Complex III) de 2 - 3 ori la interval de două săptămâni. 

Boala specifică narciselor este putregaiul bazal al 
bulbilor (Fusarium oxisporum). Prezenţa sa se remarcă în 
câmp şi în depozitele de păstrare a bulbilor. Pe bulbi apare un 
putregai de culoare brună, cu aspect spongios. Bulbii tineri se 
desprind uşor, deoarece atacul începe de la nivelul discului. 
În cultură, frunzele se îngălbenesc, butonii florali rămân mici 
şi în final planta se usucă. Tratamente: îmbăierea bulbilor 
după scoaterea din pământ într-o suspensie de Benlate 0,2%, 

timp de 30 minute; eliminarea plantelor bolnave din cultură; 
respectarea rotației culturilor. 

Recoltarea florilor se face prin rupere atunci când sunt 
în fazele de boboc colorat sau de deschidere completă. 


8.7. Stânjenelul (Fam. Jridaceae) 


Genul Iris cuprinde aproximativ 150 de specii şi poartă 
numele zeiţei Iris din mitologia greacă, ce servea lui Zeus 
drept mesager între Olimp şi pământeni. 

Origine. Europa şi Asia. 

Specii, soiuri. J. germanica L. prezintă subteran rizomi 
grosi, cărnoşi, pe care se găsesc muguri, din care ies la 
suprafață frunzele ca nişte săbii verzi-albăstrui şi tulpinile 
llorale, înalte de până la 100 cm. Florile, a căror formă 
sugerează orhideele, apar în mai-iunie; 7. holandica Hort. are 
în pământ bulbi tunicati. Floarea apare în vârful tulpinii 
florale în aprilie-mai. Bulbii sunt mult folosiţi pentru cultura 
forţată în sera; 7. reticulata Bieb., plantă bulboasă, pitică, cu 
înflorire foarte timpurie; 7. pumila, plantă cu rizomi, de talie 
mică (15-20 cm), cu florile aşezate terminal câte 2-3. 
Principalele soiuri sunt prezentate în tabelul 14. 

Cerinţele ecologice. Stânjeneii sunt, în general, plante 
putin exigente. Au o rezistentă bună la frig. Speciile cu bulbi 
necesită uneori mulcirea cu frunze, pentru a le proteja de 
gerurile prea puternice. Dau rezultate bune pe soiuri uşoare 
calcaroase, bine drenate. Cerinţele faţă de apă sunt diferite în 
funcţie de specie. Nevoia de apă este mai mare în perioada de 
înflorire. Toate speciile înfloresc abundent în locuri însorite. 

Înfiinţarea şi îngrijirea culturii. Stânjenelul se 
inmulteste vegetativ prin divizarea rizomilor sau prin bulbi, 
în funcție de formațiunile subterane caracteristice speciei. 

Tabelul 14 
Specii şi soiuri de stânjenel 


I. germanica Gilvy Indigo cu alb 
Party Dress Roz 
Circle Step Alb cu bordură indigo 
Music Maker Albastru-închis 
Harbor Blue Bleu 


|. hollandica Blue Champion Bleu 
Golden Harvest Galben 
Prof. Blaaw Bleu 
Sunshine Galben-auriu 


Perioada optima pentru inmultire este iulie-august. Se 
poate inmulti însă şi toamna sau primăvara devreme. Rizomii 
scoşi din pământ se fragmentează în bucăți de 6-8 cm 
lungime, eliminându-se porțiunile îmbătrâni te, fără muguri. 
Rădăcinile şi frunzele se scurtează la 5-6 cm fiecare. 
Urmează plantarea, imediat, în teren bine pregătit înainte, 
rizomii acoperindu-se cu un strat de 2-3 cm de pământ. 
Aşezarea rizomilor se poate face în cuiburi a cate 2-7 bucăți 
distantate la circa 15 cm sau în rânduri, atunci când se 
urmăreşte realizarea de borduri. După plantare se udă. 
Despărțirea rizonulor se face le 3-5 ani o dată. 

Bulbii se scot în fiecare vară după uscarea frunzelor şi 
se replantează la 10-15 cm distanță. Odată cu primele 
înghețuri se face mulcirea cu frunze sau paie. 

Lucrările de îngrijire constau în afânarea solului, udatul 
şi îndepărtarea florilor trecute. 

Bolile specifice stânjeneilor sunt următoarele: 

Virozele se identifică după simptome asemănătoare şi 
altor flori. Plantele infectate prezintă pe frunze pete sau 
striuri de culoare galbenă-verzuie, pe flori pete de decolorare, 

iar creşterea este oprită. Combatere: distrugerea plantelor 
atacate şi a insectelor vectoare. 

Putregaiul umed (Erwinia carotovora; Pseudomonas 
sp.) se manifestă prin înmuierea şi putrezirea petiolului 
frunzelor şi rizomilor. Combatere: distrugerea plantelor 
atacate şi asigurarea de măsuri preventive, precum rotația 
culturilor, drenarea terenului, plantarea superficială, evitarea 
excesului de umezeală, combaterea insectelor. 

Recoltarea florilor se face în faza de boboci bine 
colorați. Nu se lasă să se deschidă florile deoarece sunt foarte 
perisabile la transport. 


8.8. Tuberoza (Fam. Amaryllidaceae) 


Deşi cunoscută de multă vreme, tuberoza s-a impus pe 
piaţa cu flori abia de 10-15 ani, odată cu creşterea 
preferințelor pentru această floare. La noi în ţară, cultura este 
bine cunoscută în satele din jurul oraşului Dumbrăveni (jud. 
Alba), de unde multe flori iau drumul pieţelor bucureştene. 
De asemenea, cantităţi însemnate de flori se produc pe 
terenurile din jurul capitalei. 

Origine. Este originară din America Centrală, Mexic. 

Specii şi soiuri. Polyanthes tuberosa L. este o plantă 
care formează numeroşi bulbi pe un rizom scurt. Aerian, la 
suprafaţa solului, are o rozetă de frunze liniare şi o tulpină 
înaltă de 70-1 00 cm, pe care sunt inserate florile albe, simple 
sau involte, puternic şi plăcut parfumate (fig. 32). Soiuri: 
Perla - cu flori duble, Albino - cu flori simple. 

Perioada de înflorire este din iulie până în octombrie. 

Cerinţe ecologice. Tuberoza este o plantă pretențioasă. 
Necesită expoziţii însorite şi ferite de vânturi puternice. 
Consumă multă apă. Are nevoie de căldură multă pentru 

creştere şi înflorire. Peste iarnă, bulbii se păstrează la 
temperaturi de 6-8*C până la 18-20*C. Terenul ales pentru 
această cultură trebuie să fie permeabil şi bogat în humus. 


Fig. 32- Tuberoză 


Materialul săditor. Este alcătuit din bulbi si bulbili 
tunicati, reuniți pe un rizom scurt. 

Bulbii floriferi sunt mari, cu circumferința peste 10 cm, 
grei şi de formă uşor piriforma (fig. 33). 

Spre deosebire de gladiolă, bulbul de tuberoză care 
înfloreşte nu este înlocuit de altul relativ egal ca mărime. El 
este consumat de floare şi locul lui rămâne liber, iar bulbişorii 
care se formează de jur împrejur sunt slabi calitativ, în 
comparație cu cei crescuți pe loturi speciale destinate 

producerii materialului săditor. Deci, la tuberoză nu se poate 
vorbi de o producție secundară, cu bulbi de calitate, în 
loturile flonfere, aşa cum se întâmplă în cazul culturilor de 
gladiole. 


Fig. 33 - Bulb florifer de tuberoză 


Existenţa culturilor de bulbi în anul I, al II-lea şi al III-lea 
este absolut necesară pentru realizarea bulbilor flonferi, 
tuberoza fund mai pretențioasă din acest punct de vedere. 

În procesul de formare a noilor bulbi şi bulbili, în mod 
obişnuut, la tuberoză, în jurul bulbului central, iau naştere de 
pe rizom 20-40 bulbili. 

Pregătirea terenului. În toamna anului premergător 
culturii se ară la 28-30 cm şi se administrează cantități mari 
de gunoi, deoarece tuberoza solicită foarte multă hrană. 
Mranita poate fi administrată primăvara, o data cu maruntirea 
solului sau după plantarea bulbilor prin folosirea ei ca mulci. 

Plantarea bulbilor. Se face cel mai adesea pe brazde 
cu lățimea de 1,20-1,40 m şi potecă de 50 cm. Distantele de 
plantare sunt de 25-30 cm între rânduri şi 15-20 cm între 
bulbi pe rând. Adâncimea se apreciază la 8-12 cm, în funcție 
de gradul de afânare a solului. Știut fiind că tuberoza are 

nevoie de cantități mari de săruri minerale, unii producători 
aplică zeamă diluată de gunoi de păsări pe şanţul deschis 
pentru plantare. Menţionăm că bulbii nu se aşază imediat, ci 
numai după zvântarea pământului proaspăt îngrăşat, de obicei 
a doua zi. 

Epoca optimă de plantare se înscrie în luna aprilie. 

Întrucât tuberoza este prin excelenţă o plantă termofilă 
(iubitoare de căldură), multi producători instalează tuneluri 
din plastic deasupra culturii, în scopul captării căldurii şi, 
deci, devansării creşterii şi înfloririi. 

Tuberoza fiind o plantă cu creştere lentă, se poate 
proceda la plantarea bulbilor în ghivece, încă din februarie- 
martie, aceştia aşezându-se în rasadnite sau sere, la 18-20°C 
şi umiditate corespunzătoare. Bulbii vor porni în vegetație, 
iar la sfârşitul lunii aprilie sau în mai plantele vor fi trecute în 
grădină. 

În privinţa pregătirii bulbilor în vederea plantării se 
impun eliminarea bulbilor bolnavi şi dezinfectarea cu un 
fungicid (Benlate 0,1% — 15 minute, Topsin 0,2% — 24 ore) 
cu 1-2 zile înainte. O practică mai veche, la care multi 
producători au renunţat constă în îndepărtarea rizomului de la 
baza bulbului. Operația de tăiere cu briceagul se face cu 1-2 
săptămâni înainte de plantare, după care bulbii se tin în 
încăperi călduroase (20-22°C) în vederea zvântării şi calusării 
(vindecării) rănii. Se presupune că acest rizom dur ar 
împiedica pornirea rădăcinilor. Părerile sunt împărțite. Alții, 
dimpotrivă, susțin că rizomul conţine cantități mari de 
substanţe nutritive ce vor fi preluate în procesul de creştere a 
tijelor florale. În ceea ce mă priveşte, sunt de părerea celor 
din urmă. 

Îngrijirea culturii. În principal, se aplică următoarele 
lucrări: menţinerea solului în stare afânată şi curată de 

buruieni prin plivire şi săpălugire, mulcirea cu mranifa, 
frunze uşor descompuse sau paie tocate (se va asigura astfel 
mai multă căldură, apă şi menţinerea structurii solului), 
udarea regulată şi din abundență (pe rigolele de udare se 
poate pune varză), administrarea de îngrăşăminte chimice, de 
1-2 ori pe lună, sub formă de soluţie, în concentraţie de 0,1- 
0,2%, sau solidă (20-30 g/m? azotat de amoniu + 50-60 g/m? 
superfosfat + 30-40 g/m? sulfat de potasiu). 

Recoltarea florilor. Se face când 2-4 flori de la baza 
inflorescentei sunt bine deschise, altfel există riscul ca 
bobocii să nu se mai deschisă. 

Recoltarea bulbilor. Asa cum s-a precizat, nu se pune 
problema obţinerii de bulbi mari din cadrul culturilor 
florifere. Totuşi, puietul care se formează se scoate din 
pământ către sfârşitul toamnei, după care se curăță de pământ 
şi se scurtează frunzele la 2-3 cm. 

Separarea şi sortarea bulbilor se pot face toamna, 
imediat după scoaterea din sol, cu condiţia ca după aceea să 
se usuce bine, sau pe parcursul iernii ori, mai bine, 
primăvara, înainte de plantare. 

Păstrarea bulbilor pe timpul iernii are loc în încăperi cu 
temperatura de 8-10°C şi umiditatea relativă mai ridicată (70- 
80%). Bulbii floriferi este bine să se depoziteze pe parcursul 
a două-trei luni (I-II-III) la 20-22°C şi umiditate relativă 80- 
85%. În acest caz, procentul de înflorire poate ajunge la 
100%. De altfel, înflorirea plantelor depinde foarte mult de 
mărimea bulbilor şi de temperatura de păstrare. Multi 
producători ştiu acest lucru şi depozitează cel putin o parte 
din bulbii mari în bucătării, unde, de obicei, se realizează 
condițiile menţionate. 

Creşterea bulbililor se realizează în loturi separate, în 
care distanțele şi adâncimea se micşorează cu câțiva 
centimetri. 

Dacă se pleacă de la bulbili cu diametrul de 1-2 cm, 
sunt necesari aproximativ 3 ani pentru realizarea bulbilor cu 
un diametrul de peste 4 cm, care vor fi folosiţi după aceea în 
culturile florifere. 


8.9. Zambila (Fam. Liliaceae) 


Numită de greci hyakintos, ceea ce înseamnă piatră 
prețioasă sau giuvaier, zambila şi-a găsit o a doua patrie in 
Olanda, unde au fost create primele soiuri cu flori involte, 
încă din anul 1912. 

Origine. Orientul Apropiat. 

Specii, soiuri. H. orientalis L. are bulbul de formă 
sferică cu tunica acoperitoare colorată diferit (alb, galben, 
albastru, violet) în funcţie de soi. Bulbul este peren. Frunzele 
sunt liniare, iar florile simple sau involte, de tip campanulat, 
grupate câte 10-20 într-un spic susținut de o tijă groasă şi 
suculentă (figura 34). Soiuri: 

L’Inocence — alb, Porzellan — alb, Yellow Hammer — 
galben, Pink Pearl — roz, Ostara — albastru, La Victoire — 
roşu. H. romanus Hort. prezintă flori simple, colorate alb, roz 
şi albastru. 

Zambilele Înfloresc primăvara devreme. 

Cerinţele biologice. Solicită terenuri expuse soarelui, 
argilonisipoase şi bogate în humus, cu o bună permeabilitate. 
Temperaturile prea scăzute din timpul iernii distrug bulbii şi 
provoacă degenerescente. 

Înfiinţarea şi îngrijirea culturii. La înfiinţarea unei 
culturi de zambile se folosesc bulbi. Plantarea bulbilor are 

loc toamna, în luna octombrie, la distanţele de 20-25 cm între 
rânduri şi 10-15 cm între bulbi pe rand. La plantănle din 
parcuri, distanțele dintre bulbi sunt de 10-20 cm în toate 
sensurile. Adâncimea la care se îngroapă bulbu este de 10-15 
cm, în funcţie de mărimea llor. Inainte de plantare, pentru 
prevenirea bolilor, se impune tratarea chimică sau termică a 
bulbilor. În regiunile cu ierni aspre este nevoie să se aşeze un 
mulci de frunze sau paie la venirea ingheturilor. Primăvara se 
înlătură materiile organice folosite ca mulci. 


Fig. 34 - Zambila 


În perioaaa de primavara, cana plantele cresc cu 
intensitate mare şi înfloresc, se aplică următoarele lucrări 
curente de îngrijire: udatul, afânarea solului, plivirea 
burulenilor, îngrăşarea. La interval de 3-4 am, bulbii se scot 
din pământ în lunile iunie, când frunzele sunt uscate. Aceştia 
se usucă, se curăță şi se sortează după mărime, iar apoi se 
păstrează în magazii până toamna. 

Bolile de temut la zambilă sunt: Bacterioza sau boala 
galbenă (Erwinia carotovoră) produce îngălbenirea şi 
ofilirea frunzelor, după care penetrează în tunicile bulbului. 
La sectionarea transversală a frunzelor şi bulbilor, în dreptul 
nervuri lor se remarcă pete galbene. Combatere: alternanţa 
culturilor (asolamentul), dezinfectia solului, tratarea termică 
a bulbilor la 35-38*C, care permite depistarea şi înlăturarea 
bulbilor infectați în depozite. 

Putregaiul negru al bulbilor (Sclerotinia bulborum) 
produce pagube mari în anii cu precipitaţii frecvente şi 
temperaturi moderate. Frunzele se îngălbenesc de la vârf în 
Jos, iar bulbul este afectat de un putregai umed, care produce 
brunificarea şi distrugerea lui. Combatere: asolament pentru 
4-5 ani, sortarea atentă a bulbilor, tratarea bulbilor cu Benlate 
0,2% timp de 30 de minute, îndepărtarea şi distrugerea 
plantelor bolnave. 

Putregaiul galben al bulbilor (Xanthomonas hyacinthi) 
se manifestă atât în cultură, cât şi în depozite, prin 
îngălbenirea vaselor conducătoare şi apariţia unui mucilagiu 
caracteristic, care conduce la putrezirea totală a bulbilor. 
Combatere: distrugerea plante lor bolnave, tratarea termică a 
bulbilor, tratarea chimică a bulbilor înainte de plantare cu 
Dithane M-45 0,2%, Mancozeb 0,3%. 

Recoltarea florilor se face în faza de deschidere a 
acestora. 


9. PRODUCEREA FLORILOR 
DE IMORTELE (NEMURITOARE) 


Din această grupă fac parte o serie de specii din familii 
diferite, ale căror flori îşi păstrează caracterele decorative 
(forma, culoarea) după ce sunt recoltate şi uscate. Ele se mai 

numesc „flori de pai” şi servesc la executarea de aranjamente 
florale pentru  ornamentarea interioarelor. Părțile lor 
decorative sunt fie bracteele (frunzulitele) colorate de la baza 
florilor (Gomphrena, Statice), fie inflorescențele 
(Acroclinium, Ammobium, Helichrysum) în culori străluci- 
toare şi persistente. 

În prezent sunt cunoscute tehnici de uscare a frunzelor 
şi florilor de la multe alte specii (ferigi, trandafiri, nemtisori, 
floarea miresei etc.) care nu fac parte din categoria 
imortelelor propriu-zise. 

Florile de pai, în majoritate originare din zone 
călduroase, au pretenții mari față de căldură, pentru care 
motiv se cultivă prin producerea de răsaduri şi pe terenuri cu 
expoziţie însorită. 


9.1. Ammobium, imortela albă 
(Fam. Compositae) 


Origine. Australia 

Specii, varietăți.. Ammobium alatum R. Brown are talia 
mijocie, 40-50 cm înălțime, tulpina cu patru muchii uşor 
ondulate este bine ramificată şi acoperită de perişori moi 
albicioşi. Frunzele bazale sunt lanceolate, iar cele superioare 
apar ca nişte aripioare pe tulpină şi ramificatiile ei. 
Inflorescentele sunt mici (1-2 cm în diametru), albe sidefii cu 
mijlocul galben la început şi apoi de culoare negricioasă 
(figura 35). A. a. var. grandiflorum are capitule marile de cca 
4 cm în diametru. 

Cerinţe ecologice. Necesită soluri nisipoase, lumină şi 
căldură multă. 

Înființarea şi îngrijirea culturii. Se seamănă în luna 
martie, în seră sau răsadniță caldă, iar mai târziu (aprilie) în 

rasadnite sau solarii neîncălzite. Răsadul se repică sau nu, in 
funcție de desimea lui. Se preferă să se semene mai rar pentru 
a exclude repicarea. 


Fig. 35 - Ammobium 


Plantarea răsadului în câmp este posibilă în luna mai, 
când vremea se încălzeşte bine. Distanţele între plante sunt de 
25-30 cm, în ambele sensuri. 

Lucrările de îngrijire. Sunt cele obişnuite: udarea 
moderat, plivirea buruienilor cu afânarea solului, 2-3 
fertilizări pe toată perioada de vară, cu câte 10-15 g/m? 
îngrăşăminte minerale de N P K la fiecare îngrășare. 

Recoltarea florilor se face în faza de boboc colorat şi 
floare uşor deschisă. 


9.2. Gomfrena, bumbi, bumbuscute 
(Fam. Amaranthaceaee) 


Origine. Regiunile tropicale ale Asiei, Americii, 
Australiei. 

Specii şi varietăţi. Gomphrena globosa L. (India). I se 
mai spune stir globulos datonta inflorescentelor de forma 
sferică. Planta este înaltă de 30-40 cm, foarte ramificată la 

bază şi pubescentă (cu perişori). Ramificatiile principale au, 
mai întâi, o creştere uşor târâtoare şi apoi se îndreaptă în sus. 
Frunzele amplexicaule (baza laminei îmbracă lăstarul) au 
forma obovată sau ovat lanceolată, marginea întreagă şi 
culoarea verde violaceu. Inflorescentele, mici şi globuloase, 
sunt aşezate câte 2-3 într-un buchet terminal. Florile lipsite de 
corole au bractee bine dezvoltate, pergamentoase, colorate 
violet, roz,alb, lavand, galben ori purpuriu. 

Dintre varietăţi, reţine atenţia var. nana compacta, cu 
numai 15-20 cm înălțime. 

Numeroase soiuri pitice au fost obținute recent pentru 
utilizarea în amenajările de spaţii verzi. 

Înfloreşte din iulie până toamna târziu. 

Gomphrena aurantiaca Desne (Mexic) are frunzele de 
culoare verde-cenuşiu şi florile mari galbene-portocalii sau 
rosietice. 

Genul cuprinde inca multe alte specii. 

Cerinţe ecologice. Este o plantă care creşte bine pe 
soluri uşoare şi relativ sărace, la lumină şi căldură multă. Nu 
suportă băltirea apei şi curenții reci de aer când plantele sunt 
tinere. Vara tolerează căldura, vântul, umiditatea mare, dar şi 
uscăciunea. 

Înființarea si îngrijirea culturii. Se cultivă numai prin 
răsad. Semănatul se face în luna martie, în sere sau rasadnite 
calde. Este bine ca răsadul să se repice în ghivece sau cuburi 
nutritive. 

Plantarea în grădină se programează cel mai devreme în 
luna mai, după ce a trecut pericolul temperaturilor scăzute. 
Distanţele între plante se apreciază la 25-30 cm. 

Îngrijirea este uşoară. Se udă moderat, evitându-se 
excesul de apă. Solul se menţine afânat şi curat de buruieni. 

Recoltarea se face când inflorescentele sunt bine 
formate şi frumos colorate (la înflorirea maximă). 


9.3. Helicrisum, floare de pai (Fam. Compositae) 


Origine. Australia şi Noua Zeelandă. 

Specii şi varietăţi. Helichrysum bracteatum Wild este, 
probabil, cea mai populară nemuritoare. Planta înaltă de 60- 
80 cm, cu peri scurți şi aspri, este bine ramificată. Frunzele 
sunt întregi, îngust-lanceolate, lungi, cu dispoziție opusă. 
Capitulele mari, de 3-4 cm în diametru, sunt grupate terminal 
pe lăstari lungi. Partea decorativă o constituie bracteele 
pergamentoase, strălucitoare, colorate alb, galben, oranj, roz, 
roşu, purpuriu (figura 36). H. b. var. monstruosum se distinge 
prin inflorescențe mari, voluminoase. Recent au fost create în 
Anglia, Danemarca, S.U.A., soiuri  tetraploide cu 
inflorescențe foarte mari (6-8 cm diametru). 

Înfloreşte toată vara şi toamna. 

Cerinţe ecologice. Pretinde terenuri bine drenate, dar 
care-şi păstrează reveneala, uşor alcaline. Apreciază soarele, 
verile lungi şi călduroase. 

Înființarea şi îngrijirea culturii. Semănatul se face în 
sere sau rasadnite temperate, în luna martie. Semințele se 
acoperă cu puţin pământ, deoarece lumina favorizează 
germinatia. Răsărirea se produce în circa 10 zile. Răsadul 
suportă bine repicarea. 

Plantarea în teren se face în luna mai, la distanţele de 
30-35 cm. 

Udarea şi întreţinerea solului curat de buruieni şi afânat 
sunt principalele lucrări de îngrijire. 

Recoltarea se face în faza de boboc colorat, deoarece 
acesta continuă să se mai deschidă după rupere. 


9.4. Helipterum (Fam. Compositae) 


Origine. Australia. 

Specii: Helipterum roseum Bent. (sin. Acroclinium 
roseum Hook). Planta creşte înaltă de 30-60 cm, este glabra şi 
nu ramifică. Frunzele sunt sesile, de forma lineară, îngustă şi 
aşezate altern pe tulpină. Inflorescenta are poziție terminală 
pe tulpină, diametrul de 2-3 cm, centrul galben şi conturul 
alcătuit din bractee rigide, colorate roz sau alb (figura 37). 
Există soiuri cu inflorescențe bătute de aceleaşi culori sau 
violete ori galbene. 

Helipterum manglesii F. von Muell (sin. Rhodanthe m., 
sin. Roccardia m.), are inaltimea de numai 20-30 cm si 
tulpina ramificată de la bază. Frunzele sesile, amplexicaule, 
au forma oblonga şi culoarea uşor albăstruie. Inflorescentele 
simple sau bătute au culori diferite pe aceeaşi plantă (alb, roz 
pal, roz purpuriu), în funcţie de poziţia lor. 

Fig. 37 - Acrocliniun 


Cerinţe ecologice. Necesită soluri luto-nisipoase, bine 
drenate. Creşte şi înfloreşte bine pe terenuri însorite. 

Înființarea şi îngrijirea culturii. Se cultivă prin 
producere de răsaduri în sere sau rasadnite temperate. 
Semănatul se face în luna martie. Dacă se seamănă mai rar, se 
poate renunţa la repicarea răsadului. 

Plantarea în grădină are loc în luna mai, pe brazde, la 
distanțe de 25-30/20-25 cm. 

Nu necesită lucrări speciale de îngrijire. 

Recoltare se face în faza de boboc colorat şi floare 
deschisă. 

9.5. Statice, limba peştelui 
(Fam. Plumbaginaceae) 


Trăinicia de lungă durată a florilor de statice este 
renumită atât pentru florile proaspete, cât şi uscate. Contrar 
altor nemuritoare, aceste plante pot fi puse şi în rabate şi 
ronduri. Trebuie menţionat, însă, că, uneori, din cauze 
necunoscute încă, planta formează numai o rozetă de frunze. 

Origine. Regiunea mediteraneană. 

Specii. Statice sinuata L. (sin. Limonium sinuatum (L. 
Mill)). Planta are înălțimea de 40-50 cm. Frunzele bazale, 
penatfidate, sunt dispuse în rozetă. Tupinile florale sunt 
aripate. Florile foarte mici şi grupate în spiculete sunt 
colorate alb, albastru, lavand, roz, roşu, galben. 

Statice bonduelli Lest. (sin. Limonium  bonduelli 
Kuntze). Înălțimea plantei este de 30-70 cm. Frunzele sunt 
aşezate în rozetă bazală şi au marginea penat-sectată. Florile 
galbene sunt câte două în spiculete grupate la rândul lor în 
inflorescențe mari spiciforme. 

Alte specii cultivate sunt: S. latifolium O Ktze., <S. 
egmelinii Wild, S. tatarica Mill, S. armeria Smith etc. 

Cerinţe ecologice. Pretinde soluri nisipoase, bine 
drenate, cu fertilitate redusă şi pH neutru. De asemenea, 
necesită lumină multă. Nu suportă băltirea apei. Rezistă 
destul de bine la secetă, căldură şi soluri sărăturate. 

Înfiinţarea şi îngrijirea culturii. Semănatul se face în 
luna martie, în seră sau rasadnita temperată pentru producerea 
de răsaduri. Răsărirea se produce în circa două săptămâni. 

Răsadurile se plantează în teren în luna mai, la distanţe 
de 25-30/25-30 cm. 


164 


Nu necesită lucrări speciale de îngrijire. Udarea se face 
numai când este absolut necesar, deoarece răsadurile sunt 
predispuse la putrezire. 

Recoltarea florilor se face la deschiderea completă. 


9.6. Uscarea si conservarea florilor de imortele 


Există mai multe metode de uscare şi conservare a 
florilor. Cea mai simplă şi mai eficace este uscarea naturală 
prin expunerea la aer a florilor recoltate. Florile pot fi uscate 
prin suspendarea lor cu vârful în jos, prin plasarea verticală în 
vase şi prin aşezarea culcată pe mese, podele etc. 

Spațiile ideale pentru uscarea la aer sunt camerele 
răcoroase, uscate, întunecate şi bine aerate. Uscarea este 
acceptabilă în locuri călduroase şi în camere sau dulapuri 
lipsite de aerisire. Obscuritatea şi lipsa umidității sunt 
indispensabile. Culoarea florilor se pierde foarte repede la 
lumină. În ce priveşte umiditatea, ea poate provoca putrezirea 
florilor. 

Este foarte important ca recoltarea florilor să se facă pe 
timp uscat, de preferință spre prânz, când şi ultimele picături 
de rouă s-au uscat. 

Uscarea prin suspendarea cu vârful în jos. Este 
metoda ideală pentru imortele. Înainte ca florile să fie 
suspendate, frunzele situate la baza tijei se înlătură. Tija se 
tamponează cu pânză sau hârtie, pentru eliminarea umidității. 
Apoi, se fac buchete mici care se leagă cu ata, rafie sau 
elastic. Partea de tije situată sub nod trebuie să fie mică 
pentru a nu împiedica suspendarea pe culmea de sârmă sau 
sfoară întinsă în lăcaşul de uscare. Florile şi frunzele fiecărui 
buchet se distanțează cât este posibil pentru a se reduce la 
minimum contactul între frunze şi petale. De asemenea, se 

evită la minimum contactul între buchete. Este bine ca 
buchetul să cuprindă numai câteva flori. În caz contrar 
(buchete voluminoase) rezultatul poate fi negativ (apar 
mucegaiuri care pot deprecia total florile). Uscarea durează 
aproximativ 3 săptămâni. Desprinderea florilor de pe culme 
se face când sunt absolut uscate. 

Uscarea cu vârful în sus. Se obține prin aşezarea 
florilor în vase fără apă şi se practică la specii precum 
gipsofila, nemtisorul, diverse ierburi etc. Spaţiul de uscare se 
alege, de preferinţă, răcoros, uscat, întunecos şi bine aerat. 

Uscarea în poziție orizontală. Se realizează prin 
aşezarea florilor pe mese, rafturi etc. Este, de asemenea, 
practicată la multe specii decorative. 

De reținut că, înainte de uscare, este bine să se 
procedeze la curățirea florilor de frunzele inutile. Tijele care 
nu convin se rup înainte de uscare. Florile rămase cu tije 
scurte se usucă şi ele. Ulterior, tija va fi înlocuită cu sârmă 
învelită într-o panglică adezivă verde. Florile fără tijă pot fi 
recuperate cu ajutorul tijelor false din sârmă. 


9.7. Păstrarea florilor uscate 


Păstrarea la locul de uscare. Florile uscate şi agatate 
de plafon sau culme pot fi lăsate pe loc până în momentul 
valorificării lor. Important este să nu fie văzute de soare şi 
chiar lumină, deoarece îşi pierd rapid din strălucirea culorilor. 
Dacă este cazul, se înveleşte fiecare buchet în hârtie care va 
apăra florile atât de lumină, cât şi de praf. 

Păstrarea în cutii de carton. Se folosesc aceleaşi cutii 
întrebuințate la ambalarea şi transportul florilor proaspete. 
Înainte de ambalarea florilor, se verifică încă o dată gradul de 
uscare. Cea mai mică umiditate va constitui un mediu bun 

pentru dezvoltarea ciupercilor care vor antrena distrugerea 
florilor. Fiecare buchet se ambalează în hârtie foiţă sau chiar 
de ziar. Aşezarea buchetelor în cutie se face strâns, dar fără să 
se preseze florile. Important este ca pachetele de flori să nu se 
mişte în timpul manipulării cutiilor care sunt închise cu 
capac. 


10. RECOLTAREA, CONDITIONAREA, SORTAREA 
ŞI PĂSTRAREA FLORILOR 


Recoltarea florilor. Aşa cum s-a precizat la fiecare 
specie în parte, recoltarea florilor se face în faze diferite 
(boboc închis, boboc semideschis, boboc colorat, floare 
deschisă etc.), în funcție de modul cum acestea evoluează 
după ruperea de pe planta mamă 

De asemenea, pentru păstrarea ulterioară a florilor este 
foarte important momentul din cursul zilei când se face 
recoltarea lor. 

În general dimineaţa, pe rouă, se recoltează florile care 
contin mai puțină apă şi care se deschid prea tare odată cu 
creşterea intensității luminoase (laleaua, bujorul, narcisele). 

Speciile ale căror ţesuturi au o turgescenta normală, iar 
florile îşi păstrează mai mult timp prospetimea (majoritatea 
norilor de grădină se includ aici) se recoltează dimineaţa, 
după ce se zvântă roua. 

Florile care contin mai multă apă se recoltează după 
amiaza şi seara. 

Aşadar, perioada cea mai potrivită pentru recoltarea 
florilor rămâne, în majoritatea cazurilor, dimineaţa, când 
florile conțin ceva mai multă apă în ţesuturi şi au temperatură 
mai scăzută, recoltarea în timpul zilei prezintă riscul ca 
florile, care au o temperatură ridicată datorată radiațiilor 

solare, să se încingă în timpul operaţiilor de manipulare şi 
transport. Pe timp innourat, florile se pot recolta în tot cursul 
zilei. Florile nu se recoltează pe vreme ploioasă sau imediat 
după ploaie. 

Recoltarea florilor se face manual, prin rupere (lalele, 
narcise, ochiul boului) sau prin tăiere cu briceagul şi foarfeca. 
Tăietura se face oblic, cu cuțite bine ascuţite, pentru a nu se 
strivi țesuturile. La cele mai multe specii, se are grijă ca pe 
plantă să se lase un anumit număr de frunze (2 la lalele, 2 - 3 
la bujor şi gladiolă etc.). 

Este bine ca florile recoltate să se ţină, câteva ore, 
împachetate în hârtie umedă şi în vase adânci, ce se aşază în 
camere răcoroase şi întunecase. 

Timpul scurs de la recoltare până la valorificare trebuie 
să fie cât mai scurt, pentru menţinerea calității florilor. 

Conditionarea florilor. În vederea ambalării pentru 
transport şi a păstrării lor ulterioare cât mai bine florile se 
condiţionează prin aplicarea diferențiată, pe specii, a 
următoarelor lucrări: 

— înlăturarea frunzelor şi a stipelelor pe porțiunea 
bazală a tijei ce va fi introdusă în apă (circa 10 cm); 

— îndepărtarea ghimpi lor la trandafiri, 

— eliminarea anterelor la unele specii (crini), pentru ca 
polenul să nu păteze petalele; 

— ceruirea tăieturii (trandafiri, liliac); 

— strivirea sau despicarea la bază a tijelor lemnoase; 

— introducerea câteva ore în apă fierbinte a tijelor cu 
latex etc. 

Sortarea florilor. În vederea comercializării, florile se 
sortează pe categorii de calitate, avându-se în vedere 
următoarele caracteristici: lungimea tijei florale, grosimea ei, 

liniaritatea tijei, mărimea florii, forma şi perfecțiune a florii, 
culoarea florii, integritatea şi starea de sănătate a frunzelor. 

Aceste însuşiri se pot compensa într-o oarecare măsură 
(o tijă mai scurtă poate fi compensată de o floare mai mare 
sau de o rezistenţă deosebită). 

La stabilirea calităţii florilor se iau în considerare şi 
starea fitosanitară, precum şi prezenţa unor urme de praf, 
pământ sau de substanţe chimice folosite la tratarea plantelor. 

În baza acestor caracteristici, florile sunt sortate pe 
categorii de calitate prevăzute de standardele în vigoare. 

Florile sortate se pun în buchete cu numărul de flori 
variabil (5 10 - 20 - 25 etc.), în funcţie de specie. 

Legarea buchetelor se face la baza tulpinilor şi sub 
flori, cu aţă naturală sau sintetică, fără să se rănească tulpini 
le florale. 

După buchetare, se face tăierea de uniformizare a tijelor 
florale. 

Păstrarea florilor. Până la livrare, buchetele se pun în 
găleți sau în căzi cu apă sau soluție conservantă, care se 
păstrează temporar în camere reci (frigorifice) sau beciuri. 
Prerăcirea în camere frigorifice este esențială pentru 
prelungirea duratei de menţinere a calităţii (tabelul 15). 

Florile ajunse la magazinele de desfacere (pe piaţă) se 
pun în vase cu apă. 

Vasele în care se pun florile trebuie să fie curate şi 
dezinfectate, pentru evitarea infestării apei şi a tulpinilor 
florale cu microorganisme patogene care blochează vasele 
conducătoare (absorbţia apei prin ele) şi determină putrezirea 
tulpinilor şi ofilirea florilor. 

Schimbarea apei, zilnic, şi împrospătarea tăieturii 
contribuie la prelungirea duratei florilor. 

Tabelul 15 
Temperatura şi timpul de = | a florilor tăiate în depozite 


Specia temperatura a de temperatura 
de racire păstrare de răcire ze: ia 
(°C) (zile) (°C) zite) 
Ochiul boului 


Crizantema 


* florile sunt aşezate în vase cu apă 
** florile sunt ambalate în folie de polietilenă, în cutii de carton 


E IN TR II RR 
angara 


Longevitatea florilor tăiate, după păstrarea lor în 
depozite, depinde şi de temperatura la care s-a făcut stocarea 
şi de durata depozitării. Cu cât depozitarea este mai scurtă şi 
temperatura din depozit mai scăzută (în limitele suportate de 
specie) cu atât longevitatea ulterioară a florilor tăiate este mai 
mare. 

De asemenea, temperatura apei din vas are influență 
deosebită. 

Florile de primăvară, recoltate, de obicei, în zile 
răcoroase, se păstrează mai bine în apă rece, pe când cele de 
vară rezistă mai bine în apa la temperatura camerei. 

Se are grijă ca florile cu petalele albe să nu se 
stropească cu apă deoarece se pătează. 

Prelungirea vieţii florilor în vase poate fi realizată prin 
adăugarea în apă a unor substanţe chimice în diferite 
concentraţii şi combinaţii. Unele dintre ele au rolul de a hrăni 
floarea, iar altele de a împiedica înmulţirea algelor, 
bacteriilor, ciupercilor în apă. Dintre acestea, mai utilizate 
sunt: zaharuri sau dextroză 3-5%, sulfat de cupru 0,05-0,1%, 
sulfat de fier 0,06-0,1%, clorură de sodiu 0,01-0,02%, acid 
citric 0,02%, alaun 0,05-0,1 %, cycocel —3-5 picături etc. 

174 


175 


176 


178 


180 


181 


182 


183 


184 

Legenda planselor color 


. Paeonia officinalis 

. Centaurea imperiale 

. Anemone coronaria 

. Iris hollandica 

. Callistephus chinensis 
. Dahlia variabilis 

. Gladiolus hybridus 

. Campanula medium 

. Lathyrus odoratus 

. Chrysanthemum hortorum 
. Aster Novae - Angliae 


. Scabiosa caucasica 


13. 
14. 
15. 
16. 
17.. 
18. 
19. 
20. 
21. 
22. 
23. 
24. 


Digitalis purpurea 
Delphinium ajacis 
Physostegia virginiana 
Gomphrena globosa 
Statice sinuata 
Gypsophila elegans 
Rudbeckia speciosa 
Pentstemon hybridum 
Astilbe hybridum 
Matthiola incana 
Celosia argentea var. plumosa 


Celosia argentea var. cristata 

